## Vedligeholdelse

Dette kapitel indeholder oplysninger om, hvordan du vedligeholder maskinen og tonerpatronen.

Kapitlet omfatter:

- Udskrivning af en maskinrapport

- Anvendelse af advarslen om lavt tonerniveau (kun Dell 1130n)

- Rengøring af maskinen

- Opbevaring af tonerpatronen

- Tip til flytning og opbevaring af maskinen

## Udskrivning af en maskinrapport

Du kan udskrive en konfigurationsside for at få vist de aktuelle printerindstillinger eller som en hjælp til fejlfinding af printerproblemer.

I klartilstand skal du trykke på (annulleringsknappen) og holde den nede i ca. 5 sekunder.

Der udskrives en konfigurationsside.

For Dell 1130 findes disse oplysninger på testsiden.

## Anvendelse af advarslen om lavt tonerniveau (kun Dell 1130n)

Hvis der kun er en lille mængde toner i patronen, blinker LED’en rødt. Du kan angive, om denne denne LED skal blinke eller ej.

1. Installer driveren. (Se Installation af driver til maskine tilsluttet via USB eller Installation af driver på en maskine, der er tilsluttet netværket.)

2. Du kan starte det fra menuen Start ved at vælge Programmer eller Alle programmer > Dell > Dell Printers > navnet på din printerdriver > Printer Settings Utility.

3. Klik på Toner Low Alert Vælg den relevante indstilling, og klik derefter på Apply.

## Rengøring af maskinen

Hvis der opstår problemer med udskriftskvaliteten, eller hvis du bruger maskinen i et støvet miljø, skal du rengøre maskinen regelmæssigt for at opretholde de bedste udskrivningsforhold og kunne bruge maskinen længere.

Rengøring af maskinens kabinet med rengøringsmidler, der indeholder store mængder alkohol, opløsningsmidler eller andre stærke kemikalier, kan medføre misfarvning eller anden skade på kabinettet. Hvis maskinen eller dens omgivelser er tilsmudset med toner, anbefaler vi, at du rengør med en klud fugtet med vand. Hvis du bruger en støvsuger, bliver toneren hvirvlet op i luften og kan være skadelig for dig.

### Udvendig rengøring af maskinen

Rengør maskinens kabinet med en blød og fnugfri klud. Fugt eventuelt kluden med lidt vand, men vær forsigtig, så der ikke drypper vand på eller ned i maskinen.

### Udskrivning af et renseark (kun Dell 1130n)

Hvis der forekommer utydelige eller smudsede udskrifter, kan du løse problemet ved at udskrive et renseark fra maskinen.

Sådan udskriver du et renseark:

I klartilstand skal du trykke på (annulleringsknappen) og holde den nede i ca. 10 sekunder.

- OPC-renseark: Renser OPC-tromlen på tonerpatronen.

Denne proces udskriver en side med tonerrester, som skal kasseres.

Maskinen henter automatisk et ark papir i bakken og udskriver rensearket med støv- og tonerpartikler.

### Indvendig rengøring

Under udskrivningen kan der samle sig papir-, toner- og støvpartikler inde i maskinen. Denne ophobning kan give problemer med udskriftskvaliteten, f.eks. tonerpletter eller udtværet skrift. Det er muligt at forebygge og reducere disse problemer ved at rengøre maskinen indvendigt.

1. Sluk for maskinen, og træk netledningen ud. Vent, til maskinen er kølet ned.

2. Åbn frontdækslet, og træk tonerpatronen ud. Sæt den på en ren og jævn overflade.

   Undlad at udsætte tonerpatronen for lyspåvirkning i mere end et par minutter, da dette medføre risiko for beskadigelse af tonerpatronen. Dæk den om nødvendigt til med et stykke papir. Rør ikke den grønne flade på undersiden af tonerpatronen. Benyt patronens håndtag, så du undgår at berøre dette område.

3. Fjern støv og spildt toner fra området omkring tonerpatronerne med en tør og fnugfri klud.

   Når du rengør maskinen indvendigt, skal du sørge for ikke at beskadige overførselsrullen eller andre indvendige dele. Undlad at bruge opløsningsmidler som rensebenzin eller fortynder til rengøringen. Der kan opstå problemer med udskriftskvaliteten, eller maskinen kan tage skade.

4. Find det lange stykke glas (LSU) inde i maskinen, og tør forsigtigt glasset af for at se, om den hvide bomuldsklud bliver sort af snavs.

5. Sæt tonerpatronen i igen, og luk frontdækslet.

6. Sæt netledningen i, og tænd for maskinen.

## Opbevaring af tonerpatronen

Tonerpatroner indeholder komponenter, der er følsomme over for lys, temperatur og fugtighed. Dell foreslår, at du følger anbefalingerne for at sikre den optimale ydelse, den højeste kvalitet og den længste levetid for din nye Dell-tonerpatron.

Opbevar tonerpatronen i det samme miljø, som den printer den skal bruges i. Det skal være ved styret temperatur og fugtighed på et kontor. Tonerpatronen bør forblive i dens originale, uåbnede emballage, indtil den installeres. Hvis den originale emballage ikke er tilgængelig, skal du dække patronens øverste åbning med papir og opbevare den i et mørkt rum.

Hvis tonerpatronens emballage åbnes, før den skal bruges, vil lagringsholdbarheden og brugstiden nedsættes væsentligt. Opbevar ikke tonerpatronen på gulvet. Hvis tonerpatronen fjernes fra printeren, skal den altid opbevares på følgende måde:

- I beskyttelsesposen fra den originale emballage.

- Opbevar den, så den ligger fladt (den må ikke stå på en af enderne) med den samme side vendende opad, som hvis den var installeret i maskinen.

- Opbevar ikke forbrugsvarer under følgende betingelser:

  - Temperaturer over 40 °C.

  - Relativ fugtighed på mindre end 20 % eller over 80 %.

  - I et miljø med ekstreme ændringer i fugtighed eller temperatur.

  - I direkte sollys eller rumbelysning.

  - På støvede steder.

  - I en bil i længere tid.

  - I et miljø med korroderende gasser.

  - I et miljø med saltholdig luft.

### Håndteringsvejledning

- Berør ikke overfladen af den fotofølsomme tromle i tonerpatronen.

- Udsæt ikke tonerpatronen for unødvendige rystelser eller stød.

- Drej aldrig tromlen manuelt, specielt ikke baglæns. Det kan medføre intern beskadigelse og spild af toner.

### Brug af ikke-Dell-tonerpatroner og genopfyldte patroner

Dell anbefaler ikke eller godkender ikke brugen af ikke-Dell-tonerpatroner i printeren, herunder tredjeparts-patroner og genopfyldte eller ”genfremstillede” tonerpatroner.

Dells printergaranti dækker ikke skade på maskinen, der er forårsaget af brugen af en ikke-Dell-tonerpatron eller af en genopfyldt eller ”genfremstillet” tonerpatron.

### Forventet patronlevetid

Patronens forventede levetid afhænger af, hvor meget toner udskriftsjobbene kræver. Det faktiske antal udskrifter kan variere afhængigt af udskriftstætheden på de sider, du udskriver, driftsmiljøet, udskriftsintervallet, medietypen og/eller mediestørrelsen. Hvis du f.eks. udskriver meget grafik, vil tonerforbruget være højt, og du vil måske få brug for at udskifte patronen oftere.

## Tip til flytning og opbevaring af maskinen

- Undlad at vippe eller vende maskinen på hovedet, når den flyttes. Ellers er der risiko for, at maskinens indvendige dele bliver tilsmudset med toner, hvilket kan medføre skader på maskinen eller give en dårlig udskriftskvalitet.

- Lad to personer løfte maskinen, når den flyttes.