## Fejlfinding

Dette kapitel indeholder nyttige oplysninger om, hvad du kan gøre, hvis der opstår en fejl.

Kapitlet omfatter:

- Fordeling af toner

- Tip til at undgå at papiret krøller

- Tip til at undgå papirstop

- Udbedring af papirstop

- Løsning af andre problemer

## Fordeling af toner

Når tonerpatronen er ved at være tom:

- Der forekommer hvide striber, eller udskriften bliver for lys.

- Lampen blinker rødt.

Hvis det sker, kan du forbedre udskriftskvaliteten midlertidigt ved at fordele den resterende toner i patronen. I nogle tilfælde kan der stadig forekomme hvide striber eller lyse udskrifter, selv når du har fordelt toneren.

1. Åbn frontdækslet.

2. Træk tonerpatronen ud.

3. Vip omhyggeligt patronen fra side til side 5 til 6 gange, så toneren fordeles jævnt inde i patronen.

   Hvis du får toner på tøjet, kan du tørre den af med en tør klud og vaske tøjet i koldt vand. Varmt vand opløser toneren i tøjet.

   Rør ikke ved tonerpatronens grønne underside. Benyt patronens håndtag, så du undgår at berøre dette område.

4. Tag fat i håndtaget på tonerpatronen, og før forsigtigt patronen ind i åbningen på maskinen.

   Tappene på siden af patronen og de tilsvarende riller i maskinen fører patronen til den rette position, indtil den klikker fuldstændigt på plads.

5. Luk frontdækslet. Sørg for, at dækslet er helt lukket.

## Tip til at undgå at papiret krøller

1. Åbn bagdækslet.

2. Træk udløsergrebet ned i begge sider.

   | Udløsergreb

   Lad bagdækslet stå åbent under udskrivning. Anvendes kun, når udskriften har mere end 20 mm krøl.

## Tip til at undgå papirstop

De fleste former for papirstop kan undgås, hvis du vælger den rigtige papirtype. Se de følgende retningslinjer i tilfælde af papirstop.

- Kontroller, at de justerbare styr er korrekt placeret. (Se Ilægning af papir i bakken.)

- Overfyld ikke papirbakken. Kontroller, at papirniveauet er under mærket for papirkapacitet på den indvendige side af bakken.

- Fjern ikke papir fra bakken, mens maskinen skriver ud.

- Bøj, luft og ret papiret ud, inden det lægges i bakken.

- Brug ikke foldet, fugtigt eller meget krøllet papir.

- Bland ikke forskellige papirtyper i en bakke.

- Brug kun anbefalede udskriftsmedier.

- Sørg for, at den anbefalede side af papiret vender nedad i bakken og opad i den manuelle bakke.

## Udbedring af papirstop

Hvis der opstår papirstop, lyser -indikatoren på kontrolpanelet orange. Find og fjern det stykke papir, som sidder fast.

Når du vil genstarte udskrivningen efter at have fjernet et papirstop, skal du åbne og lukke frontdækslet.

Træk fastklemt papir langsomt og forsigtigt ud, så det ikke rives i stykker. Afhjælp papirstoppet ved at følge instruktionerne i de efterfølgende afsnit.

### I bakken

Klik på dette link for at åben en animation om afhjælpning af papirstop.

1. Åbn og luk frontdækslet. Det fastklemte papir føres automatisk ud af maskinen.

   Hvis papiret ikke føres ud, skal du fortsætte til næste trin.

2. Træk bakken ud.

3. Fjern det fastklemte papir ved forsigtigt at trække det lige ud.

   Hvis papiret ikke bevæger sig, når du trækker i det, eller du ikke kan se papiret i dette område, skal du kontrollere fikseringsområdet omkring tonerpatronen. (Se Inde i maskinen.)

4. Skub bakken tilbage i maskinen, indtil den klikker på plads. Udskrivningen genoptages automatisk.

### I den manuelle bakke

Klik på dette link for at åben en animation om afhjælpning af papirstop.

1. Træk papiret ud af maskinen, hvis det ikke indføres korrekt.

2. Åbn og luk frontdækslet for at genoptage udskrivningen.

### Inde i maskinen

Klik på dette link for at åben en animation om afhjælpning af papirstop.

Fikseringsområdet er meget varmt. Vær forsigtig, når du fjerner papir fra maskinen.

1. Åbn frontlågen, og tag tonerpatronen ud samtidigt med, at du trykker den let nedad.

2. Fjern det fastklemte papir ved forsigtigt at trække det lige ud.

3. Sæt tonerpatronen på plads igen, og luk frontlågen. Udskrivningen genoptages automatisk.

### I udføringsområdet

Klik på dette link for at åben en animation om afhjælpning af papirstop.

1. Åbn og luk frontdækslet. Det fastklemte papir føres automatisk ud af maskinen.

   Hvis du ikke kan se det fastklemte papir, skal du fortsætte til næste trin.

2. Træk forsigtigt papiret ud af udbakken.

   Hvis du ikke kan se det fastklemte ark, eller du fornemmer modstand, når du trækker i papiret, skal du stoppe, og gå til næste trin.

3. Åbn bagdækslet.

4. Træk udløsergrebene nedad, og fjern papiret.

   Sæt udløsergrebene tilbage til deres oprindelige position.

   | Udløsergreb

   Hvis du ikke kan se det fastklemte papir, skal du fortsætte til næste trin.

5. Træk fikseringsenhedsdækslets håndtag nedad, og fjern papiret.

   Sæt fikseringsenhedsdækslets håndtag tilbage til deres oprindelige position.

   Fikseringsområdet er meget varmt. Vær forsigtig, når du fjerner papir fra maskinen.

6. Luk bagdækslet.

7. Åbn og luk frontdækslet. Udskrivningen genoptages automatisk.

## Løsning af andre problemer

Nedenstående tabel indeholder en oversigt over nogle af de situationer, der kan opstå, og de anbefalede løsninger. Følg de anbefalede retningslinjer, indtil problemet er afhjulpet. Tilkald service, hvis problemet fortsætter.

### Strømproblemer

Klik på dette link for at åbne en animation om strømproblemer.

Tilstand | Forslag til mulige løsninger
--- | ---
Maskinen får ingen strøm, eller kablet mellem computeren og maskinen er ikke tilsluttet korrekt. | Tilslut strømkablet, og tryk på (tænd/sluk) på kontrolpanelet. Tag maskinens kabel ud, og sæt det i igen. Lokal udskrivning Netværksudskrivning (kun Dell 1130n)

### Problemer med papirindføring

Tilstand | Forslag til mulige løsninger
--- | ---
Papirstop under udskrivning. | Afhjælp papirstoppet. (Se Udbedring af papirstop.)
Papirarkene hænger sammen. | Kontroller bakkens maksimale papirkapacitet. (Se Specifikationer af udskriftsmedier.) Kontroller, at du benytter en korrekt papirtype. (Se Specifikationer af udskriftsmedier.) Fjern papiret fra bakken, og bøj og luft papiret. Fugtige omgivelser kan medføre, at papirarkene hænger sammen.
Der kan ikke indføres flere sider i maskinen på én gang. | Der er muligvis forskellige typer papir i bakken. Ilæg kun papir af samme type, størrelse og vægt.
Papiret indføres ikke i maskinen. | Fjern eventuelle forhindringer fra maskinen. Papiret er ikke lagt korrekt i maskinen. Fjern papiret fra bakken, og ilæg det korrekt. Papirbakken er overfyldt. Fjern det overskydende papir fra bakken. Papiret er for tykt. Brug kun papir, der overholder de angivne specifikationer for denne maskine. (Se Specifikationer af udskriftsmedier.)
Der opstår hele tiden papirstop. | Papirbakken er overfyldt. Fjern det overskydende papir fra bakken. Hvis du udskriver på specielle materialer, skal du bruge den manuelle bakke. Der bruges en forkert type papir. Brug kun papir, der overholder de angivne specifikationer for denne maskine. (Se Specifikationer af udskriftsmedier.) Der kan være papirrester inde i maskinen. Åbn frontdækslet, og fjern resterne.
Transparenter klistrer sammen under udførslen. | Brug kun transparenter, der er specifikt udarbejdet til laserprintere. Fjern hver enkelt transparent, efterhånden som de kommer ud af maskinen.
Konvolutter vrides eller indføres forkert i maskinen. | Sørg for, at papirstyrene støder helt op til begge sider af konvolutterne.

### Udskrivningsproblemer

Tilstand | Mulig årsag | Forslag til mulige løsninger
--- | --- | ---
Maskinen udskriver ikke. | Maskinen får ingen strøm. | Kontroller strømforsyningen.
Maskinen er ikke valgt som standardmaskine. | Vælg din maskine som standardmaskine i Windows.
Undersøg maskinen for følgende: Frontdækslet er ikke lukket. Luk frontdækslet. Der er papirstop. Afhjælp papirstoppet. (Se Udbedring af papirstop.) Der mangler papir i printeren. Ilæg papir. (Se Ilægning af papir i bakken.) Tonerpatronen er ikke installeret. Installer tonerpatronen. Hvis der opstår en systemfejl, skal du kontakte en servicerepræsentant.
Kablet mellem computeren og maskinen er ikke tilsluttet korrekt. | Tag maskinens kabel ud, og sæt det i igen.
Kablet mellem computeren og maskinen er beskadiget. | Slut eventuelt kablet til en anden computer, der fungerer korrekt, og udskriv et job. Du kan også forsøge med et andet maskinkabel.
Portindstillingen er forkert. | Kontroller printerindstillingerne i Windows for at sikre, at udskriftsjobbet sendes til den korrekte port. Hvis computeren har mere end én port, skal du kontrollere, at maskinen er sluttet til den korrekte port.
Maskinen kan være forkert konfigureret. | Kontroller Udskriftsindstillinger for at sikre, at udskriftsindstillingerne er korrekte. (Se Åbning af Udskriftsindstillinger.)
Printerdriveren er muligvis forkert installeret. | Reparer maskinens software. (Se Installation af driver til maskine tilsluttet via USB, Installation af driver på en maskine, der er tilsluttet netværket.)
Der er opstået en funktionsfejl i maskinen. | Kontroller LED’erne på kontrolpanelet for at se, om der er opstået en systemfejl. Kontakt en servicetekniker. Du kan også kontrollere en fejlmeddelelse fra Printer Status Monitor på computeren.
Maskinen udskriver ikke. | Dokumentet er så stort, at der ikke er tilstrækkelig plads på computerens harddisk til at åbne udskriftsjobbet. | Skaf mere plads på harddisken, og udskriv dokumentet igen.
Udbakken er fuld. | Den kan indeholde op til 80 ark almindeligt papir. Når papiret er fjernet fra udbakken, genoptager maskinen udskrivningen.
Maskinen vælger papir fra den forkerte papirkilde. | Den papirindstilling, der blev valgt under Udskriftsindstillinger, kan være forkert. | I mange programmer findes papirkilden under fanen Papir i Udskriftsindstillinger. Vælg den korrekte papirkilde. Se printerdriverens hjælpeskærm. (Se Åbning af Udskriftsindstillinger.)
Et udskriftsjob behandles meget langsomt. | Jobbet kan være meget komplekst. | Gør siden mindre kompleks, eller juster indstillingerne for udskriftskvaliteten.
Halvdelen af siden er blank. | Indstillingen for papirretningen kan være forkert. | Skift papirretning i programmet. Se printerdriverens hjælpeskærm.
Papirstørrelsen og indstillingerne for papirstørrelse stemmer ikke overens. | Kontroller, at papirstørrelsen, der er angivet i printerdriveren, svarer til papiret i bakken, eller sørg for, at indstillingen for papirstørrelse i printerdriveren stemmer overens med indstillingen for papirstørrelse i det program, du bruger.
Maskinen udskriver, men teksten er forkert, forvansket eller ufuldstændig. | Maskinens kabel sidder løst eller er defekt. | Tag maskinens kabel ud, og slut det til igen. Prøv at udskrive et job, du tidligere har udskrevet uden problemer. Hvis du har mulighed for det, kan du tilslutte kablet og maskinen til en anden computer og udskrive et job. Endelig kan du prøve med et nyt maskinkabel.
Der er valgt en forkert printerdriver. | Kontroller programmets menu for printervalg for at sikre, at din maskine er valgt.
Der er funktionsfejl i programmet. | Prøv at udskrive et job fra et andet program.
Der er funktionsfejl i operativsystemet. | Afslut Windows, og genstart computeren. Sluk for maskinen, og tænd den igen.
Hvis du er i et DOS-miljø, kan skrifttypen være indstillet forkert for maskinen. | Se Ændring af skrifttypeindstillingen (kun Dell 1130n).
Der udskrives sider, men de er tomme. | Tonerpatronen er defekt eller tom. | Fordel eventuelt toneren i patronen. Udskift eventuelt tonerpatronen.
Filen kan indeholde blanke sider. | Kontroller, at filen ikke indeholder blanke sider.
Nogle dele, f.eks. controlleren eller kortet, kan være defekte. | Kontakt en servicetekniker.
Maskinen udskriver ikke PDF-filen korrekt. Visse dele af grafik, tekst eller illustrationer mangler. | Inkompatibilitet mellem PDF-filen og Acrobat-produkterne. | Udskrivning af PDF-filen som billede kan muliggøre udskrivning af filen. Aktiver Print As Image fra Acrobat-udskrivningsmuligheder.
Det tager længere tid at udskrive, når du udskriver en PDF-fil som et billede.
Udskriftskvaliteten for fotografier er ikke god. Billederne er ikke klare. | Opløsningen for fotografiet er meget lav. | Reducer fotografiets størrelse. Hvis du forstørrer fotografiet i programmet, reduceres opløsningen.
Før udskrivning udskiller maskinen dampe i nærheden af udbakken. | Brug af fugtigt papir kan forårsage dampe under udskrivning. | Dette er ikke noget problem. Fortsæt med udskrivningen.
Maskinen udskriver ikke på papir i specialstørrelser, f.eks. fakturapapir. | Papirstørrelsen og indstillingerne for papirstørrelse stemmer ikke overens. | Vælg den korrekte papirstørrelse i Edit... under fanen Paper i Udskriftsindstillinger. (Se Åbning af Udskriftsindstillinger.)

### Problemer med udskriftskvaliteten

Hvis den indvendige del af maskinen er snavset, eller hvis papiret er indført forkert, kan det forringe udskriftskvaliteten. Se i tabellen nedenfor, hvordan du kan løse problemet.

Tilstand | Forslag til mulige løsninger
--- | ---
Lys eller falmet udskrift | Hvis der er en lodret hvid stribe eller et falmet område på siden, er der kun lidt toner tilbage. Du kan muligvis forlænge tonerpatronens levetid midlertidigt. (Se Fordeling af toner.) Hvis dette ikke forbedrer udskriftskvaliteten, skal du sætte en ny tonerpatron i maskinen. Papiret overholder muligvis ikke de angivne specifikationer. Det kan f.eks. være for fugtigt eller for groft. (Se Specifikationer af udskriftsmedier.) Hvis hele siden er lys, er opløsningsindstillingen indstillet for lavt, eller indstillingen Tonerbesparelse er aktiveret. Juster udskriftsopløsningen, og deaktiver Tonerbesparelse. Se hjælpeskærmen til printerdriveren. En kombination af falmede og udtværede udskrifter kan betyde, at tonerpatronen trænger til rengøring. (Se Indvendig rengøring.) LSU-enhedens overflade inde i maskinen er muligvis snavset. (Se Indvendig rengøring.)
Tonerpletter | Papiret overholder muligvis ikke specifikationerne. Det kan f.eks. være for fugtigt eller for groft. (Se Specifikationer af udskriftsmedier.) Overførselsrullen kan være snavset. Rengør maskinen indvendigt. Kontakt en servicetekniker. Papirgangen trænger muligvis til rengøring. Kontakt en servicetekniker.
Udfald | Hvis der opstår falmede, ofte runde, områder tilfældigt rundt om på siden: Et enkelt ark papir kan være defekt. Prøv at udskrive jobbet igen. Papiret har muligvis et ujævnt fugtindhold, eller der kan være fugtige områder på overfladen. Prøv et andet papirmærke. (Se Specifikationer af udskriftsmedier.) Hele papirstakken er af dårlig kvalitet. Fremstillingsprocessen kan gøre nogle områder uimodtagelige for toner. Prøv en anden papirtype eller et andet papirmærke. Skift printerindstilling, og forsøg igen. Gå til Udskriftsindstillinger, klik på fanen Paper, og angiv typen til Thick. (Se Åbning af Udskriftsindstillinger.) Hvis disse trin ikke løser problemet, skal du kontakte en servicetekniker.
Hvide pletter | Hvis der er hvide pletter på siden: Papiret er for groft, og en hel del snavs fra et papir falder ned i maskinen, så overførselsrullen kan være snavset. Rengør maskinen indvendigt. (Se Indvendig rengøring.) Papirgangen trænger muligvis til rengøring. (Se Indvendig rengøring.)
Lodrette linjer | Hvis der forekommer sorte, lodrette striber på siden: Tonerpatronens overflade (tromledelen) inden i maskinen er sandsynligvis ridset. Udskift tonerpatronen. (Se Udskiftning af tonerpatronen.) Hvis der er lodrette hvide striber på siden: LSU-enhedens overflade inde i maskinen er muligvis snavset. (Se Indvendig rengøring.)
Sort baggrund | Hvis baggrundsskyggen bliver uacceptabel: Skift til en lettere type papir. (Se Specifikationer af udskriftsmedier.) Kontroller de omgivende forhold: meget tørre forhold eller en høj fugtighed (højere end 80 % relativ fugtighed) kan øge mængden af baggrundsskygge. Udskift den gamle tonerpatron med en ny. (Se Udskiftning af tonerpatronen.)
Tonerudtværing | Hvis toneren tværes ud på siden: Rengør printeren indvendigt. (Se Indvendig rengøring.) Kontroller papirtypen og papirkvaliteten. (Se Specifikationer af udskriftsmedier.) Fjern tonerpatronen, og installer derefter en ny. (Se Udskiftning af tonerpatronen.)
Lodrette gentagne defekter | Hvis der gentagne gange forekommer mærker på den trykte side af papiret med regelmæssige intervaller: Tonerpatronen er muligvis beskadiget. Hvis du stadig har det samme problem, skal du udskifte tonerpatronen. (Se Udskiftning af tonerpatronen.) Der er muligvis kommet toner på dele af maskinen. Hvis defekterne forekommer på papirets bagside, løses problemet sandsynligvis af sig selv efter nogle få yderligere sider. Fikseringsenheden kan være beskadiget. Kontakt en servicetekniker.
Spredte baggrundspletter | Spredt baggrundsmisfarvning er resultatet af små mængder toner, der spredes tilfældigt på udskriften. Papiret kan være for fugtigt. Gentag udskrivningen på papir fra et andet parti. Åbn ikke pakker med papir, før det er nødvendigt, så papiret ikke absorberer for meget fugtighed. Hvis der forekommer spredt baggrundsmisfarvning på en konvolut, kan du ændre udskriftslayoutet, så du ikke udskriver i områder af konvolutten, hvor der er overliggende sammenføjninger på bagsiden. Udskrivning hen over sammenføjninger kan give problemer. Hvis den spredte baggrundsmisfarvning dækker hele overfladen på en side, må du ændre udskriftsopløsningen i programmet eller i Udskriftsindstillinger. (Se Åbning af Udskriftsindstillinger.)
Misdannede tegn | Hvis tegnene er misdannede og giver hule billeder, kan papirtypen være for glat. Prøv noget andet papir. (Se Specifikationer af udskriftsmedier.)
Skrå skrift | Kontroller, at papiret ligger korrekt. Kontroller papirtypen og papirkvaliteten. (Se Specifikationer af udskriftsmedier.) Kontroller, at styrene ikke er for tæt på eller for løse mod papirstakken.
Krøller eller bølger | Kontroller, at papiret ligger korrekt. Kontroller papirtypen og papirkvaliteten. Både høj temperatur og fugt kan få papiret til at krølle. (Se Specifikationer af udskriftsmedier.) Vend stakken i bakken. Prøv også at vende papiret 180° i bakken.
Folder eller bukninger | Kontroller, at papiret ligger korrekt. Kontroller papirtypen og papirkvaliteten. (Se Specifikationer af udskriftsmedier.) Vend stakken i bakken. Prøv også at vende papiret 180° i bakken.
Bagsiden af udskrifterne er snavset | Kontroller, at tonerpatronen ikke lækker. Rengør printeren indvendigt. (Se Indvendig rengøring.)
Helt farvede eller helt sorte sider | Tonerpatronen er muligvis ikke installeret korrekt. Tag patronen ud, og sæt den i igen. Tonerpatronen kan være defekt. Udskift tonerpatronen. (Se Udskiftning af tonerpatronen.) Maskinen skal muligvis repareres. Kontakt en servicetekniker.
Løs toner | Rengør printeren indvendigt. (Se Indvendig rengøring.) Kontroller papirtypen og papirkvaliteten. (Se Specifikationer af udskriftsmedier.) Fjern tonerpatronen, og installer derefter en ny. (Se Udskiftning af tonerpatronen.) Hvis problemet fortsætter, skal maskinen muligvis repareres. Kontakt en servicetekniker.
Tegnhuller | Blanke områder i tegnene er utrykte områder inde i dele af tegn, der burde være helt sorte: Hvis du bruger transparenter, kan du forsøge med en anden type transparent. På grund af transparentens sammensætning, er det normalt med nogle blanke områder i tegnene. Måske udskriver du på den forkerte side af arket. Tag papiret ud, og vend det om. Papiret overholder muligvis ikke papirspecifikationerne. (Se Specifikationer af udskriftsmedier.)
Vandrette striber | Hvis der forekommer vandrette parallelle striber eller udtværinger: Tonerpatronen kan være installeret forkert. Tag patronen ud, og sæt den i igen. Tonerpatronen kan være defekt. Udskift tonerpatronen. (Se Udskiftning af tonerpatronen.) Hvis problemet fortsætter, skal maskinen muligvis repareres. Kontakt en servicetekniker.
Krøl | Hvis det udskrevne papir er krøllet, eller papiret ikke indføres i maskinen: Vend stakken i bakken. Prøv også at vende papiret 180° i bakken. Skift printerindstilling, og forsøg igen. Gå til Udskriftsindstillinger, klik på fanen Paper, og angiv typen til Thin. (Se Åbning af Udskriftsindstillinger.)
Et ukendt billede vises gentagne gange på et par ark, eller der forekommer løs toner, lys udskrift eller forurening. | Maskinen bruges sandsynligvis i en højde på 1.000 m eller derover. Denne højde kan påvirke udskriftskvaliteten med f.eks. løs toner eller lys billedgengivelse. Angiv den korrekte højdeindstilling på maskinen. (Se Højdejustering.)

### Almindelige Windows-problemer

Tilstand | Forslag til mulige løsninger
--- | ---
Meddelelsen ”Filen er i brug” vises under installationen. | Afslut alle programmer. Fjern alle programmer i startgruppen, og genstart Windows. Geninstaller printerdriveren.
Meddelelserne ”Generel beskyttelsesfejl”, ”Undtagelse OE”, ”Spool 32” eller ”Ugyldig handling” vises. | Luk alle andre programmer, og genstart Windows.
Meddelelserne ”Kan ikke udskrive”, ”Der er opstået en printertimeout-fejl” vises. | Disse meddelelser kan blive vist under udskrivningen. Vent, indtil maskinen er færdig med at udskrive. Hvis denne meddelelse vises i klar-tilstanden, når udskrivningen er færdig, skal du undersøge forbindelsen, og/eller om der er opstået en fejl.

Du kan finde oplysninger om fejlmeddelelser i Windows i den brugerhåndbog til Microsoft Windows, der fulgte med din pc.

### Almindelige Linux-problemer

Tilstand | Forslag til mulige løsninger
--- | ---
Maskinen udskriver ikke. | Kontroller, om printerdriveren er installeret på systemet. Åbn Unified Driver Configurator, og skift til fanen Printers i vinduet Printers configuration for at få vist listen med tilgængelige maskiner. Kontroller, at maskinen vises på listen. Hvis ikke, skal du åbne Add new printer wizard for at konfigurere enheden. Kontroller, om maskinen er startet. Åbn Printers configuration, og marker maskinen på listen over printere. Læs beskrivelsen i ruden Selected printer. Hvis status indeholder strengen Stopped, skal du trykke på knappen Start. Derefter skulle maskinen fungere normalt. Statussen ”stopped” kan blive aktiveret, når der opstår visse problemer med udskrivningen. Undersøg, om programmet har en specialindstilling for udskrivning, f.eks. ”-oraw”. Hvis ”-oraw” er angivet i kommandolinjeparameteren, skal du slette det for at kunne udskrive korrekt. Hvis der bruges Gimp Front-end, skal du vælge ”print” -> ”Setup printer” og redigere kommandolinjeparameteren på kommandolinjen.
Maskinen udskriver ikke hele sider, og udskrifterne udskrives på halve sider. | Det er et kendt problem, der opstår, når der bruges en farvemaskine til version 8.51 eller ældre af Ghostscript, 64-bit Linux OS, og som er rapporteret til bugs.ghostscript.com som Ghostscript Bug 688252. Problemet er løst i AFPL Ghostscript v. 8.52 og nyere. Hent den nyeste version af AFPL Ghostscript fra http://sourceforge.net/projects/ghostscript/, og installer den, så problemet bliver løst.
Når jeg udskriver et dokument, får jeg fejlen: ”Cannot open port device file”. | Undgå at ændre parametre for udskriftsjobbet (f.eks. via LPR-brugergrænsefladen) under et igangværende udskriftsjob. Kendte versioner af CUPS-server afbryder udskriftsjobbet, hver gang udskriftsindstillingerne ændres, og forsøger derefter at starte jobbet igen fra starten. Da Unified Linux Driver låser porten under udskrivning, vil porten forblive låst, når driveren afbrydes uventet, så den ikke er tilgængelig til senere udskriftsjob. Hvis denne situation opstår, kan du prøve at åbne porten ved at vælge Release port i vinduet Port configuration.

Du kan finde oplysninger om fejlmeddelelser i Linux i den brugerhåndbog til Linux, der fulgte med din pc.

### Almindelige Macintosh-problemer

Tilstand | Forslag til mulige løsninger
--- | ---
Maskinen udskriver ikke PDF-filer korrekt. Visse dele af grafik, tekst eller illustrationer mangler. | Udskrivning af PDF-filen som billede kan muliggøre udskrivning af filen. Aktiver Print As Image fra Acrobat-udskrivningsmuligheder.
Det tager længere tid at udskrive, når du udskriver en PDF-fil som et billede.
Dokumentet er blevet udskrevet, men udskriftsjobbet er ikke forsvundet fra printerspooleren i Mac OS X 10.3.2. | Opdater Mac OS til Mac OS X 10.3.3 eller nyere.
Nogle bogstaver vises ikke som normalt under udskrivning af forsiden. | Mac OS kan ikke oprette skrifttypen under udskrivning af forsiden. Det engelske alfabet og tal vises normalt på forsiden.
Når du udskriver et dokument i Macintosh med Acrobat Reader 6.0 eller nyere, udskrives farverne ikke korrekt. | Sørg for, at opløsningsindstillingen i maskinens driver stemmer overens med indstillingen i Acrobat® Reader®.

Du kan finde oplysninger om fejlmeddelelser på Macintosh i den brugerhåndbog til Macintosh, der fulgte med din pc.