## Sådan kommer du i gang

Dette kapitel indeholder trinvise instruktioner til opsætning af den USB-tilsluttede maskine og softwaren.

Kapitlet omfatter:

- Konfiguration af hardwaren

- Udskrivning af testside

- Medfølgende software

- Systemkrav

- Installation af driver til maskine tilsluttet via USB

- Lokal deling af maskinen

## Konfiguration af hardwaren

Dette afsnit beskriver konfigurationen af hardwaren, som forklares i Lyninstallationsvejledningen. Husk, at læse Lyninstallationsvejledningen først og følge trinnene nedenfor:

### Placering

1. Vælg en stabil placering.

   Vælg et plant, stabilt sted med tilstrækkelig plads til luftcirkulationen. Sørg for, at der er tilstrækkelig plads til at åbne låger og bakker.

   Stedet skal være godt udluftet og ikke udsat for direkte sollys, andre varmekilder, kulde eller fugt. Anbring ikke maskinen tæt på kanten af et bord eller et skrivebord.

   Udskrivning kan udføres ved højder under 1.000 m. Se højdeindstillingen for at optimere udskrivningen. (Se Højdejustering.)

   Anbring maskinen på en flad, stabil overflade med en hældning på maks. 2 mm. Dette er nødvendigt for at sikre udskriftskvaliteten.

2. Pak maskinen ud, og undersøg alle de medfølgende komponenter.

3. Fjern tapen, mens du holder fast i maskinen.

4. Installer tonerpatronen.

5. Ilæg papir. (Se Ilægning af papir i bakken.)

6. Kontroller, at alle kabler er sluttet til maskinen.

7. Tænd for maskinen. (Se Tænde for maskinen.)

Dette udstyr fungerer ikke, hvis lysnetstrømmen svigter.

## Udskrivning af testside

Udskriv en demoside for at kontrollere, at maskinen fungerer korrekt.

Sådan udskriver du en demoside:

I klartilstand skal du trykke på (annulleringsknappen) og holde den nede i ca. 2 sekunder.

## Medfølgende software

Når du har konfigureret maskinen og sluttet den til din computer, skal du installere printersoftwaren ved hjælp af den medfølgende cd. Software-cd’en giver dig adgang til den følgende software.

OS | Indhold
--- | ---
Windows | Printerdriver: Benyt denne driver for at få optimalt udbytte af maskinen. Printer Status Monitor: Med dette program kan du overvåge maskinens status og få vist advarsler, hvis der opstår fejl under udskrivningen. Printer Settings Utility (kun Dell 1130n): Med dette program kan du konfigurere printerens andre indstillinger fra computerens skrivebord. Dell Toner Management System™: Viser printerstatus og navnet på jobbet, når du sender et job til udskrivning. Vinduet Dell Toner Management System™ viser også tonerniveauet og giver dig mulighed for at bestille en ny tonerpatron. Firmware Update Utility: Dette program kan hjælpe dig med at opdatere printerens firmware. SetIP (kun Dell 1130n): Brug dette program til at angive maskinens TCP/IP-adresser.
Macintosh | Printerdriver: Benyt denne driver for at få optimalt udbytte af maskinen.
Linux | Unified Linux Driver: Benyt denne driver for at få optimalt udbytte af maskinen.

## Systemkrav

Før du begynder, skal du sikre dig, at dit system opfylder følgende minimumkrav:

### Microsoft® Windows®

Maskinen understøtter følgende Windows-operativsystemer.

OPERATIVSYSTEM | Krav (anbefales)
--- | ---
Processor | RAM | Ledig plads på harddisk
Windows 2000 | Intel® Pentium® II 400 MHz (Pentium III 933 MHz) | 64 MB (128 MB) | 600 MB
Windows XP | Intel® Pentium® III 933 MHz (Pentium IV 1 GHz) | 128 MB (256 MB) | 1,5 GB
Windows Server® 2003 | Intel® Pentium® III 933 MHz (Pentium IV 1 GHz) | 128 MB (512 MB) | 1,25 GB til 2 GB
Windows Server 2008 | Intel® Pentium® IV 1 GHz (Pentium IV 2 GHz) | 512 MB (2.048 MB) | 10 GB
Windows Vista® | Intel® Pentium® IV 3 GHz | 512 MB (1.024 MB) | 15 GB
Windows 7 | Intel® Pentium® IV 1 GHz 32-bit eller 64-bit processor eller kraftigere | 1 GB (2 GB) | 16 GB
Understøttelse af DirectX® 9-grafik med 128 MB hukommelse (for at aktivere Aero-temaet) DVD-R/W-drev
Windows Server 2008 R2 | Intel® Pentium® IV 1 GHz- (x86) eller 1,4 GHz- (x64) processorer (2 GHz eller hurtigere) | 512 MB (2.048 MB) | 10 GB

Til alle Windows-operativsystemer kræves som minimum Internet Explorer® 5.0 eller nyere. Der kræves administratorrettigheder for at installere softwaren. Windows Terminal Services er kompatibel med denne maskine.

### Macintosh

OPERATIVSYSTEM | Krav (anbefales)
--- | ---
Processor | RAM | Ledig plads på harddisk
Mac OS X 10.3-10.4 | Intel-processorer PowerPC G4/G5 | 128 MB til en PowerPC-baseret Mac (512 MB) 512 MB til en Intel-baseret Mac (1 GB) | 1 GB
Mac OS X 10.5 | Intel-processorer 867 MHz eller hurtigere Power PC G4/G5 | 512 MB (1 GB) | 1 GB
Mac OS X 10.6 | Intel-processorer | 1 GB (2 GB) | 1 GB

### Linux

Emne | Krav (anbefales)
--- | ---
Operativsystem | RedHat Enterprise Linux WS 4, 5 (32/64 bit) Fedora Core 2-10 (32/64 bit) SuSE Linux 9.1 (32 bit) OpenSuSE 9.2, 9.3, 10.0, 10.1, 10.2, 10.3, 11.0, 11.1 (32/64 bit) Mandrake 10.0, 10.1 (32/64 bit) Mandriva 2005, 2006, 2007, 2008, 2009 (32/64 bit) Ubuntu 6.06, 6.10, 7.04, 7.10, 8.04, 8.10 (32/64 bit) SuSE Linux Enterprise Desktop 9, 10 (32/64 bit) Debian 3.1, 4.0, 5.0 (32/64 bit)
Processor | Pentium IV 2,4 GHz (Intel Core™2)
RAM | 512 MB (1.024 MB)
Ledig plads på harddisk | 1 GB (2 GB)

## Installation af driver til maskine tilsluttet via USB

En lokalt tilsluttet maskine er en maskine, der er sluttet direkte til computeren via USB-kablet. Spring trinnene i det følgende over, og fortsæt med installationen af maskinens driver, hvis maskinen er sluttet til et netværk. (Se Installation af driver på en maskine, der er tilsluttet netværket.)

USB-kablet må højst være 3 m langt.

### Windows

Du kan installere softwaren til maskinen med metoden standard eller tilpasset.

Trinnene i det følgende anbefales til de fleste brugere, der benytter en maskine, som er sluttet direkte til computeren. Alle komponenter, der er nødvendige for, at maskinen kan fungere, installeres.

1. Sørg for, at maskinen er tilsluttet computeren, og at den er tændt.

   Hvis vinduet Guiden Ny hardware fundet vises under installationsproceduren, skal du klikke på Annuller for at lukke vinduet.

2. Sæt den medfølgende cd i cd-/dvd-drevet.

   - Software-cd’en bør starte automatisk, og et installationsvindue åbnes.

   - Hvis installationsvinduet ikke åbnes, skal du klikke på Start og derefter på Kør. Skriv X:\Setup.exe, idet du erstatter ”X” med det bogstav, der repræsenterer dit cd-/dvd-drev. Klik på OK.

   - Hvis du bruger Windows Vista, Windows 7 eller Windows Server 2008 R2, skal du klikke på Start > Alle programmer > Tilbehør > Kør.

     Skriv X:\Setup.exe, idet du erstatter ”X” med det bogstav, der repræsenterer dit cd-/dvd-drev, og klik derefter på OK.

   - Hvis vinduet Automatisk afspilning vises i Windows Vista, Windows 7 og Windows Server 2008 R2, skal du klikke på Kør Setup.exe i feltet Installer eller kør program og klikke på Fortsæt eller Ja i vinduerne Brugerkontokontrol.

3. Klik på Next.

   Vælg et sprog på rullelisten, hvis det er nødvendigt.

4. Vælg Typical som installationstype for en lokal printer. Klik derefter på Next.

   Hvis du vælger Custom, kan du vælge maskinens forbindelse og de individuelle programmer, som du vil installere. Følg vejledningen på skærmen.

   Hvis maskinen ikke er tilsluttet til computeren, vises det følgende vindue. Klik på Next, når du har tilsluttet maskinen. Hvis du ikke ønsker at tilslutte printeren lige nu, skal du klikke på Next og No på det følgende skærmbillede. Derefter startes installationen, og der udskrives ikke en testside, når installationen er færdig. Det installationsvindue, der vises i denne Brugerhåndbog, kan være anderledes på den maskine og den brugergrænseflade, som du anvender.

5. Når installationen er afsluttet, vises der et vindue, hvor du bliver bedt om at udskrive en testside. Hvis du vælger at udskrive en testside, skal du markere afkrydsningsfeltet og klikke på Next. Ellers skal du blot klikke på knappen Next og gå til trin 7.

6. Klik på Yes, hvis testsiden udskrives korrekt.

   Ellers skal du klikke på No for at udskrive den igen.

7. Klik på Finish.

Hvis printerdriveren ikke fungerer korrekt, skal du bruge fremgangsmåden nedenfor til at reparere eller geninstallere driveren. Kontroller, at maskinen er sluttet til computeren, og at den er tændt. I menuen Start skal du vælge Programmer eller Alle programmer > Dell > Dell Printers > navnet på din printerdriver > Maintenance. Vælg den ønskede indstilling, og følg instruktionerne i vinduet.

### Macintosh

Den software-cd, der blev leveret sammen med din maskine, indeholder en PPD-fil, der giver dig mulighed for at bruge CUPS-driveren eller Apple LaserWriter-driveren (kun tilgængelig, når du bruger en maskine, der understøtter PostScript-driveren) til udskrivning på en Macintosh-computer.

1. Sørg for, at maskinen er tilsluttet computeren, og at den er tændt.

2. Sæt den medfølgende cd i cd-/dvd-drevet.

3. Dobbeltklik på cd-rom-ikonet, som vises på Macintosh-computerens skrivebord.

4. Dobbeltklik på mappen MAC_Installer.

5. Dobbeltklik på ikonet Installer OS X.

6. Angiv adgangskoden, og klik på OK.

7. Dell-installationsvinduet åbnes. Klik på Continue.

8. Vælg Easy Install, og klik på Install. Easy Install anbefales til de fleste brugere. Alle komponenter, der er nødvendige for, at maskinen kan fungere, installeres.

   Hvis du vælger Custom Install, kan du vælge at installere individuelle komponenter.

9. Klik på Continue, når der vises en advarsel om, at alle programmer lukkes.

10. Klik på Quit, når installationen er fuldført.

11. Åbn mappen Applications > Utilities > Print Setup Utility.

    - I Mac OS X 10.5-10.6 skal du åbne mappen Applications > System Preferences og klikke på Print & Fax.

12. Klik på Add på Printer List.

    - I Mac OS X 10.5-10.6 skal du klikke på ikonet ”+” for at åbne et displayvindue.

13. I Mac OS X 10.3 skal du vælge fanen USB.

    - I Mac OS X 10.4 skal du klikke på Default Browser og finde USB-forbindelsen.

    - I Mac OS X 10.5-10.6 skal du klikke på Default og finde USB-forbindelsen.

14. I Mac OS X 10.3 skal du vælge Dell i Printer Model og maskinens navn i Model Name, hvis Auto Select ikke fungerer korrekt.

    - I Mac OS X 10.4 skal du vælge Dell i Print Using og maskinens navn i Model, hvis Auto Select ikke fungerer korrekt.

    - I Mac OS X 10.5-10.6 skal du vælge Select a driver to use... og maskinens navn i Print Using, hvis Auto Select ikke fungerer korrekt.

    Maskinen vises på Printer List og er angivet som standardmaskinen.

15. Klik på Add.

Hvis printerdriveren ikke fungerer korrekt, skal du fjerne driveren og geninstallere den. Følg trinnene nedenfor for at fjerne driveren til Mac OS. Sørg for, at maskinen er tilsluttet computeren, og at den er tændt. Sæt den medfølgende cd i cd-/dvd-drevet. Dobbeltklik på cd-rom-ikonet, som vises på Macintosh-computerens skrivebord. Dobbeltklik på mappen MAC_Installer. Dobbeltklik på ikonet Installer OS X. Angiv adgangskoden, og klik på OK. Dell-installationsvinduet åbnes. Klik på Continue. Vælg Uninstall, og klik på Uninstall. Klik på Continue, når der vises en advarsel om, at alle programmer lukkes. Klik på Quit, når afinstallationen er gennemført.

### Linux

Følg trinnene nedenfor for at fjerne driveren til Linux. Når du installerer driveren, installeres også pakken med Unified Linux Driver automatisk.

På den medfølgende cd-rom finder du pakken med Unified Linux Driver, så du nemt kan bruge maskinen med en Linux-computer i UI-baseret administrationsværktøj. (Se Brug af Unified Linux Driver Configurator.)

1. Sørg for, at maskinen er tilsluttet computeren, og at den er tændt.

2. Når vinduet Administrator Login åbnes, skal du skrive root i feltet Login og skrive systemadgangskoden.

   Du skal logge på som superbruger (root) for at installere maskinens programmer. Hvis du ikke er superbruger, skal du spørge systemadministratoren.

3. Sæt den medfølgende cd i cd-/dvd-drevet.

   Software-cd’en kører automatisk.

   Hvis software-cd’en ikke kører automatisk, skal du klikke på ikonet nederst på skrivebordet. Når skærmbilledet Terminal vises, skal du skrive følgende:

   Hvis software-cd’en er sekundær master, og den placering, der skal tilsluttes, er /mnt/cdrom,

   [root@localhost root]#mount -t iso9660 /dev/hdc /mnt/cdrom

   [root@localhost root]#cd /mnt/cdrom/Linux

   [root@localhost Linux]#./install.sh

   Hvis du fortsat ikke kan køre software-cd'en, skal du skrive følgende i rækkefølge:

   [root@localhost root]#umount /dev/hdc

   [root@localhost root]#mount -t iso9660 /dev/hdc /mnt/cdrom

   Installationsprogrammet køres automatisk, hvis du har en softwarepakke til automatisk kørsel installeret og konfigureret.

4. Klik på Next, når velkomstskærmbilledet vises.

5. Klik på Finish, når installationen er fuldført.

Installationsprogrammet har tilføjet skrivebordsikonet Unified Driver Configurator og Unified Driver group til systemmenuen. Hvis du får problemer, kan du se i den skærmhjælp, der er tilgængelig via systemmenuen, eller som kan kaldes på anden måde fra driverpakkens Windows-programmer, f.eks. Unified Driver Configurator eller Image Manager.

Installation af driveren i teksttilstand: Hvis du ikke bruger den grafiske brugergrænseflade, eller hvis du ikke kunne installere driveren, er det nødvendigt at bruge driveren i teksttilstand. Følg trin 1 til 3, indtast [root@localhost Linux]#./install.sh, og følg derefter instruktionerne på skærmen. Installationen er fuldført. Hvis du vil afinstallere driveren, skal du følge ovenstående instruktioner, men i stedet indtaste [root@localhost Linux]#./uninstall.sh på skærmen.

Hvis printerdriveren ikke fungerer korrekt, skal du fjerne driveren og geninstallere den. Følg trinnene nedenfor for at fjerne driveren til Linux. Sørg for, at maskinen er tilsluttet computeren, og at den er tændt. Når vinduet Administrator Login vises, skal du skrive ”root” i feltet Login og skrive systemadgangskoden. Det er nødvendigt at logge på som superbruger (root) for at afinstallere printerdriveren. Hvis du ikke er superbruger, skal du spørge systemadministratoren. Sæt den medfølgende cd i cd-/dvd-drevet. Software-cd’en kører automatisk. Hvis software-cd’en ikke kører automatisk, skal du klikke på ikonet nederst på skrivebordet. Når skærmbilledet Terminal vises, skal du skrive: Hvis software-cd’en er sekundær master, og den placering, der skal tilsluttes, er /mnt/cdrom, [root@localhost root]#mount -t iso9660 /dev/hdc /mnt/cdrom [root@localhost root]#cd /mnt/cdrom/Linux [root@localhost Linux]#./uninstall.sh Installationsprogrammet køres automatisk, hvis du har en softwarepakke til automatisk kørsel installeret og konfigureret. Klik på Uninstall. Klik på Next. Klik på Finish.

## Lokal deling af maskinen

Følg trinnene nedenfor for at konfigurere computerne til at dele maskinen lokalt.

Hvis værtscomputeren er sluttet direkte til maskinen via et USB-kabel og tilsluttet det lokale netværk, kan klientcomputeren, der er sluttet til det lokale netværk, bruge den delte maskine via værtscomputeren til udskrivning.

1 | Værtscomputer | En computer, der er sluttet direkte til maskinen via et USB-kabel.
2 | Klientcomputere | Computere, der deles om maskinen via værtscomputeren.

### Windows

#### Konfiguration af en værtscomputer

1. Installer printerdriveren. (Se Installation af driver til maskine tilsluttet via USB, Installation af driver på en maskine, der er tilsluttet netværket.)

2. Klik på menuen Start i Windows.

3. I Windows 2000 skal du vælge Indstillinger > Printere.

   - I Windows XP/Server 2003 skal du vælge Printere og faxenheder.

   - I Windows Server 2008/Vista skal du vælge Kontrolpanel > Hardware og lyd > Printere.

   - I Windows 7 skal du vælge Kontrolpanel > Hardware og lyd > Enheder og printere.

   - I Windows Server 2008 R2 skal du vælge Kontrolpanel > Hardware > Enheder og printere.

4. Højreklik på printerikonet.

5. I Windows XP/Server 2003/ Server 2008/Vista skal du klikke på Egenskaber.

   I Windows 7 og Windows Server 2008 R2 skal du vælge Printeregenskaber i genvejsmenuerne.

   Hvis menupunktet Printeregenskaber har mærket ►, kan du vælge andre printerdrivere, der er forbundet med den valgte printer.

6. Vælg fanen Deling.

7. Marker Skift indstillinger for deling.

8. Kontroller Del denne printer.

9. Udfyld feltet Sharenavn. Klik på OK.

#### Konfiguration af en klientcomputer

1. Installer printerdriveren. (Se Installation af driver til maskine tilsluttet via USB, Installation af driver på en maskine, der er tilsluttet netværket.)

2. Klik på menuen Start i Windows.

3. Vælg Alle programmer > Tilbehør > Windows Stifinder.

4. Skriv værtscomputerens IP-adresse på adresselinjen, og tryk på Enter på tastaturet.

   Angiv bruger-id og adgangskode til værtscomputerens konto, hvis værtscomputeren kræver Brugernavn og Adgangskode.

5. Højreklik på ikonet for den printer, du vil dele, og vælg Opret forbindelse...

6. Klik på OK, hvis der vises en meddelelse om, at konfigurationen er udført.

7. Åbn den fil, du vil udskrive, og start udskrivningen.

### Macintosh

Trinnene i det følgende gælder Mac OS X 10.5-10.6. Se Hjælp til Mac vedrørende andre versioner af OS.

#### Konfiguration af en værtscomputer

1. Installer printerdriveren. (Se Macintosh.)

2. Åbn mappen Applications > System Preferences, og klik på Print & Fax.

3. Vælg den printer, der skal deles, på Printers list.

4. Marker afkrydsningsfeltet Share this printer.

#### Konfiguration af en klientcomputer

1. Installer printerdriveren. (Se Macintosh.)

2. Åbn mappen Applications > System Preferences, og klik på Print & Fax.

3. Klik på ikonet ”+”.

   Der vises et vindue med navnet på den delte printer.

4. Vælg maskinen, og klik på Add.