## Medier og bakke

I dette kapitel beskrives det, hvordan du lægger udskriftsmedier i maskinen.

Kapitlet omfatter:

- Valg af udskriftsmedier

- Ændring af bakkestørrelse

- Ilægning af papir i bakken

- Udskrivning på specialmedier

- Brug af udskriftsstøtten

## Valg af udskriftsmedier

Du kan udskrive på en række forskellige medier, f.eks. almindeligt papir, konvolutter, etiketter og transparenter. Vælg altid udskriftsmedier, der overholder de retningslinjer, der er for maskinen.

### Retningslinjer til valg af udskriftsmedier

Udskriftsmedier, der ikke overholder de retningslinjer, der er beskrevet i denne brugerhåndbog, kan forårsage følgende problemer:

- Dårlig udskriftskvalitet.

- Flere papirstop.

- Tidlig nedslidning af maskinen.

Egenskaber som vægt, sammensætning, fiber- og fugtighedsindhold er vigtige faktorer, der påvirker maskinens ydelse og udskriftskvalitet. Vær opmærksom på følgende, når du vælger udskriftsmateriale:

- Typen, størrelsen og vægten på udskriftsmedier til din maskine er beskrevet i specifikationerne for udskriftsmedier. (Se Specifikationer af udskriftsmedier.)

- Ønsket resultat: Vælg udskriftsmedier, der passer til projektet.

- Hvidhed: Nogle udskriftsmedier er mere hvide end andre og giver et mere skarpt og levende billede.

- Overfladeglathed: Jo mere glat et udskriftsmedie er, jo mere skarpt forekommer det udskrevne billede på papiret.

Der kan være tilfælde, hvor udskriftsmediet overholder alle retningslinjer i dette afsnit og alligevel ikke giver tilfredsstillende resultater. Dette kan skyldes forkert håndtering, forkerte temperaturer og fugtighedsniveauer eller andre faktorer, som ikke kan kontrolleres. Inden du køber større mængder af et bestemt udskriftsmedie, skal du sikre dig, at det opfylder de krav, der er angivet i denne brugerhåndbog.

Anvendelse af udskriftsmedier, der ikke overholder disse specifikationer, kan medføre problemer, der nødvendiggør reparation. Reparationer af denne type er ikke omfattet af garanti eller serviceaftaler. Mængden af papir, der lægges bakken, kan variere afhængigt af den anvendte medietype. (Se Specifikationer af udskriftsmedier.)

### Mediestørrelser, der understøttes i de forskellige tilstande

Tilstand | Størrelse | Type | Kilde
--- | --- | --- | ---
Simplexudskrivning | Du kan finde flere oplysninger om papirstørrelser under Specifikationer af udskriftsmedier. | Du kan finde flere oplysninger om papirtyper under Specifikationer af udskriftsmedier. | bakke 1 manuel bakke
Duplexudskrivning (manuel)[a] | Letter, A4, Legal, US Folio, Oficio. | Plain, Color, Preprinted, Recycled, Bond, Archive | bakke 1
[a] kun 75 til 90 g/m2.

## Ændring af bakkestørrelse

Bakken er forudindstillet til Letter- eller A4-format, afhængigt af dit land. Hvis du vil ændre formatet, skal du justere papirstyrene.

| Papirstøtte Papirlængdestyr Støttelås Papirbreddestyr

1. Tryk med den ene hånd, og tag fat i støttelåsen, og tag fat i papirlængdestyret og papirstøtten samtidigt med den anden hånd. Skub papirlængdestyret og papirstøtten for at anbringe dem i den korrekte papirstørrelsesåbning.

2. Bøj papirstakken frem og tilbage for at adskille siderne, inden papirerne lægges i bakken. Læg papir i papirbakken.

3. Når du har lagt papir i bakken, skal du justere papirstøtten, så den lige berører papirstakken.

4. Klem på papirbreddestyrene, og skub dem til placeringen for det ønskede papirformat. Placeringen er markeret i bunden af bakken.

   Vær opmærksom på ikke at skubbe papirbreddestyret for langt ind, så mediet bøjes. Hvis du ikke justerer breddestyret, kan det forårsage papirstop. Brug ikke papir med mere end 6 mm krøl.

## Ilægning af papir i bakken

### Bakke 1

1. Træk papirbakken ud. Og juster bakkens størrelse til det medie, du ilægger. (Se Ændring af bakkestørrelse.)

2. Bøj papirstakken frem og tilbage for at adskille siderne, inden papirerne lægges i bakken.

3. Læg papiret med den side, der skal udskrives på, nedad.

4. Angiv papirtypen og -formatet til bakke 1. (Se Konfiguration af standardbakke og -papir.)

   Hvis du oplever problemer med papirfremføringen, skal du kontrollere, om papiret overholder specifikationen for mediet. (Se Specifikationer af udskriftsmedier.)

### Manuel bakke

Den manuelle bakke kan indeholde specielle størrelser og typer udskriftsmateriale, f.eks. postkort, notekort og konvolutter. Det er nyttigt ved udskrivning af en enkelt side på brevpapir eller farvet papir.

#### Tip til brug af den manuelle bakke

- Hvis du vælger Manual Feeder som Source i programmet, skal du trykke på (annulleringsknappen), hver gang du udskriver en side, og kun lægge udskriftsmedier af én type, størrelse og vægt ad gangen i den manuelle bakke.

- For at forhindre papirstop bør du ikke tilføje papir, mens du udskriver. Det gælder også andre typer udskriftsmedier.

- Udskriftsmedier lægges midt i den manuelle bakke med forsiden opad og vendes, så de føres ind i printeren på den korte led.

- Brug altid kun de angivne udskriftsmedier, så du undgår papirstop og problemer med udskriftskvaliteten. (Se Specifikationer af udskriftsmedier.)

- Udjævn alle krøller på postkort, konvolutter og etiketter, før du lægger dem i den manuelle bakke.

1. Læg papir i den manuelle bakke.

   Pres ikke papiret ned under mærket , når du lægger papir i maskinen. Følg vejledningen for ilægning ved udskrivning på specialmedier. (Se Udskrivning på specialmedier.) Hvis papiret overlapper, når der udskrives ved hjælp af den manuelle bakke, skal du åbne bakke 1, fjerne det overlappende papir ud og derefter forsøge at udskrive igen. Før papiret manuelt ind, indtil det fremføres automatisk, hvis papiret ikke indføres korrekt under udskrivning.

2. Klem papirstyrene i den manuelle bakke for at justere dem til papirets bredde. Pres dem ikke for langt ind, så papiret bøjer, hvilket kan medføre papirstop, eller at papiret føres skævt ind.

3. Åbn et program, og aktiver udskrivningsmenuen, hvis du vil udskrive fra et program.

4. Åbn Udskriftsindstillinger. (Se Åbning af Udskriftsindstillinger.)

5. Tryk på fanen Paper under Udskriftsindstillinger, og vælg en passende papirtype.

   Hvis du f.eks. vil udskrive en etiket, skal du indstille papirtypen til Labels.

6. Vælg Manual Feeder under papirkilde, og tryk derefter på OK.

7. Start udskrivningen fra programmet.

Hvis du vil udskrive flere sider, skal du lægge næste ark i, når den første side udskrives og derefter trykke på (annulleringsknappen). Gentag dette trin for hver side, der skal udskrives.

## Udskrivning på specialmedier

Tabellen nedenfor viser de tilgængelige specialmedier til hver bakke.

Vi anbefaler, at du indfører ét ark ad gangen, når du bruger specialmedier. Kontroller, det maksimale antal ark for hver bakke. (Se Specifikationer af udskriftsmedier.)

Typer | Bakke 1 | Manuel bakke
--- | --- | ---
Plain | ● | ●
Thick | ● | ●
Thin | ● | ●
Bond |  | ●
Color |  | ●
CardStock |  | ●
Labels |  | ●
Transparency |  | ●
Envelope |  | ●
Preprinted |  | ●
Cotton |  | ●
Recycled | ● | ●
Archive | ● | ●

(●: understøttet, tom: ikke understøttet)

Medietyperne er vist i Udskriftsindstillinger. Med denne papirtypeindstilling kan du angive den papirtype, der skal lægges i bakken. Denne indstilling vises på listen, så du kan vælge den. På den måde får du den bedste udskrift. Ellers opnår du muligvis ikke den ønskede udskriftskvalitet.

- Plain: 60 til 120 g/m2 Normalt almindeligt papir.

- Thick: 90 g/m2 tykt papir.

- Thin: 60 til 70 g/m2 tyndt papir.

- Bond: 105 til 120 g/m2 almindeligt papir.

- Color: 75 til 90 g/m2 papir med farvebaggrund.

- CardStock: 105 til 163 g/m2 karton.

- Labels: 120 til 150 g/m2 etiketter.

- Transparency: 138 til 146 g/m2 transparent.

- Envelope: 75 til 90 g/m2 konvolut.

- Preprinted: 75 til 90 g/m2 fortrykt/brevpapir.

- Cotton: 75 til 90 g/m2 bomuldspapir.

- Recycled: 75 til 90 g/m2 genbrugspapir.

  Hvis du bruger genbrugspapir, kan udskrifterne blive krøllede.

- Archive: 70 til 90 g/m2. Vælg denne indstilling, hvis du har brug for at opbevare udskrifter i en længere periode, f.eks. i et arkiv.

### Konvolut

Vellykket udskrivning på konvolutter er afhængig af konvolutternes kvalitet.

Hvis du vil udskrive en konvolut, skal området til frimærket være i venstre side, og enden af konvolutten med frimærkeområdet indføres i printeren først og centreret i den manuelle bakke.

Hvis konvolutter udskrives med rynker, folder eller sorte fede streger, skal du åbne bagdækslet, trække udløsergrebet ned og prøve at udskrive igen. Lad bagdækslet stå åbent under udskrivning.

| Udløsergreb

- Ved valg af konvolutter skal du tage følgende faktorer i betragtning:

  - Vægt: Konvolutpapiret bør ikke veje mere end 90 g/m2, da der ellers kan opstå papirstop.

  - Udformning: Inden udskrivningen skal konvolutterne ligge fladt med mindre end 6 mm rulning, og de må ikke indeholde luft.

  - Tilstand: Konvolutter bør ikke være rynkede, hakkede eller beskadigede.

  - Temperatur: Brug konvolutter, der kan klare den varme og det tryk, der opstår i maskinen.

- Brug kun kvalitetskonvolutter med skarpe og helt pressede kanter.

- Brug ikke konvolutter med frimærker.

- Brug ikke konvolutter med lukkeanordninger, ruder, belægninger, selvklæbende lukning eller andre syntetiske materialer.

- Brug ikke beskadigede konvolutter eller konvolutter af dårlig kvalitet.

- Kontroller, at sammenføjningerne i begge konvoluttens ender når helt ud til konvoluttens hjørner.

  1. Acceptabelt

  2. Uacceptabelt

- Konvolutter med en klæbestrimmel, der skal pilles af, eller med mere end én flap, der foldes hen over forseglingen, skal benytte klæbemidler, som kan holde til maskinens fikseringstemperatur (ca. 170 °C) i 0,1 sekund. Ekstra flapper og strimler kan betyde, at konvolutten krøller, bukker eller sætter sig fast, og i værste fald kan det beskadige fikseringsenheden.

- Du opnår den bedste udskriftskvalitet, hvis margenerne ikke placeres tættere end 15 mm på konvoluttens kanter.

- Undgå at udskrive i det område, hvor konvoluttens sammenføjninger mødes.

### Transparent

Brug kun transparenter, der er beregnet til laserprintere, så maskinen ikke beskadiges.

- Transparenter kan kun bruges i maskinen, hvis de kan tåle maskinens fikseringstemperatur.

- Anbring transparenterne på en jævn overflade, når du har taget dem ud af maskinen.

- Lad ikke ubenyttede transparenter ligge i papirbakken i længere tid. De kan samle støv og snavs, hvilket kan medføre plettet udskrivning.

- Tag forsigtigt på transparenter, så du undgår udtværing fra fingeraftryk.

- Undgå at udsætte trykte transparenter for sollys i længere tid, da dette kan medføre falmet tryk.

- Kontroller, at transparenterne ikke er krøllede og ikke har iturevne kanter.

- Brug ikke transparenter, der ikke sidder fast på mellemlaget.

- For at undgå, at transparenter klæber sammen, bør du ikke lade udskrevne ark lægge sig oven på hinanden efter udskrivningen.

### Etiketter

Brug kun etiketter, der er beregnet til lasermaskiner, så maskinen ikke beskadiges.

- Ved valg af etiketter skal du tage følgende faktorer i betragtning:

  - Klæbemidler: Klæbemidlet skal være stabilt ved maskinens fikseringstemperatur (ca. 170 °С).

  - Placering på arket: Brug kun etiketark, hvor arket ikke er synligt mellem de enkelte etiketter. Etiketter kan løsne sig fra ark, hvis der er afstand mellem dem, hvilket kan medføre alvorlige papirstop.

  - Krøl: Inden udskrivningen skal etiketarket ligge fladt uden mere end 13 mm krøl i nogen retning.

  - Tilstand: Brug ikke etiketter med rynker, bobler eller andre tegn på manglende klæbeevne.

- Kontroller, at der ikke er synligt klæbemateriale mellem etiketterne. Synlige områder på arket kan medføre, at etiketterne løsnes under udskriften, hvilket kan forårsage papirstop. Synligt klæbemateriale kan også beskadige maskindele.

- Kør aldrig et etiketark gennem maskinen mere end én gang. Den selvklæbende bagside er kun beregnet til at skulle igennem maskinen én gang.

- Brug ikke etiketter, der har løsnet sig fra arket, er krøllede, har bobler eller på anden måde er beskadiget.

### Karton/materialer i brugerdefinerede størrelser

Postkort, kartotekskort og andre specialformater kan benyttes i denne maskine.

- Udskriv ikke på udskriftsmedier, der er mindre end 76 mm brede eller 127 mm lange.

- Indstil margenerne i programmet, så de er mindst 6,4 mm fra materialets kanter.

- Hvis mediet vejer mere end 160 g/m2, kan du prøve at udskrive i bagdækslet (med forsiden opad).

### Brevpapir/fortrykt papir

| Enkeltsidet | Dobbeltsidet
--- | --- | ---
Bakke 1 | Udskriftsiden nedad | Udskriftsiden opad
Manuel bakke | Udskriftsiden opad | Udskriftsiden nedad

- Brevpapir/fortrykt papir skal være trykt med varmebestandigt blæk, der ikke smelter, fordamper eller afgiver giftige gasser, når det udsættes for maskinens fikseringstemperatur (ca.170 °C) i 0,1 sekund.

- Blækket på brevpapir/fortrykt papir skal være ikke-brændbart og må ikke have nogen form for negativ virkning på maskinens ruller.

- Formularer og brevpapir skal opbevares i forseglet og fugtsikker emballage for at forebygge forandringer under opbevaring.

- Før du lægger brevpapir/fortrykt papir i bakken, skal du kontrollere, at blækket på papiret er tørt. Under fikseringsprocessen kan fugtigt blæk løsnes fra fortrykt papir og forringe udskriftskvaliteten.

### Foto

- Der må ikke bruges inkjet-fotopapir til denne maskine. Det kan beskadige maskinen.

### Glittet

Læg ét ark papir i den manuelle bakke ad gangen med den blanke side opad.

- Anbefalede medier: Kun glittet papir (Letter) til denne maskine efter HP Brochure Paper (produkt: Q6611A).

- Anbefalede medier: Glittet papir (A4) til denne maskine efter HP Superior Paper 160 glossy (produkt: Q6616A).

## Brug af udskriftsstøtten

Udbakkens overflade kan blive meget varm, hvis du udskriver et stort antal sider på én gang. Undlad at berøre overfladen, og lad ikke børn komme i nærheden af den.

De udskrevne sider stables på udskriftsstøtten, og udskriftsstøtten medvirker til at justere de udskrevne sider. Printeren sender udskrifter til udskriftsbakken som standard. Hvis du vil bruge udbakken, skal du sørge for, at bagdækslet er lukket.

Hvis du bruger A5-papir, skal du folde udbakken. Ellers kan de udskrevne sider blive justeret forkert, eller de kan skabe papirstop.