## Om denne brugerhåndbog

Denne brugerhåndbog indeholder oplysninger om maskinens grundlæggende funktioner samt en detaljeret beskrivelse af de enkelte trin i forbindelse med anvendelsen af maskinen.

Læs sikkerhedsoplysningerne inden brug af maskinen. Se kapitlet om fejlfinding, hvis du har problemer med at bruge maskinen. (Se Fejlfinding.) Termer, der benyttes i denne brugerhåndbog, er forklaret i ordlisten. (Se Ordliste.) Illustrationerne i denne brugerhåndbog kan være forskellige fra din maskine, afhængigt af maskinens tilbehør eller model. Arbejdsgangene i denne brugerhåndbog er hovedsageligt baseret på Windows XP.

## Konvention

Nogle udtryk i vejledningen fungerer som synonymer som beskrevet nedenfor:

- Dokument betyder det samme som original.

- Papir er synonymt med medie eller udskriftsmedie.

- Med maskine menes printer eller MFP (printer og scanner).

Følgende tabel beskriver de konventioner, der anvendes i denne håndbog:

Konvention | Beskrivelse | Eksempel
--- | --- | ---
Fed | Til tekst på skærmen eller knapnavne på maskinen. | Annuller
Bemærk | Angiver yderligere oplysninger om eller detaljerede specifikationer for maskinens funktioner og egenskaber. |
Datoformatet kan variere fra land til land.
Forsigtig | Giver brugerne oplysninger om beskyttelse af maskinen mod mulige mekaniske skader eller fejlfunktion. |
Rør ikke ved tonerpatronens grønne underside.
Fodnote | Angiver yderligere detaljerede oplysninger om bestemte ord eller udtryk. | a. sider pr. minut.
(”Krydshenvisning”) | Henviser brugeren til en side med yderligere, detaljerede oplysninger. | (Se Flere oplysninger.)

## Flere oplysninger

Du kan finde oplysninger om klargøring og brug af maskinen i de vejledninger og på det websted, der er angivet nedenfor. Du kan vælge at udskrive vejledningerne eller få dem vist på skærmen.

Materialets navn | Beskrivelse
--- | ---
Lyninstallationsvejledning | Denne vejledning indeholder oplysninger om opsætning af maskinen og forudsætter, at du klargør maskinen ved at følge instruktionerne i vejledningen.
Brugerhåndbog | Denne vejledning indeholder trinvise beskrivelser af, hvordan du bruger alle maskinens funktioner, samt oplysninger om, hvordan du vedligeholder maskinen, foretager fejlfinding og udskifter forbrugsstoffer.
Hjælp til printerdriveren | Denne Hjælp indeholder oplysninger om printerdriveren og vejledning til valg af udskriftsindstillinger. (Se Brug af Hjælp.)
Dells websted | Hvis du har adgang til internettet, kan du få hjælp og support, finde printerdrivere, vejledninger og bestillingsoplysninger på Dells websteder www.dell.com og support.dell.com.