## Utskrift

Dette kapitlet beskriver vanlige utskriftsoppgaver.

Dette kapitlet inneholder:

- Skriverdriverfunksjoner

- Grunnleggende utskrift

- Åpne utskriftsinnstillinger

- Bruke hjelp

- Bruke spesielle utskriftsfunksjoner

- Endre standard utskriftsinnstillinger

- Angi en maskin som standardmaskin

- Skrive ut til en fil (PRN)

- Skrive ut i Macintosh

- Skrive ut i Linux

Prosedyrene i dette kapitlet er i hovedsak basert på Windows XP.

## Skriverdriverfunksjoner

Skriverdriverne støtter følgende standardfunksjoner:

- Valg av papirretning, papirstørrelse, papirkilde og medietype.

- Antall eksemplarer.

I tillegg kan du bruke ulike spesialfunksjoner for utskrift. Tabellen nedenfor gir en generell oversikt over funksjonene som støttes av skriverdriverne.

Det kan hende at noen modeller eller operativsystemer ikke støtter visse funksjoner i denne tabellen.

### Skriverdriver

Funksjon | Windows
--- | ---
Kvalitetsvalg for maskinen | ●
Plakatutskrift | ●
Flere sider per ark | ●
Hefteutskrift (manuell) | ●
Tilpass utskrift til side | ●
Forminske og forstørre utskrifter | ●
Annen kilde for første side | ●
Vannmerke | ●
Overlegg | ●
Dobbeltsidig utskrift (manuell) | ●

(●: støttes, tom: støttes ikke)

## Grunnleggende utskrift

Maskinen kan skrive ut fra ulike Windows-, Macintosh- eller Linux-programmer. Den nøyaktige fremgangsmåten for å skrive ut et dokument kan variere avhengig av hvilket program du bruker.

Utskriftsinnstillinger-vinduet som vises i denne brukerhåndboken, kan se annerledes ut enn på din maskin. Sammensetningen av Utskriftsinnstillinger-vinduet er imidlertid lik. Kontroller hvilke operativsystemer som er kompatible med maskinen. Se delen Operativsystemer under Skriverspesifikasjoner. (Se Systemkrav.) Når du velger et alternativ i Utskriftsinnstillinger, kan det hende at du ser varselmerket eller . Et utropstegn () betyr at du kan velge alternativet, men det anbefales ikke. Et ()-tegn betyr at du ikke kan velge alternativet på grunn av maskinens innstillinger eller miljø.

Nedenfor beskrives den generelle fremgangsmåten for utskrift fra ulike Windows-programmer.

Skrive ut i Macintosh. (Se Skrive ut i Macintosh.) Skrive ut i Linux. (Se Skrive ut i Linux.)

Det følgende Utskriftsinnstillinger-vinduet er for Notisblokk i Windows XP. Utskriftsinnstillinger-vinduet kan variere avhengig av operativsystemet eller programmet du bruker.

1. Åpne dokumentet du vil skrive ut.

2. Velg Skriv ut på Fil-menyen. Skriv ut-vinduet åpnes.

3. Velg maskinen fra Velg skriver-listen.

   De grunnleggende utskriftsinnstillingene, inkludert antall eksemplarer og utskriftsområde, velges fra Skriv ut-vinduet.

   Hvis du vil bruke funksjonene i skriverdriveren, klikker du på Egenskaper eller Innstillinger i programmets Skriv ut-vindu for å endre utskriftsinnstillingene. (Se Åpne utskriftsinnstillinger.)

4. Start utskriftsjobben ved å klikke på OK eller Skriv ut i Skriv ut-vinduet.

### Avbryte en utskriftsjobb

Hvis utskriftsjobben venter i en skriver- eller utskriftskø, avbryter du jobben på følgende måte:

1. Klikk på Start-menyen i Windows.

2. I Windows 2000 velger du Innstillinger > Skrivere.

   - I Windows XP/Server 2003 velger du Skrivere og telefakser.

   - I Windows Server 2008/Vista velger du Kontrollpanel > Maskinvare og lyd > Skrivere.

   - I Windows 7 velger du Kontrollpanel > Maskinvare og lyd > Enheter og skrivere.

   - I Windows Server 2008 R2 velger du Kontrollpanel > Maskinvare > Enheter og skrivere.

3. I Windows 2000, XP, Server 2003 og Vista dobbeltklikker du på maskinen.

   I Windows 7 og Windows Server 2008 R2, høyreklikker du på skriverikonet > hurtigmenyer > Se hva som skrives ut.

   Hvis Se hva som skrives ut er merket med ►, kan du velge andre skriverdrivere for den valgte skriveren.

4. Velg Dokument på Avbryt-menyen.

Du kan også åpne dette vinduet ved å dobbeltklikke på maskinikonet () på oppgavelinjen i Windows. Du kan også avbryte gjeldende jobb ved å trykke på på kontrollpanelet.

## Åpne utskriftsinnstillinger

Du kan forhåndsvise innstillingene du valgte, øverst til høyre i Utskriftsinnstillinger.

1. Åpne dokumentet du vil skrive ut.

2. Velg Skriv ut på Fil-menyen. Skriv ut-vinduet åpnes.

3. Velg maskinen fra Velg skriver.

4. Klikk på Egenskaper eller Innstillinger.

### Bruke en favorittinnstilling

Under alternativet Presets, som er tilgjengelig i alle kategorier bortsett fra Dell, kan du lagre gjeldende egenskapsinnstillinger for senere bruk.

Slik lagrer du et Presets-element:

1. Velg ønskede innstillinger i de enkelte kategoriene.

2. Skriv inn et navn på elementet i Presets-feltet.

3. Klikk på Add. Når du lagrer Presets, lagres alle gjeldende driverinnstillinger.

Hvis du klikker på Add, endres Add-knappen til Update-knapp. Velg flere alternativer, og klikk på Update. Innstillingene vil bli lagt til i Presets.

Hvis du vil bruke en lagret innstilling, velger du den fra rullegardinlisten Presets. Maskinen er nå stilt inn til å skrive ut i samsvar med innstillingen du valgte.

Hvis du vil slette en lagret innstilling, velger du den fra rullegardinlisten Presets og klikker på Delete.

Du kan også tilbakestille skriveren til standardinnstillingene ved å velge Default Preset i rullegardinlisten Presets.

## Bruke hjelp

Klikk på spørsmålstegnet øverst til høyre i vinduet, og klikk på alternativet du vil vite mer om. Det åpnes et hurtigvindu med informasjon fra driveren om alternativets egenskaper.

Hvis du vil søke etter informasjon via nøkkelord, klikker du på kategorien Dell i Utskriftsinnstillinger-vinduet og skriver inn et nøkkelord i inndatafeltet for Help-alternativet. Hvis du vil ha informasjon om rekvisita, driveroppdateringer, registrering og så videre, klikker du på de tilhørende knappene.

## Bruke spesielle utskriftsfunksjoner

Spesielle utskriftsfunksjoner inkluderer følgende:

- Skrive ut flere sider på ett ark.

- Skrive ut plakater.

- Skrive ut hefter (manuell).

- Skrive ut på begge sider av papiret (manuell).

- Endre utskriftsprosent for dokumentet.

- Tilpasse dokumentet til en valgt papirstørrelse.

- Bruke vannmerker.

- Bruke overlegg.

- Avanserte alternativer.

### Skrive ut flere sider på ett ark

Du kan velge hvor mange sider du vil skrive ut på et enkeltark. Hvis du vil skrive ut mer enn én side per ark, forminskes sidene og ordnes i angitt rekkefølge på arket. Du kan skrive ut opptil 16 sider på et ark.

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Basic, og velg Multiple Pages Per Side fra rullegardinlisten Type.

3. I rullegardinlisten Pages per Side velger du hvor mange sider du vil skrive ut per ark (2, 4, 6, 9 eller 16).

4. Velg om nødvendig siderekkefølge i rullegardinlisten Page Order.

5. Merk av for Print Page Border for å skrive ut en kant rundt hvert side på arket.

6. Klikk på kategorien Paper, og velg Size, Source og Type.

7. Klikk på OK eller Skriv ut helt til Skriv ut-vinduet lukkes.

### Skrive ut plakater

Med denne funksjonen kan du skrive ut et enkeltsidig dokument på 4, 9 eller 16 ark, som du deretter kan lime sammen til et dokument i plakatstørrelse.

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Basic, og velg Poster Printing i rullegardinlisten Type.

3. Velg ønsket sideoppsett.

   Spesifikasjon av sideoppsettet:

   - Poster 2x2: Dokumentet vil bli forstørret og delt opp i 4 sider.

   - Poster 3x3: Dokumentet vil bli forstørret og delt opp i 9 sider.

   - Poster 4x4: Dokumentet vil bli forstørret og delt opp i 16 sider.

4. Velg verdien for Poster Overlap. Angi Poster Overlap i millimeter eller tommer ved å velge alternativknappen øverst til høyre i kategorien Basic for å gjøre det lettere å lime sammen sidene.

5. Klikk på kategorien Paper, og velg Size, Source og Type.

6. Klikk på OK eller Skriv ut helt til Skriv ut-vinduet lukkes.

7. Gjør ferdig plakaten ved å lime arkene sammen.

### Skrive ut hefter (manuell)

Denne funksjonen skriver ut dokumentet på begge sider av arket og ordner sidene slik at arkene kan brettes i to til et hefte når de er skrevet ut.

Hvis du vil lage et hefte, må du skrive ut på utskriftsmedier med størrelsen Letter, Legal, A4, US Folio eller Oficio.

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Basic, og velg Booklet Printing i rullegardinlisten Type.

3. Klikk på kategorien Paper, og velg Size, Source og Type.

   Alternativet Booklet Printing er ikke tilgjengelig for alle papirstørrelser. Du finner tilgjengelige papirstørrelser for denne funksjonen ved å velge papirstørrelsen under Size i kategorien Paper. Hvis du velger en papirstørrelse som ikke er tilgjengelig, kan dette alternativet automatisk bli avbrutt. Velg bare papir som er tilgjengelig (papir uten - eller -merket).

4. Klikk på OK eller Skriv ut helt til Skriv ut-vinduet lukkes.

5. Når sidene er skrevet ut, bretter og stifter du dem.

### Skrive ut på begge sider av papiret (manuell)

Du kan skrive ut på begge sider av et ark med dupleksutskrift. Før du skriver ut, må du bestemme hvilken retning dokumentet skal skrives ut i. Du kan bruke denne funksjonen med papirstørrelsene Letter, Legal, A4, US Folio og Oficio. (Se Spesifikasjoner for utskriftsmedier.)

Vi anbefaler ikke at du skriver ut på begge sider av spesialpapir, for eksempel etiketter, konvolutter eller tykt papir. Det kan forårsake papirstopp eller skade maskinen. Funksjonen Double-Sided Printing (Manual) er bare tilgjengelig for skuff 1.

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Advanced.

3. Velg ønsket alternativ for innbinding under Double-Sided Printing (Manual).

   - None

   - Long Edge: Dette alternativet er det vanlige oppsettet for innbinding av bøker.

   - Short Edge: Dette alternativet er det vanlige oppsettet for kalendere.

4. Klikk på kategorien Paper, og velg Size, Source og Type.

5. Klikk på OK eller Skriv ut helt til Skriv ut-vinduet lukkes.

Hvis maskinen ikke har en dupleksenhet, må du fullføre utskriftsjobben manuelt. Maskinen skriver først ut annenhver side av dokumentet. Deretter vises en melding på datamaskinen. Følg instruksjonene på skjermen for å fullføre utskriftsjobben.

### Endre utskriftsprosent for dokumentet

Du kan endre størrelsen på et dokument slik at det forminskes eller forstørres på utskriften. Det gjør du ved å angi ønsket utskriftsprosent.

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Paper.

3. Angi skaleringsgrad i Percentage-boksen.

   Du kan også klikke på pil opp/ned for å velge skaleringsgrad.

4. Velg Size, Source og Type i Paper Options.

5. Klikk på OK eller Skriv ut helt til Skriv ut-vinduet lukkes.

### Tilpasse dokumentet til en valgt papirstørrelse

Med denne funksjonen kan du skalere utskriften til en hvilken som helst valgt papirstørrelse, uansett størrelse på dokumentet. Dette kan være nyttig når du vil undersøke fine detaljer i et lite dokument.

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Paper.

3. Velg ønsket papirstørrelse under Fit to Page.

4. Velg Size, Source og Type i Paper Options.

5. Klikk på OK eller Skriv ut helt til Skriv ut-vinduet lukkes.

### Bruke vannmerker

Med vannmerkefunksjonen kan du skrive ut tekst oppå et eksisterende dokument. Du kan for eksempel legge på store grå bokstaver med teksten "UTKAST" eller "KONFIDENSIELT" diagonalt over førstesiden eller alle sidene i et dokument.

Det følger flere forhåndsdefinerte vannmerker med maskinen. Disse kan endres, eller du kan legge til nye i listen.

#### Bruke et eksisterende vannmerke

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Advanced, og velg ønsket vannmerke fra rullegardinlisten Watermark. Det valgte vannmerket vises på forhåndsvisningsbildet.

3. Klikk på OK eller Skriv ut helt til Skriv ut-vinduet lukkes.

#### Opprette et vannmerke

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. I kategorien Advanced velger du Edit... i rullegardinlisten for Watermark. Edit Watermarks-vinduet åpnes.

3. Skriv inn vannmerketeksten i Watermark Message-boksen. Du kan skrive inn opptil 256 tegn. Teksten vises i forhåndsvisningsvinduet.

   Hvis du merker av for First Page Only, skrives vannmerket bare ut på første side.

4. Velg vannmerkealternativer.

   Du kan velge skriftnavn, stil, størrelse og tone under Font Attributes, i tillegg til å angi vannmerkevinkel under Message Angle.

5. Klikk på Add for å legge til det nye vannmerker i Current Watermarks-listen.

6. Når du er ferdig med å redigere, klikker du på OK eller Skriv ut helt til Skriv ut-vinduet lukkes.

Hvis du vil stoppe utskriften av vannmerket, velger du None i rullegardinlisten Watermark.

#### Redigere et vannmerke

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Advanced, og velg Edit... i rullegardinlisten Watermark. Edit Watermarks-vinduet åpnes.

3. Velg ønsket vannmerke fra Current Watermarks-listen, og endre vannmerketeksten eller andre alternativer.

4. Klikk på Update for å lagre endringene.

5. Klikk på OK eller Skriv ut helt til Skriv ut-vinduet lukkes.

#### Slette et vannmerke

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Advanced, og velg Edit... i rullegardinlisten Watermark. Edit Watermarks-vinduet åpnes.

3. Velg ønsket vannmerke fra Current Watermarks-listen, og klikk på Delete.

4. Klikk på OK eller Skriv ut helt til Skriv ut-vinduet lukkes.

### Bruke overlegg

Et overlegg er tekst og/eller bilder som er lagret på datamaskinens harddisk i et spesielt filformat som kan skrives ut på et dokument. Overlegg brukes ofte i stedet for brevhodepapir. I stedet for å bruke et forhåndstrykt brevhode, kan du opprette et overlegg som inneholder nøyaktig samme informasjon som brevhodet. Når du skal skrive ut et brev med firmaets brevhode, trenger du ikke legge inn fortrykt papir med brevhode. Du kan bare skrive ut brevhodeoverlegget direkte på dokumentet.

#### Opprette et nytt sideoverlegg

Hvis du vil bruke et sideoverlegg, må du opprette et nytt overlegg som inneholder logo eller bilde.

1. Opprett eller åpne dokumentet som inneholder teksten eller bildet du vil bruke i det nye sideoverlegget. Plasser elementene nøyaktig slik de skal vises når de er skrevet ut som et overlegg.

2. Hvis du vil lagre dokumentet som et overlegg, gjør du dette i Utskriftsinnstillinger. (Se Åpne utskriftsinnstillinger.)

3. Klikk på kategorien Advanced, og velg Edit... i rullegardinmenyen Text. Edit Overlay-vinduet åpnes.

4. I Edit Overlay klikker du på Create.

5. Skriv inn et navn på opptil åtte tegn i Filnavn-boksen i Lagre som-vinduet. Velg om nødvendig målbane. (Standardbanen er C:\Formover.)

6. Klikk på Save. Navnet vises i Overlay List.

7. Klikk på OK eller Skriv ut helt til Skriv ut-vinduet lukkes.

8. Filen blir ikke skrevet ut. Den lagres i stedet på datamaskinens harddisk.

Størrelsen på overleggsdokumentet må være den samme som for dokumentet det skal skrives ut sammen med. Overlegget må ikke inneholde vannmerke.

#### Bruke et sideoverlegg

Når et overlegg er opprettet, kan det skrives ut sammen med et dokument. Slik skriver du ut et overlegg sammen med et dokument:

1. Opprett eller åpne dokumentet du vil skrive ut.

2. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

3. Klikk på kategorien Advanced.

4. Velg ønsket overlegg fra rullegardinlisten Text.

5. Hvis den ønskede overleggfilen ikke vises i rullegardinlisten Text, velger du Edit... fra listen og klikker på Load. Velg ønsket overleggsfil.

   Hvis overleggfilen du vil bruke, er lagret på et eksternt medium, kan du også laste inn filen fra Åpne-vinduet.

   Når du har valgt filen, klikker du på Åpne. Filen vises i Overlay List-boksen og er klar til å skrives ut. Velg overlegget fra Overlay List-boksen.

6. Merk om nødvendig av for Confirm Page Overlay When Printing. Hvis denne avkrysningsboksen er avmerket, åpnes et meldingsvindu hver gang du sender et dokument til skriveren. I meldingen blir du bedt om å bekrefte at du vil skrive ut et overlegg sammen med dokumentet.

   Hvis denne boksen er tom og du har valgt et overlegg, blir overlegget automatisk skrevet ut sammen med dokumentet.

7. Klikk på OK eller Skriv ut helt til Skriv ut-vinduet lukkes.

   Det valgte overlegget skrives ut på dokumentet.

Oppløsningen til overleggsdokumentet må være den samme som for dokumentet overlegget skal skrives ut sammen med.

#### Slette et sideoverlegg

Du kan slette sideoverlegg du ikke lenger har bruk for.

1. Klikk på kategorien Advanced i Utskriftsinnstillinger-vinduet.

2. Velg Edit... i rullegardinlisten Overlay.

3. Velg ønsket overlegg fra Overlay List-boksen.

4. Klikk på Delete.

5. Klikk på Ja i bekreftelsesvinduet som åpnes.

6. Klikk på OK eller Skriv ut helt til Skriv ut-vinduet lukkes.

### Avanserte alternativer

Bruk grafikkalternativene nedenfor til å justere utskriftskvaliteten etter behov.

1. Hvis du vil endre utskriftsinnstillingene fra programmet, gjør du dette i Utskriftsinnstillinger. (Se Åpne utskriftsinnstillinger.)

2. Klikk på kategorien Graphics.

   Alternativene du kan velge, kan variere avhengig av skrivermodell. Se den elektroniske hjelpen for hvert alternativ under Utskriftsinnstillinger.

   - Font/Text: Velg Darken Text for å skrive ut teksten mørkere enn ved normal utskrift. Bruk All Text Black til å skrive ut all tekst i helt svart, uansett hvilken farge den har på skjermen.

   - Advanced (bare Dell 1130n.): Du kan angi avanserte innstillinger ved å klikke på Advanced-knappen.

     - True Type Options: Dette alternativet angir hvordan skriveren skal avbilde teksten i dokumentet. Velg en passende innstilling, avhengig av dokumentets status.

       - Download as Outline: Når dette alternativet er valgt, laster driveren ned alle TrueType-skrifter som brukes i dokumentet, og som ikke allerede er lagret (resident) i skriveren. Hvis skriftene ikke skrives ut riktig, velger du Last ned som binærbilde og sender utskriftsjobben på nytt. Innstillingen Last ned som binærbilde er ofte nyttig ved utskrift av Adobe®-dokumenter.

       - Download as Bit Image: Når dette alternativet er valgt, laster driveren ned skriftdata som punktgrafikkbilder. Dokumenter med kompliserte skrifter (for eksempel koreanske eller kinesiske) eller med enkelte andre skrifttyper vil skrives ut raskere når denne innstillingen er aktivert.

       - Print as Graphics: Når dette alternativet er valgt, laster driveren ned alle skrifter som grafikk. Når du skriver ut dokumenter med mye grafikk og relativt få TrueType-skrifter, kan utskriftsytelsen (hastigheten) forbedres når denne innstillingen er aktivert.

     - Use Printer Fonts: Når Use Printer Fonts er valgt, bruker skriveren skriftene som er lagret i minnet (skriverresidente skrifter), til å skrive ut dokumentet, i stedet for å laste ned skriftene som brukes i dokumentet. Ettersom det tar noe tid å laste ned skrifter, kan dette alternativet gjøre at utskriften går raskere. Når du bruker skriverskrifter, prøver skriveren å finne skrifter i minnet som samsvarer med skriftene i dokumentet. Hvis skriftene i dokumentet er svært forskjellige fra skriverskriftene, vil utskriften bli helt forskjellig fra det du ser på skjermen.

   - Graphic Controller: Med Fine Edge kan du fremheve kantene på tekst og smale linjer for å gjøre dokumentet lettere å lese.

   - Toner Save: Med dette alternativet kan du forlenge tonerkassettens levetid og redusere kostnadene per side uten vesentlig reduksjon i utskriftskvalitet.

     - Printer Setting: Hvis du velger dette alternativet, styres denne funksjonen av innstillingen du har angitt på maskinen.

     - On: Velg dette alternativet for at skriveren skal bruke mindre toner på hver side.

     - Off: Hvis du ikke trenger å spare toner ved utskrift av et dokument, velger du dette alternativet.

   - Darkness: Dette alternativet justerer tonertettheten på utskrifter. Verdiene er Normal, Light og Dark.

     For Dell 1130n kan du endre mørkheten i Printer Settings Utility.

3. Klikk på OK eller Skriv ut helt til Skriv ut-vinduet lukkes.

## Endre standard utskriftsinnstillinger

De fleste Windows-programmer overstyrer innstillingene du angir i skriverdriveren. Endre først alle tilgjengelige utskriftsinnstillinger i programmet, og endre deretter eventuelle gjenværende innstillinger i skriverdriveren.

1. Klikk på Start-menyen i Windows.

2. I Windows 2000 velger du Innstillinger > Skrivere.

   - I Windows XP/Server 2003 velger du Skrivere og telefakser.

   - I Windows Server 2008/Vista velger du Kontrollpanel > Maskinvare og lyd > Skrivere.

   - I Windows 7 velger du Kontrollpanel > Maskinvare og lyd > Enheter og skrivere.

   - I Windows Server 2008 R2 velger du Kontrollpanel > Maskinvare > Enheter og skrivere.

3. Høyreklikk maskinen.

4. I Windows XP/Server 2003/Server 2008/Vista velger du Utskriftsinnstillinger.

   I Windows 7 og Windows Server 2008 R2 velger du Utskriftsinnstillinger på hurtigmenyer.

   Hvis Utskriftsinnstillinger er merket med ►, kan du velge andre skriverdrivere for den valgte skriveren.

5. Endre innstillingene i hver kategori.

6. Klikk på OK.

Hvis du vil endre innstillingene for hver utskriftsjobb, gjør du dette i Utskriftsinnstillinger.

## Angi en maskin som standardmaskin

1. Klikk på Start-menyen i Windows.

2. I Windows 2000 velger du Innstillinger > Skrivere.

   - I Windows XP/Server 2003 velger du Skrivere og telefakser.

   - I Windows Server 2008/Vista velger du Kontrollpanel > Maskinvare og lyd > Skrivere.

   - I Windows 7 velger du Kontrollpanel > Maskinvare og lyd > Enheter og skrivere.

   - I Windows Server 2008 R2 velger du Kontrollpanel > Maskinvare > Enheter og skrivere.

3. Velg maskinen.

4. Høyreklikk på maskinen, og velg Angi som standardskriver.

   Windows 7 og Windows Server 2008 R2. Hvis Angi som standardskriver er merket med ►, kan du velge andre skriverdrivere for den valgte skriveren.

## Skrive ut til en fil (PRN)

Av og til er du nødt til å lagre utskriftsdataene som en fil.

Slik oppretter du en fil:

1. Merk av for Skriv til fil i Skriv ut-vinduet.

2. Klikk på Skriv ut.

3. Skriv inn målbanen og filnavnet, og klikk på OK.

   Eksempel: c:\Temp\filnavn.

   Hvis du bare skriver inn filnavnet, lagres filen automatisk i Mine dokumenter. Lagringsmappen kan variere, avengig av operativsystem.

## Skrive ut i Macintosh

Dette kapitlet forklarer hvordan du skriver ut på en Macintosh-maskin. Du må angi utskriftsmiljøet før du skriver ut.

- USB-tilkobling (se Macintosh).

- Nettverkstilkobling (se Macintosh).

### Skrive ut et dokument

Når du skriver ut fra en Macintosh-maskin, må du kontrollere innstillingen for skriverdriveren i programmet du bruker. Slik skriver du ut fra en Macintosh-maskin:

1. Åpne et program, og velg filen du vil skrive ut.

2. Åpne File-menyen, og klikk på Page Setup (Document Setup i noen programmer).

3. Velg papirstørrelse, papirretning, skalering og andre alternativer, og kontroller at din maskin er valgt. Klikk på OK.

4. Åpne File-menyen, og klikk på Print.

5. Velg antall eksemplarer, og angi hvilke sider som skal skrives ut.

6. Klikk på Print.

### Endre skriverinnstillinger

Du kan bruke avanserte utskriftsfunksjoner når du bruker maskinen.

Åpne et program, og velg Print på File-menyen. Maskinnavnet som vises i vinduet for skriveregenskaper, kan se annerledes ut avhengig av hvilken maskin du bruker. Bortsett fra navnet ligner sammensetningen av egenskapsvinduet på følgende.

Innstillingene kan variere avhengig av skriver og Mac OS-versjon.

#### Layout

Kategorien Layout inneholder alternativer for å angi hvordan dokumentet skal se ut på den utskrevne siden. Du kan skrive ut flere sider på ett enkelt ark. Velg Layout i rullegardinlisten under Orientation for å få tilgang til følgende funksjoner.

- Pages per Sheet: Dette alternativet angir hvor mange sider som skrives ut på én side. (Se Skrive ut flere sider på ett ark.)

- Layout Direction: Dette alternativet angir papirretningen til en side, lik eksemplene i brukergrensesnittet.

- Border: Dette alternativet lar deg skrive ut en kant rundt hver side på arket.

- Reverse Page Orientation: Dette alternativet lar deg rotere siden 180 grader.

#### Graphics

Kategorien Graphics inneholder alternativer for valg av Resolution. Velg Graphics i rullegardinlisten under Orientation for å få tilgang til grafikkfunksjonene.

- Resolution (Quality): Med dette alternativet kan du velge utskriftsoppløsningen. Jo høyere innstilling du angir, desto skarpere og klarere blir tegn og grafikk på utskriften. Det kan ta lengre tid å skrive ut et dokument med høye innstillinger.

- Darkness: Med dette alternativet kan du forbedre utskrifter. De tilgjengelige alternativene er Normal, Light og Dark.

#### Paper

Angi Paper Type slik at det svarer til papiret som er lagt i skuffen du vil skrive ut fra. På denne måten får du best mulig utskriftskvalitet. Hvis du legger i utskriftsmateriell av en annen type, må du velge den aktuelle papirtypen.

#### Printer Settings

Kategorien Printer Settings inneholder alternativene Toner Save Mode, Reprint When Jammed og Power Save. Velg Printer Settings i rullegardinlisten under Orientation for å få tilgang til følgende funksjoner:

- Toner Save Mode: Med dette alternativet kan du forlenge tonerkassettens levetid og redusere kostnadene per side uten vesentlig reduksjon i utskriftskvalitet.

  - Printer Setting: Hvis du velger dette alternativet, styres denne funksjonen av innstillingen du har angitt på maskinen.

  - On: Velg dette alternativet for at skriveren skal bruke mindre toner på hver side.

  - Off: Hvis du ikke trenger å spare toner ved utskrift av et dokument, velger du dette alternativet.

- Reprint When Jammed: Når dette alternativet er valgt, beholdes bildet for en utskrevet side i maskinen inntil maskinen signaliserer at siden er kommet ut av maskinen. Hvis det oppstår papirstopp, vil skriveren skrive ut den siste siden på nytt fra datamaskinen etter at du har fjernet papirstoppet (bare Dell 1130).

- Power Save: Når du har merket av for dette alternativet, settes maskinen i strømsparingsmodus etter det angitte tidsintervallet.

### Skrive ut flere sider på ett ark

Du kan skrive ut mer enn én side på ett ark. Dette er en billig måte å skrive ut utkast på.

1. Åpne et program, og velg Print på File-menyen.

2. Velg Layout i rullegardinlisten under Orientation. I rullegardinlisten Pages per Sheet velger du hvor mange sider du vil skrive ut på ett enkelt ark.

3. Velg de andre alternativene du vil bruke.

4. Klikk på Print. Maskinen skriver ut det valgte antallet sider på ett ark.

## Skrive ut i Linux

### Skrive ut fra programmer

Det finnes mange Linux-programmer du kan skrive ut fra ved hjelp av Common UNIX Printing System (CUPS). Du kan skrive ut på maskinen fra et hvilken som helst slikt program.

1. Åpne et program, og velg Print på File-menyen.

2. Velg Print direkte ved hjelp av lpr.

3. I LPR GUI-vinduet velger du maskinens modellnavn i skriverlisten og klikker på Properties.

4. Du kan endre egenskapene til utskriftsjobben ved hjelp av de fire følgende kategoriene som vises øverst i vinduet.

   - General: Bruk dette alternativet til å endre papirstørrelse, papirtype og papirretning for dokumentene. Det vil aktivere dupleksfunksjonen, legge til start- og sluttbannere og endre antall sider per ark.

   - Text: Bruk dette alternativet til å angi sidemarger og tekstalternativer, for eksempel avstand eller spalter.

   - Graphics: Dette alternativet lar deg angi bildealternativer til bruk ved utskrift av bilder/filer, for eksempel fargealternativer, bildestørrelse eller bildeplassering.

   - Advanced: Bruk dette alternativet til å angi utskriftsoppløsning, papirkilde og spesielle utskriftsfunksjoner.

   Hvis et alternativ er nedtonet, betyr det at det ikke støttes.

5. Klikk på Apply for å bruke endringene og lukke Properties-vinduet.

6. Klikk på OK i LPR GUI-vinduet for å starte utskriften.

7. Utskriftsvinduet åpnes, og du kan følge med på statusen til utskriftsjobben.

   Klikk på Cancel for å avbryte utskriftsjobben.

### Skrive ut filer

Du kan skrive ut mange forskjellige typer filer på maskinen ved hjelp av standard CUPS-metode, direkte fra kommandolinjegrensesnittet. Det kan du gjøre med lpr-funksjonen i CUPS. Driverpakken erstatter imidlertid standard lpr-verktøy med et mye mer brukervennlig grafisk LPR GUI-program.

Slik skriver du ut en dokumentfil:

1. Skriv inn lpr <filnavn> på kommandolinjen i Linux shell, og trykk på Enter. LPR GUI-vinduet åpnes.

   Hvis du bare skriver inn lpr og trykker på Enter, åpnes vinduet Select file(s) to print først. Velg filene du vil skrive ut, og klikk på Open.

2. I LPR GUI-vinduet velger du maskinen fra listen og endrer egenskapene for utskriftsjobben.

3. Klikk på OK for å starte utskriften.

### Konfigurere skriveregenskaper

Ved hjelp av Printer Properties-vinduet i Printers configuration kan du endre de ulike egenskapene for maskinen når den fungerer som skriver.

1. Åpne Unified Driver Configurator.

   Bytt om nødvendig til Printers configuration.

2. Velg din maskin fra listen over tilgjengelige skrivere, og klikk på Properties.

3. Printer Properties-vinduet åpnes.

   Følgende fem kategorier vises øverst i vinduet:

   - General: Bruk dette alternativet til å endre skriverens plassering og navn. Navnet som er angitt i denne kategorien, vises i skriverlisten i Printers configuration.

   - Connection: Bruk dette alternativet til å vise eller velge en annen port. Hvis du endrer maskinporten fra USB til parallell, eller omvendt, under bruk, må du konfigurere maskinporten på nytt i denne kategorien.

   - Driver: Her kan du vise eller velge en annen skriverdriver. Klikk på Options for å angi standardalternativer for enheten.

   - Jobs: Dette alternativet viser listen med utskriftsjobber. Klikk på Cancel job for å avbryte den valgte jobben, og merk av for Show completed jobs for å vise tidligere jobber i jobblisten.

   - Classes: Dette alternativet viser klassen som maskinen er i. Klikk på Add to Class for å legge til maskinen i en bestemt klasse, eller klikk på Remove from Class for å fjerne den fra klassen.

4. Klikk på OK for å bruke endringene og lukke Printer Properties-vinduet.