## Administrationsværktøjer

I dette kapitel beskrives administrationsværktøjer, der medfølger, for at du kan udnytte maskinen fuldt ud.

Kapitlet omfatter:

- Introduktion til nyttige administrationsværktøjer

- Anvendelse af Embedded Web Service (kun Dell 1130n)

- Anvendelse af Printer Status Monitor

- Introduktion til nyttige administrationsværktøjer

- Brug af printerindstillingsværktøjet

- Firmwareopdateringsværktøjet

- Brug af Unified Linux Driver Configurator

## Introduktion til nyttige administrationsværktøjer

Programmerne nedenfor hjælper dig med at gøre brugen af maskinen mere praktisk.

- Anvendelse af Embedded Web Service (kun Dell 1130n).

- Anvendelse af Printer Status Monitor.

- Brug af Unified Linux Driver Configurator.

## Anvendelse af Embedded Web Service (kun Dell 1130n)

Vinduet Embedded Web Service, der vises i denne brugerhåndbog, kan være anderledes på den printer, som du anvender.

Hvis maskinen er sluttet til et netværk, og TCP/IP-netværksparametrene er konfigureret korrekt, kan du styre maskinen via Embedded Web Service, der er en integreret webserver. Brug Embedded Web Service til følgende:

- Visning af enhedsoplysninger om maskinen og kontrol af dens aktuelle status.

- Ændring af TCP/IP-parametrene og konfiguration af andre netværksparametre.

- Ændring af printerindstillinger.

- Indstilling af e-mail med besked om maskinens status.

- Hjælp til brug af maskinen.

### Sådan får du adgang til Embedded Web Service:

1. Åbn en webbrowser, f.eks. Internet Explorer, i Windows.

   Skriv maskinens IP-adresse (http://xxx.xxx.xxx.xxx) i adressefeltet, og tryk på Enter, eller klik på Gå.

2. Maskinens integrerede websted åbnes.

### Oversigt over Embedded Web Service

- Fanen Information: Under denne fane får du generelle oplysninger om maskinen. Du kan kontrollere indstillinger, f.eks. maskinens IP-adresse, resterende toner, Ethernet-oplysninger, firmwareversion osv. Du kan også udskrive rapporter, f.eks. en fejlrapport osv.

- Fanen Machine Settings: Under denne fane kan du vælge indstillingerne i maskinen.

- Fanen Network Settings: Under denne fane kan du få vist og ændre netværksmiljøet. Du kan f.eks. indstille TCP/IP, aktivere EtherTalk osv.

- Fanen Maintenance: Under denne fane kan du vedligeholde maskinen ved at opgradere firmware og vælge indstillinger for sikkerhed.

- Fanen Support: Under denne fane kan du angive kontaktoplysninger for afsendelse af e-mail. Du kan også oprette forbindelse til Dells websted eller hente drivere ved at klikke på linket.

### Konfiguration af e-mail-underretninger

Du kan modtage e-mail om maskinens status ved at vælge denne indstilling. Ved at angive oplysninger, som f.eks. IP-adresse, værtsnavn, e-mail-adresse og SMTP-server, sender maskinen automatisk status (mangel på tonerpatron eller maskinfejl) til den angivne persons e-mail. Denne indstilling bruges muligvis oftere af en maskinadministrator.

1. Start en webbrowser, f.eks. Internet Explorer, i Windows.

   Skriv maskinens IP-adresse (http://xxx.xxx.xxx.xxx) i adressefeltet, og tryk derefter på Enter, eller klik på Gå.

2. Maskinens integrerede websted åbnes.

3. I menuen Machine Settings skal du vælge E-mail Notification Setup.

4. Vælg obligatoriske indstillinger.

   Angiv SMTP-serveroplysninger og andre indstillinger for at bruge e-mail-meddelelsesfunktionen. Når netværksmiljøet er indstillet, skal du markere modtagerlisten. Ved blot at klikke på en alternativknap kan du vælge i hvilket tilfælde, du ønsker at modtage en advarsel.

5. Klik på Apply.

### Indstilling af kontaktoplysningerne

Angiv maskinens administratoroplysninger, og denne indstilling er nødvendig for at bruge e-mail-meddelelsesfunktionen.

1. Start en webbrowser, f.eks. Internet Explorer, i Windows.

   Skriv maskinens IP-adresse (http://xxx.xxx.xxx.xxx) i adressefeltet, og tryk på Enter, eller klik på Gå.

2. Maskinens integrerede websted åbnes.

3. Vælg Support.

4. Skriv navnet på maskinadministratoren, telefonnummer, placering eller e-mail-adresse.

5. Klik på Apply.

   Hvis firewallen aktiveres, sendes e-mailen muligvis ikke korrekt. I det tilfælde skal du kontakte en netværksadministrator.

## Anvendelse af Printer Status Monitor

Programmet Printer Status Monitor kan kun bruges i Windows-systemet.

Printer Status Monitor er et program, der overvåger og giver dig besked om maskinens status. Printer Status Monitor installeres automatisk, når du installerer maskinens software.

For at kunne bruge dette program skal dit system overholde følgende krav: Windows. Kontroller, at operativsystemerne er kompatible med maskinen. (Se Systemkrav.)

### Sådan virker Printer Status Monitor

Hvis der opstår en fejl under udskrivning, kan du finde oplysninger om fejlen i Printer Status Monitor.

Du kan starte det fra menuen Start ved at vælge Programmer eller Alle programmer > Dell > Dell Printers > navnet på din printerdriver > Printer Status Monitor.

Programmet Printer Status Monitor viser maskinens aktuelle status, hvor meget toner der anslås at være tilbage i tonerpatronerne og forskellige andre oplysninger.

1 | Printing Status | Skærmbilledet Printer Status Monitor viser printerens aktuelle status.
2 | Toner Level | Viser, hvor meget toner der er tilbage i tonerpatronerne.
3 | Order Supplies | Bestilling af udskiftningstonerpatroner online.
4 | Help me | Hvis der opstår en fejl, vises knappen Help me. Du kan åbne fejlfindingsafsnittet direkte i brugerhåndbog.

#### Åbning af Troubleshooting Guide

Find løsninger på problemer med Troubleshooting Guide.

Højreklik på ikonet Printer Status Monitor, og vælg Troubleshooting Guide.

### Ændring af programindstillingerne for Printer Status Monitor

Højreklik på ikonet Printer Status Monitor, og vælg Options. Vælg de ønskede indstillinger i vinduet Options.

## Brug af Dell Toner Management System™

Printerens statusovervågning viser status for printeren (Printer klar, Printer offline og Fejlsøgt printer) og tonerniveau for printeren (100 %, 50 %, Toner lav).

## Brug af printerindstillingsværktøjet

Når du installerer Dell-softwaren, installeres Printer Settings Utility automatisk.

Sådan åbnes Printer Settings Utility.

Hvis du bruger Windows, kan du starte det fra menuen Start ved at vælge Programmer eller Alle programmer > Dell > Dell Printers > navnet på din printerdriver > Printer Settings Utility.

Vinduet Printer Settings Utility indeholder flere funktioner.

Du kan få flere oplysninger ved at klikke på knappen med Hjælp-ikonet.

## Firmwareopdateringsværktøjet

Firmware Update Utility giver dig mulighed for at vedligeholde din maskine ved at opgradere firmwaren.

Hvis du bruger Windows, kan du starte det fra menuen Start ved at vælge Programmer eller Alle programmer > Dell > Dell Printers > navnet på din printerdriver > Firmware Update Utility.

## Brug af Unified Linux Driver Configurator

På den medfølgende software-cd finder du pakken Unified Linux Driver til at bruge maskinen sammen med en Linux-computer.

Unified Linux Driver Configurator er et værktøj, der primært er beregnet til konfiguration af maskinenheder.

Når driveren er installeret på Linux-systemet, oprettes ikonet Unified Linux Driver Configurator automatisk på skrivebordet.

### Åbning af Unified Driver Configurator

1. Dobbeltklik på Unified Driver Configurator på skrivebordet.

   Du kan også klikke på menuikonet Startup og vælge Dell Unified Driver > Unified Driver Configurator.

2. Klik på hver knap til venstre for at skifte til det tilsvarende konfigurationsvindue.

   | Printers configuration Ports configuration

   Klik på Help for at bruge skærmhjælpen.

3. Når du har ændret konfigurationerne, skal du klikke på Exit for at lukke Unified Driver Configurator.

### Printers configuration

Printers configuration har to faner: Printers og Classes.

#### Fanen Printer

Du kan få vist det aktuelle systems printerkonfiguration ved at klikke på knappen med ikonet for maskinen i venstre side af vinduet Unified Driver Configurator.

1 | Skifter til Printers configuration.
2 | Viser alle installerede maskiner.
3 | Viser status, modelnavn og URI for maskinen.

Printerens betjeningsknapper er:

- Refresh: Opdaterer listen over tilgængelige maskiner.

- Add Printer: Giver dig mulighed for at tilføje nye maskiner.

- Remove Printer: Fjerner den markerede maskine.

- Set as Default: Indstiller den valgte maskine som standardmaskine.

- Stop/Start: Stopper/starter maskinen.

- Test: Giver dig mulighed for at udskrive en testside, hvis du vil kontrollere, at maskinen fungerer korrekt.

- Properties: Giver dig mulighed for at få vist og ændre printeregenskaber.

#### Fanen Classes

Fanen Classes viser en liste over tilgængelige printerklasser.

1 | Viser alle maskinklasserne.
2 | Viser status for klassen og antallet af maskiner i klassen.

- Refresh: Opdaterer listen over klasser.

- Add Class: Giver dig mulighed for at tilføje en ny maskinklasse.

- Remove Class: Fjerner den markerede maskinklasse.

### Port configuration

I dette vindue kan du få vist listen over tilgængelige porte, kontrollere status for hver port og frigive en port, der er stoppet i optaget-tilstand, når dens ejer af en eller anden grund har afsluttet jobbet.

1 | Skifter til Ports configuration.
2 | Viser alle tilgængelige porte.
3 | Viser porttypen, enheden, der er tilsluttet porten, samt status.

- Refresh: Opdaterer listen over tilgængelige porte.

- Release port: Frigiver den markerede port.