## Udskrivning

Dette kapitel beskriver almindelige udskrivningsopgaver.

Kapitlet omfatter:

- Egenskaber for printerdriveren

- Grundlæggende udskrivning

- Åbning af Udskriftsindstillinger

- Brug af Hjælp

- Brug af de specielle udskrivningsfunktioner

- Ændring af standardindstillingerne for udskrivning

- Indstilling af maskinen til standardmaskine

- Udskrivning til en fil (PRN)

- Macintosh-udskrivning

- Linux-udskrivning

Procedurerne i dette kapitel er hovedsageligt baseret på Windows XP.

## Egenskaber for printerdriveren

Printerdriverne understøtter følgende standardfunktioner:

- Valg af papirretning, papirstørrelse, papirkilde og medietype.

- Antal kopier.

Du kan desuden få adgang til en række specielle udskrivningsfunktioner. Tabellen nedenfor indeholder en generel oversigt over funktioner, der understøttes af dine printerdrivere:

Ikke alle modeller eller operativsystemer understøtter alle funktioner i tabellen i det følgende.

### Printerdriver

Funktion | Windows
--- | ---
Indstilling af udskriftskvalitet | ●
Posterudskrivning | ●
Flere sider pr. ark | ●
Brochureudskrivning (manuel) | ●
Tilpas til side | ●
Formindsket og forstørret udskrivning | ●
Anden papirkilde til første side | ●
Vandmærke | ●
Overlay | ●
Dobbeltsidet udskrivning (manuel) | ●

(●: understøttet, tom: ikke understøttet)

## Grundlæggende udskrivning

Du kan bruge maskinen til at udskrive fra forskellige Windows-, Mac OS- eller Linux-baserede programmer. De præcise trin, du skal følge, når du udskriver et dokument, kan variere, afhængigt af hvilket program du benytter.

Vinduet Udskriftsindstillinger, der vises i denne brugerhåndbog, kan være anderledes på den maskine, som du anvender. Men sammensætningen af vinduet Udskriftsindstillinger er ens. Kontroller, hvilke operativsystemer der er kompatible med maskinen. Se i afsnittet om kompatible operativsystemer under printerspecifikationerne. (Se Systemkrav.) Når du vælger en indstilling i Udskriftsindstillinger, vises der muligvis et advarselsmærke, eller . Et udråbstegn betyder (), at du godt kan vælge denne indstilling, men at dette ikke anbefales, mens et () betyder, at du ikke kan vælge denne indstilling på grund af maskinens indstillinger eller miljø.

Den følgende procedure demonstrerer den generelle fremgangsmåde, du skal følge, når du vil udskrive fra forskellige Windows-programmer.

Basisudskrivning fra Macintosh. (Se Macintosh-udskrivning.) Basisudskrivning fra Linux. (Se Linux-udskrivning.)

Vinduet Udskriftsindstillinger i det følgende er til Notepad i Windows XP. Afhængigt af dit operativsystem og programmet, du bruger, ser vinduet Udskriftsindstillinger muligvis anderledes ud på din computer.

1. Åbn det dokument, du vil udskrive.

2. Vælg Udskriv i menuen Fil. Vinduet Udskriv vises.

3. Vælg din maskine på listen Vælg printer.

   De grundlæggende udskriftsindstillinger, herunder antal kopier og udskriftsområde, vælges i vinduet Udskriv.

   Hvis du vil udnytte udskriftsfunktionerne i printerdriveren, skal du klikke på Egenskaber eller Indstillinger i programmets vindue Udskriv for at ændre udskriftsindstillingen. (Se Åbning af Udskriftsindstillinger.)

4. Start udskriftsjobbet ved at klikke på OK eller Udskriv i vinduet Udskriv.

### Annullering af et udskriftsjob

Hvis udskriftsjobbet venter i en udskriftskø eller printerspooler, skal du annullere jobbet på følgende måde:

1. Klik på menuen Start i Windows.

2. I Windows 2000 skal du vælge Indstillinger > Printere.

   - I Windows XP/Server 2003 skal du vælge Printere og faxenheder.

   - I Windows Server 2008/Vista skal du vælge Kontrolpanel > Hardware og lyd > Printere.

   - I Windows 7 skal du vælge Kontrolpanel > Hardware og lyd > Enheder og printere.

   - I Windows Server 2008 R2 skal du vælge Kontrolpanel > Hardware > Enheder og printere.

3. I Windows 2000, XP, Server 2003 og Vista skal du dobbeltklikke på maskinen.

   I Windows 7 og Windows Server 2008 R2 skal du højreklikke på printerens ikon > genvejsmenuer > Se, hvad der udskrives.

   Hvis menupunktet Se, hvad der udskrives har mærket ►, kan du vælge andre printerdrivere, der er forbundet med den valgte printer.

4. Vælg Annuller i menuen Dokument.

Du kan også få adgang til dette vindue ved blot at dobbeltklikke på maskinikonet () på proceslinjen i Windows. Du kan også annullere det aktuelle job ved at trykke på på kontrolpanelet.

## Åbning af Udskriftsindstillinger

Du kan få vist de indstillinger, du har valgt, øverst til højre for Udskriftsindstillinger.

1. Åbn det dokument, du vil udskrive.

2. Vælg Udskriv i menuen Filer. Vinduet Udskriv vises.

3. Vælg din maskine på listen Vælg printer.

4. Klik på Egenskaber eller Indstillinger.

### Brug af en foretrukken indstilling

Indstillingen Presets, som vises på hver af egenskabsfanerne undtagen fanen Dell, giver dig mulighed for at gemme de aktuelle egenskabsindstillinger til fremtidig brug.

Sådan gemmer du en Presets:

1. Rediger indstillingerne på hver fane efter behov.

2. Indtast et navn for indstillingen i feltet Presets.

3. Klik på Add. Når du gemmer Presets, gemmes alle aktuelle driverindstillinger.

Hvis du klikker på knappen Add, ændres knappen Add til knappen Update. Vælg flere indstillinger, og klik på Update. Indstillingerne tilføjes til de Presets, du har foretaget.

Hvis du vil bruge en gemt indstilling, skal du markere den i rullemenuen Presets. Maskinen er nu indstillet til at udskrive i overensstemmelse med den valgte indstilling.

Hvis du vil slette en indstilling, du har gemt, skal du vælge den på rullelisten Presets og klikke på Delete.

Du kan også gendanne printerdriverens standardindstillinger ved at vælge Default Preset på rullelisten Presets.

## Brug af Hjælp

Klik på spørgsmålstegnet øverst til højre i vinduet, og klik på en indstilling, som du vil have oplysninger om. Et pop-op-vindue åbnes med oplysninger fra driveren om den pågældende indstillings funktion.

Hvis du vil søge efter oplysninger via et nøgleord, skal du klikke på fanen Dell i vinduet Udskriftsindstillinger og indtaste et nøgleord på søgelinjen i indstillingen Help. Klik på de relevante knapper for at få oplysninger om forbrugsstoffer, opdatering eller registrering af driveren osv.

## Brug af de specielle udskrivningsfunktioner

De specielle udskrivningsfunktioner omfatter:

- Udskrivning af flere sider på ét ark papir.

- Udskrivning af plakater.

- Udskrivning af brochurer (manuel).

- Udskrivning på begge sider af papiret (manuel).

- Ændre dokumentets procentsats.

- Tilpasse dokumentet til en valgt papirstørrelse.

- Brug af vandmærker.

- Brug af overlay.

- Avancerede indstillinger.

### Udskrivning af flere sider på ét ark papir

Du kan vælge det antal sider, som du vil udskrive på et enkelt ark papir. Hvis du vil udskrive mere end én side pr. ark, reduceres sidernes størrelse, og de arrangeres i den rækkefølge, du angiver. Du kan udskrive op til 16 sider på samme papir.

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Klik på fanen Basic, og vælg Multiple Pages Per Side på rullelisten Type.

3. Vælg det antal sider, du vil udskrive pr. ark (2, 4, 6, 9 eller 16) i Pages per Side rullemenuen.

4. Vælg siderækkefølgen på rullelisten Page Order, efter behov.

5. Marker Print Page Border for at udskrive en kant omkring hver side på arket.

6. Klik på fanen Paper, og vælg Size, Source og Type.

7. Klik på OK eller Udskriv, indtil du afslutter vinduet Udskriv.

### Udskrivning af plakater

Med denne funktion kan du udskrive et enkeltsidet dokument på 4, 9 eller 16 ark papir, så de bagefter kan sættes sammen til et dokument i plakatstørrelse.

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Klik på fanen Basic, og vælg Poster Printing på rullelisten Type.

3. Vælg det ønskede sidelayout.

   Angivelse af sidelayoutet:

   - Poster 2x2: Dokumentet forstørres og opdeles i 4 sider.

   - Poster 3x3: Dokumentet forstørres og opdeles i 9 sider.

   - Poster 4x4: Dokumentet forstørres og opdeles i 16 sider.

4. Vælg værdien for Poster Overlap. Angiv Poster Overlap i millimeter eller tommer ved at klikke på alternativknappen øverst til højre under fanen Basic, så det bliver nemmere at sætte arkene sammen bagefter.

5. Klik på fanen Paper, og vælg Size, Source og Type.

6. Klik på OK eller Udskriv, indtil du afslutter vinduet Udskriv.

7. Du kan færdiggøre plakaten ved at sætte arkene sammen.

### Udskrivning af brochurer (manuel)

Med denne funktion kan du udskrive dokumentet på begge sider af papiret og arrangere siderne, så papiret efter udskrivningen kan foldes på midten og danne en brochure.

Du skal udskrive på medier i formatet Letter, Legal, A4, US Folio eller Oficio, hvis du vil oprette en brochure.

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Vælg Basic på rullelisten Type under fanen Booklet Printing.

3. Klik på fanen Paper, og vælg Size, Source og Type.

   Indstillingen Booklet Printing er ikke tilgængelig til alle papirformater. Hvis du vil finde ud af, hvilke papirformater der er tilgængelige til denne funktion, skal du vælge det tilgængelige papirformat under indstillingen Size under fanen Paper. Hvis du vælger et papirformat, der ikke er tilgængeligt, annulleres denne indstilling automatisk. Vælg kun papir, der er tilgængeligt (papir uden mærket eller ).

4. Klik på OK eller Udskriv, indtil du afslutter vinduet Udskriv.

5. Fold siderne, og hæft dem sammen, når de er udskrevet.

### Udskrivning på begge sider af papiret (manuel)

Du kan udskrive på begge sider af et ark papir – duplex. Før du udskriver, skal du angive udskriftsretningen. Du kan bruge denne funktion til papirformaterne Letter, Legal, A4, US Folio eller Oficio. (Se Specifikationer af udskriftsmedier.)

Vi anbefaler, at du ikke udskriver på begge sider af specialmedier, f.eks. etiketter, konvolutter eller tykt papir. Det kan forårsage papirstop eller beskadige maskinen. Funktionen Double-Sided Printing (Manual) er kun tilgængelig for bakke 1.

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Klik på fanen Advanced.

3. Vælg den ønskede indbindingsindstilling i området Double-Sided Printing (Manual).

   - None

   - Long Edge: Denne indstilling er det layout, som normalt anvendes ved indbinding af bøger.

   - Short Edge: Denne indstilling er det layout, som normalt anvendes i kalendere.

4. Klik på fanen Paper, og vælg Size, Source og Type.

5. Klik på OK eller Udskriv, indtil du afslutter vinduet Udskriv.

Hvis maskinen ikke har en duplexenhed, skal du fuldføre udskriftsjobbet manuelt. Maskinen udskriver først hver anden side af dokumentet. En meddelelse vises derefter på computeren. Følg vejledningen på skærmen for at fuldføre udskriftsjobbet.

### Ændre dokumentets procentsats

Du kan ændre størrelsen på et dokument, så det bliver større eller mindre på den udskrevne side, ved at skrive den ønskede procentsats.

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Klik på fanen Paper.

3. Indtast skaleringsgraden i feltet Percentage.

   Du kan også klikke på op-/nedpil for at vælge skaleringsgraden.

4. Vælg Size, Source og Type i Paper Options.

5. Klik på OK eller Udskriv, indtil du afslutter vinduet Udskriv.

### Tilpasse dokumentet til en valgt papirstørrelse

Med denne printerfunktion kan du skalere udskriftsjobbet til enhver papirstørrelse, uanset størrelsen på dokumentet. Dette kan være nyttigt, hvis du vil undersøge små detaljer på et lille dokument.

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Klik på fanen Paper.

3. Vælg den ønskede papirstørrelse under Fit to Page.

4. Vælg Size, Source og Type i Paper Options.

5. Klik på OK eller Udskriv, indtil du afslutter vinduet Udskriv.

### Brug af vandmærker

Indstillingen Vandmærke giver dig mulighed for at udskrive tekst hen over et eksisterende dokument. Du ønsker måske at få teksten ”KLADDE” eller ”FORTROLIGT” skrevet med store grå bogstaver diagonalt hen over den første side eller på alle sider i et dokument.

Der er fra fabrikkens side lagt flere foruddefinerede vandmærker i maskinen. De kan ændres, eller du kan tilføje nye til listen.

#### Brug af et eksisterende vandmærke

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Klik på fanen Advanced, og marker det ønskede vandmærke på rullelisten Watermark. Du vil kunne se det valgte vandmærke i eksempelruden.

3. Klik på OK eller Udskriv, indtil udskriftsvinduet lukkes.

#### Oprettelse af et vandmærke

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Vælg Advanced på rullelisten Edit... under fanen Watermark. Vinduet Edit Watermarks vises.

3. Skriv vandmærketeksten i tekstfeltet Watermark Message. Du kan indtaste op til 256 tegn. Teksten vises i eksempelvinduet.

   Når afkrydsningsfeltet First Page Only er markeret, udskrives vandmærket kun på den første side.

4. Vælg indstillinger for vandmærket.

   Du kan vælge skrifttypenavn, typografi, størrelse eller gråskalaniveau i afsnittet Font Attributes og angive vinklen på vandmærket i afsnittet Message Angle.

5. Klik på Add for at tilføje et nyt vandmærke på listen Current Watermarks.

6. Klik på OK eller Udskriv, når du er færdig med at redigere, indtil vinduet Udskriv afsluttes.

Hvis du vil stoppe udskrivning af vandmærket, skal du markere None på rullelisten Watermark.

#### Redigering af et vandmærke

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Vælg Advanced på rullelisten Edit... under fanen Watermark. Vinduet Edit Watermarks vises.

3. Vælg det vandmærke, du vil redigere, på listen Current Watermarks. Nu kan du ændre vandmærkets tekst og øvrige indstillinger.

4. Klik på Update for at gemme ændringerne.

5. Klik på OK eller Udskriv, indtil du afslutter vinduet Udskriv.

#### Sletning af et vandmærke

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Vælg Advanced på rullelisten Edit... under fanen Watermark. Vinduet Edit Watermarks vises.

3. Marker det vandmærke, du vil slette, på listen Current Watermarks, og klik på Delete.

4. Klik på OK eller Udskriv, indtil du afslutter vinduet Udskriv.

### Brug af overlay

Et overlay er tekst og/eller grafik, der er gemt på computerens harddisk i et særligt filformat, og som kan udskrives på alle dokumenter. Overlays benyttes ofte i stedet for brevpapir. I stedet for at bruge fortrykt brevpapir kan du oprette et overlay, der indeholder præcis de samme oplysninger som dit brevpapir. Hvis du vil udskrive et brev med dit selskabs brevhoved, behøver du ikke at lægge fortrykt papir i maskinen. Du skal blot udskrive brevhovedoverlayet på dokumentet.

#### Oprettelse af et nyt sideoverlay

Hvis du vil benytte et sideoverlay, skal du oprette et nyt sideoverlay med dit logo eller billede.

1. Opret eller åbn et dokument med den tekst og/eller grafik, der skal bruges i det nye sideoverlay. Placer elementerne, som du ønsker dem på det nye overlay.

2. Hvis du vil gemme dokumentet som et overlay, skal du åbne Udskriftsindstillinger. (Se Åbning af Udskriftsindstillinger.)

3. Klik på fanen Advanced, og vælg Edit... på rullelisten Text. Vinduet Edit Overlay åbnes.

4. Klik på Edit Overlay i vinduet Create.

5. Skriv et navn på op til otte tegn i feltet Filnavn i vinduet Gem som. Vælg destinationsstien, hvis det er nødvendigt. (Standard er C:\FormOver.)

6. Klik på Save. Navnet vises i Overlay List.

7. Klik på OK eller Udskriv, indtil du afslutter vinduet Udskriv.

8. Filen udskrives ikke. Den gemmes i stedet på computerens harddisk.

Overlayet skal have den samme størrelse som det dokument, du vil udskrive det på. Opret ikke et overlay med et vandmærke.

#### Brug af et sideoverlay

Når et overlay er blevet oprettet, er det klar til at blive udskrevet sammen med et dokument. Sådan udskriver du et overlay sammen med et dokument:

1. Opret eller åbn det dokument, du vil udskrive.

2. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

3. Klik på fanen Advanced.

4. Marker det ønskede overlay på rullelisten Text.

5. Hvis den ønskede overlayfil ikke vises på rullelisten Text, skal du vælge Edit... og klikke på Load. Marker den overlayfil, du vil benytte.

   Hvis du har gemt den overlayfil, du vil bruge, i en ekstern kilde, kan du også indlæse filen fra vinduet Åbn.

   Klik på Åbn, når du har markeret filen. Filen vises i feltet Overlay List og er tilgængelig for udskrivning. Vælg overlayet i feltet Overlay List.

6. Marker om nødvendigt afkrydsningsfeltet Confirm Page Overlay When Printing. Hvis dette afkrydsningsfelt er markeret, vises der en meddelelsesboks, hver gang du sender et dokument til udskrivning, der beder dig bekræfte, at du ønsker at udskrive et overlay sammen med dokumentet.

   Hvis afkrydsningsfeltet ikke er markeret, og der er markeret et overlay, udskrives overlayet automatisk sammen med dokumentet.

7. Klik på OK eller Udskriv, indtil du afslutter vinduet Udskriv.

   Det valgte overlay udskrives på dokumentet.

Overlayets opløsningsgrad skal være den samme som opløsningsgraden for det dokument, du vil udskrive overlayet på.

#### Sletning af et sideoverlay

Du kan slette sideoverlays, som du ikke længere bruger.

1. Klik på fanen Advanced i vinduet Udskriftsindstillinger.

2. Vælg Edit... på rullelisten Overlay.

3. Marker det overlay, du vil slette, i feltet Overlay List.

4. Klik på Delete.

5. Klik på Ja, når du bliver bedt om at bekræfte sletningen.

6. Klik på OK eller Udskriv, indtil du afslutter vinduet Udskriv.

### Avancerede indstillinger

Du kan bruge følgende indstillinger for grafik til at justere udskriftskvaliteten, så den passer til dine specifikke behov.

1. Hvis du vil ændre indstillingerne for udskrivning fra programmet, skal du åbne Udskriftsindstillinger. (Se Åbning af Udskriftsindstillinger.)

2. Klik på fanen Graphics.

   Hvilke indstillinger du kan vælge, kan variere alt afhængigt af printermodellen. Se onlinehjælpen for hver indstilling, der findes under Udskriftsindstillinger.

   - Font/Text: Vælg Darken Text for at udskrive tekster, der er mørkere end et almindeligt dokument. Brug All Text Black til at udskrive helt sort, uanset den farve, der vises på skærmen.

   - Advanced (kun Dell 1130n): Du kan vælge avancerede indstillinger ved at klikke på knappen Advanced.

     - True Type Options: Denne indstilling bestemmer, hvad driveren fortæller printeren om, hvordan den skal afbilde teksten i dokumentet. Vælg den indstilling, der passer til dokumentets status.

       - Download as Outline: Når denne indstilling er valgt, henter printeren alle TrueType-skrifttyper, der bruges i dokumentet, og som ikke allerede er gemt (resident) i printeren. Hvis skrifttyperne efter udskrivning af et dokument ikke er udskrevet korrekt, skal du vælge Hent som bitmap-billede og udskive dokumentet igen. Indstillingen Hent som bitmap-billede bruges ofte ved udskrivning fra Adobe®-programmer.

       - Download as Bit Image: Når denne indstilling er valgt, henter driveren skrifttypedata som bitmapbilleder. Dokumenter med komplicerede skrifttyper, som koreansk eller kinesisk eller visse andre skrifttyper, udskrives hurtigere med denne indstilling.

       - Print as Graphics: Når denne indstilling er valgt, henter driveren alle skrifttyper som grafik. Ved udskrivning af dokumenter med stort indhold af grafik og relativt få TrueType-skrifttyper kan udskrivningshastigheden forøges, hvis denne indstilling vælges.

     - Use Printer Fonts: Når afkrydsningsfeltet Use Printer Fonts er markeret, bruger printeren de skrifttyper, der er gemt i dens hukommelse (residente skrifttyper), til at udskrive dokumentet i stedet for at hente de skrifttyper, der er brugt i dokumentet. Da overførsel af skrifttyper er tidskrævende, kan valg af denne indstilling øge udskrivningshastigheden. Hvis der bruges printerskrifttyper, forsøger printeren at afstemme de skrifttyper, der bruges i dokumentet, med de skrifttyper, der er gemt i dens hukommelse. Hvis du imidlertid bruger skrifttyper i dokumentet, der er meget forskellige fra de skrifttyper, der er residente i printeren, kan udskriften vises meget forskelligt fra, hvordan den ser ud på skærmen.

   - Graphic Controller: Fine Edge giver brugeren mulighed for at fremhæve tekstkanter og tynde linjer for at forbedre læsbarheden.

   - Toner Save: Ved at vælge denne indstilling kan du forlænge tonerpatronens levetid og reducere omkostningerne pr. side uden nogen markant reduktion af udskriftskvaliteten.

     - Printer Setting: Hvis du vælger denne indstilling, afhænger denne funktion af den indstilling, du har valgt på maskinen.

     - On: Marker dette felt, hvis printeren skal bruge mindre toner på hver enkelt side.

     - Off: Hvis du ikke behøver at spare på toneren, når du udskriver et dokument, skal du markere dette felt.

   - Darkness: Indstillingen justerer tonerdensiteten på udskrifterne. Værdierne er Normal, Light og Dark.

     For Dell 1130n kan du ændre mørkheden i Printer Settings Utility.

3. Klik på OK eller Udskriv, indtil du afslutter vinduet Udskriv.

## Ændring af standardindstillingerne for udskrivning

De fleste Windows-programmer overskriver de indstillinger, du angiver i printerdriveren. Rediger alle de tilgængelige printerindstillinger i programmet først, og rediger derefter de resterende indstillinger i printerdriveren.

1. Klik på menuen Start i Windows.

2. I Windows 2000 skal du vælge Indstillinger > Printere.

   - I Windows XP/Server 2003 skal du vælge Printere og faxenheder.

   - I Windows Server 2008/Vista skal du vælge Kontrolpanel > Hardware og lyd > Printere.

   - I Windows 7 skal du vælge Kontrolpanel > Hardware og lyd > Enheder og printere.

   - I Windows Server 2008 R2 skal du vælge Kontrolpanel > Hardware > Enheder og printere.

3. Højreklik på maskinen.

4. I Windows XP/Server 2003/Server 2008/Vista skal du klikke på Udskriftsindstillinger.

   I Windows 7 og Windows Server 2008 R2 skal du vælge Udskriftsindstillinger i genvejsmenuerne.

   Hvis menupunktet Udskriftsindstillinger har mærket ►, kan du vælge andre printerdrivere, der er forbundet med den valgte printer.

5. Rediger indstillingerne under de enkelte faner.

6. Klik på OK.

Hvis du vil ændre indstillingerne for hvert udskriftsjob, skal du ændre dem i Udskriftsindstillinger.

## Indstilling af maskinen til standardmaskine

1. Klik på menuen Start i Windows.

2. I Windows 2000 skal du vælge Indstillinger > Printere.

   - I Windows XP/Server 2003 skal du vælge Printere og faxenheder.

   - I Windows Server 2008/Vista skal du vælge Kontrolpanel > Hardware og lyd > Printere.

   - I Windows 7 skal du vælge Kontrolpanel > Hardware og lyd > Enheder og printere.

   - I Windows Server 2008 R2 skal du vælge Kontrolpanel > Hardware > Enheder og printere.

3. Vælg din maskine.

4. Højreklik på maskinen, og vælg Benyt som standardprinter.

   Windows 7 og Windows Server 2008 R2 Hvis menupunktet Benyt som standardprinter har mærket ►, kan du vælge andre printerdrivere, der er forbundet med den valgte printer.

## Udskrivning til en fil (PRN)

Du kan få brug for at gemme udskriftsdataene som en fil.

Sådan opretter du en fil:

1. Marker feltet Skriv til fil i vinduet Udskriv.

2. Klik på Udskriv.

3. Skriv destinationsstien og filnavnet, og klik derefter på OK.

   For eksempel c:\Temp\filnavn.

   Hvis du kun skriver navnet, gemmes filen automatisk i Dokumenter. Den gemte mappe kan variere afhængigt af operativsystemet.

## Macintosh-udskrivning

I dette kapitel forklares det, hvordan der udskrives vha. Mac OS. Udskrivningsmiljøet skal være angivet inden udskrivning.

- USB-tilsluttet (se Macintosh).

- Netværkstilsluttet (se Macintosh).

### Udskrivning af et dokument

Når du udskriver fra en Macintosh, skal du kontrollere indstillingen for printerdriver i alle de programmer, du bruger. Følg trinene nedenfor for at udskrive fra Mac OS:

1. Åbn et program, og vælg den fil, du vil udskrive.

2. Åbn menuen File, og klik på Page Setup (Document Setup i nogle programmer).

3. Vælg papirstørrelse og -retning, skalering og andre indstillinger, og kontroller, at maskinen er valgt. Klik på OK.

4. Åbn menuen File, og klik på Print.

5. Vælg det ønskede antal kopier, og angiv, hvilke sider du vil udskrive.

6. Klik på Print.

### Ændring af printerindstillinger

Du kan bruge avancerede udskrivningsfunktioner, når du bruger maskinen.

Åbn et program, og vælg Print i menuen File. Det maskinnavn, der vises i vinduet med printeregenskaber, kan være anderledes, afhængigt af hvilken maskine du bruger. Bortset fra navnet ligner printeregenskabsvinduet følgende.

Indstillingsmulighederne kan variere, alt afhængigt af printerne og Mac OS-versioner.

#### Layout

Fanen Layout indeholder indstillinger til at justere, hvordan dokumentet skal se ud på den udskrevne side. Du kan udskrive flere sider på et ark papir. Vælg Layout på rullelisten under Orientation for at få adgang til følgende funktioner.

- Pages per Sheet: Denne indstilling bestemmer, hvor mange sider der skal udskrives på én side. (Se Udskrivning af flere sider på ét ark papir.)

- Layout Direction: Denne indstilling gør det muligt at vælge udskrivningsretningen på en side svarende til eksemplerne i brugergrænsefladen.

- Border: Denne indstilling gør det muligt at udskrive en kant omkring hver side på et ark.

- Reverse Page Orientation: Med denne indstilling kan du rotere papiret 180 grader.

#### Graphics

Fanen Graphics indeholder indstillinger til valg af Resolution. Vælg Graphics på rullelisten under Orientation for at få adgang til grafikfunktionerne.

- Resolution (Quality): Denne indstilling gør det muligt at vælge udskrivningsopløsning. Jo højere indstilling, desto skarpere bliver de udskrevne tegn og den udskrevne grafik. En højere indstilling kan dog forlænge den tid, det tager at udskrive et dokument.

- Darkness: Med denne indstilling kan du forbedre udskrifter. De tilgængelige indstillinger er Normal, Light og Dark.

#### Paper

Indstil Paper Type, så det svarer til papiret i bakken, hvorfra du vil udskrive. På den måde får du den bedste udskrift. Hvis du bruger en anden type materiale, skal du vælge den tilsvarende papirtype.

#### Printer Settings

Fanen Printer Settings indeholder indstillingerne Toner Save Mode, Reprint When Jammed og Power Save. Vælg Printer Settings på rullelisten under Orientation for at få adgang til følgende funktioner:

- Toner Save Mode: Ved at vælge denne indstilling kan du forlænge tonerpatronens levetid og reducere omkostningerne pr. side uden nogen markant reduktion af udskriftskvaliteten.

  - Printer Setting: Hvis du vælger denne indstilling, afhænger denne funktion af den indstilling, du har valgt på maskinen.

  - On: Marker dette felt, hvis printeren skal bruge mindre toner på hver enkelt side.

  - Off: Hvis du ikke behøver at spare på toneren, når du udskriver et dokument, skal du markere dette felt.

- Reprint When Jammed: Når denne indstilling er markeret, beholder maskinen et billede af siden i hukommelsen, indtil maskinen signaler, at siden er kommet korrekt ud af maskinen. Hvis der opstår papirstop, genudskriver printeren den sidste side fra computeren, når papirstoppet er afhjulpet (kun Dell 1130).

- Power Save: Når dette afkrydsningsfelt er markeret, skifter maskinen til strømsparetilstand efter det angivne tidsrum.

### Udskrivning af flere sider på ét ark papir

Du kan udskrive mere end en side på et enkelt ark papir. Denne funktion giver dig mulighed for at udskrive kladder på en omkostningseffektiv måde.

1. Åbn et program, og vælg Print i menuen File.

2. Vælg Layout på rullelisten under Orientation. Vælg det antal sider, du vil udskrive på et ark papir, på rullelisten Pages per Sheet.

3. Marker de andre indstillinger, du vil benytte.

4. Klik på Print, og maskinen udskriver derefter det valgte antal sider, som du vil udskrive på ét ark papir.

## Linux-udskrivning

### Udskrivning fra programmer

Der er en lang række Linux-programmer, som gør det muligt at udskrive ved hjælp af CUPS (Common UNIX Printing System). Du kan udskrive på maskinen fra ethvert af disse programmer.

1. Åbn et program, og vælg Print i menuen File.

2. Vælg Print direkte ved brug af lpr.

3. Vælg maskinens modelnavn på printerlisten, og klik på Properties i vinduet LPR GUI.

4. Rediger egenskaberne for udskriftsjobbet med de følgende fire faner øverst i vinduet.

   - General: Denne indstilling gør det muligt at ændre dokumenternes papirstørrelse, papirtype og retning. Den aktiverer duplexfunktionen, tilføjer start- og slutbannere, ændrer antallet af sider pr. ark.

   - Text: Denne indstilling gør det muligt at angive sidemargener og tekstindstillinger, f.eks. linjeafstand eller kolonner.

   - Graphics: Denne indstilling gør det muligt at angive billedindstillinger, til når der udskrives billeder/filer, f.eks. farveindstillinger, billedstørrelse eller billedposition.

   - Advanced: Denne indstilling gør det muligt at angive udskriftsopløsning, papir, kilde og specielle udskrivningsfunktioner.

   Hvis en indstilling er nedtonet, betyder det, at den ikke understøttes.

5. Klik på Apply for at anvende ændringerne og lukke vinduet Properties.

6. Klik på OK i vinduet LPR GUI for at starte udskrivningen.

7. Vinduet Printing vises, så du kan overvåge status for udskriftsjobbet.

   Hvis du vil afbryde det aktuelle job, skal du klikke på Cancel.

### Udskrivning af filer

Du kan udskrive mange forskellige typer filer på maskinen ved hjælp af CUPS-standardmetoden – direkte fra kommandolinjen. CUPS lpr-hjælpeprogrammet giver dig mulighed for at gøre dette. Men driverpakken erstatter lpr-standardværktøjet med et meget mere brugervenligt LPR GUI-program.

Sådan udskriver du en dokumentfil:

1. Skriv lpr <filnavn> fra Linux shell-kommandolinjen, og tryk på Enter. Vinduet LPR GUI vises.

   Når du kun skriver lpr og trykker på Enter, vises vinduet Select file(s) to print først. Vælg blot den eller de filer, du ønsker at udskrive, og klik på Open.

2. I vinduet LPR GUI skal du markere din maskine på listen og ændre egenskaber for udskriftsjob.

3. Klik på OK for at starte udskrivningen.

### Konfiguration af printeregenskaber

Du kan bruge vinduet Printer Properties, der stilles til rådighed af Printers configuration, til at ændre de forskellige printeregenskaber for maskinen.

1. Åbn Unified Driver Configurator.

   Skift om nødvendigt til Printers configuration.

2. Marker din maskine på listen over tilgængelige printere, og klik på Properties.

3. Vinduet Printer Properties åbnes.

   Følgende fem faner vises øverst i vinduet:

   - General: Denne indstilling gør det muligt at ændre printerplaceringen og navnet. Det navn, der angives under denne fane, vises på printerlisten i Printers configuration.

   - Connection: Denne indstilling gør det muligt at få vist eller vælge en anden port. Hvis du ændrer maskinens port fra USB til parallel eller omvendt, skal du omkonfigurere printerporten under denne fane.

   - Driver: Giver dig mulighed for at få vist eller vælge en anden driver. Hvis du klikker på Options, kan du angive standardindstillinger for enheden.

   - Jobs: Denne indstilling viser listen med udskriftsjob. Klik på Cancel job for at annullere det valgte job, og marker afkrydsningsfeltet Show completed jobs for at se tidligere jobs på joblisten.

   - Classes: Denne indstilling viser den klasse, som maskinen tilhører. Klik på Add to Class for at føje maskinen til en bestemt klasse, eller klik på Remove from Class for at fjerne maskinen fra den valgte klasse.

4. Klik på OK for at anvende ændringerne og lukke vinduet Printer Properties.