## Funktioner i dit nye produkt

Din nye maskine er udstyret med et antal specielle funktioner, der forbedrer kvaliteten af de dokumenter, du udskriver.

## Specielle funktioner

### Udskrive i enestående kvalitet og med høj hastighed

| Du kan udskrive med en opløsning på op til 1.200 × 600 dpi (Dell 1130) og op til 1.200 × 1.200 dpi (Dell 1130n) effektivt output. Dell 1130 udskriver op til 18 sider/minut for papir i A4-format eller op til 19 sider/minut for papir i Letter-format. Dell 1130n udskriver op til 24 sider/minut for papir i A4-format og Letter-format.

### Håndtere mange forskellige typer udskriftsmateriale

| Den manuelle bakke understøtter almindeligt papir i forskellige størrelser, brevpapir, konvolutter, etiketter, medier i brugerdefinerede størrelser, postkort og kraftigt papir. Bakken til 250 ark understøtter almindeligt papir.

### Udarbejde professionelle dokumenter

| Udskriv vandmærker. Du kan tilpasse dine dokumenter med ord som f.eks. ”Fortroligt”. (Se Brug af vandmærker.) Udskriv plakater. Teksten og billederne på hver side i dokumentet forstørres og udskrives på tværs af arkene, som derefter kan limes sammen til en plakat. (Se Udskrivning af plakater.) Du kan udskrive fortrykte formularer og brevpapir på almindeligt papir. (Se Brug af overlay.)

### Spare tid og penge

| Du kan udskrive flere sider på et enkelt ark og dermed spare papir. (Se Udskrivning af flere sider på ét ark papir.) Maskinen sparer automatisk strøm ved at reducere strømforbruget betydeligt, når den ikke er i brug. Du kan spare papir ved at udskrive på begge sider af papiret (manuelt). (Se Udskrivning på begge sider af papiret (manuel).)

### Udskrive i forskellige miljøer

| Du kan udskrive med Windows-, Linux- og Mac OS-systemer. Maskinen er udstyret med et USB-interface. Dell 1130n leveres med et indbygget netværksinterface, 10/100 Base TX.

### IPv6

| Denne maskine understøtter IPv6 (kun Dell 1130n).

## Funktioner pr. model

Maskinen er udviklet til at understøtte alle dine dokumentbehov – fra udskrivning til mere avancerede netværksløsninger til din virksomhed.

Funktioner pr. model omfatter:

FUNKTIONER | Dell 1130 | Dell 1130n
--- | --- | ---
USB 2.0 med høj hastighed | ●[a] | ●
Netværksinterface Ethernet 10/100 Base TX kabelbaseret LAN |  | ●
Duplex (2 sidet) udskrivning (manuel) | ● | ●
[a] USB 1.1

(●: medfølger, tom: ikke tilgængelig)