## Medier og skuffer

Dette kapitlet inneholder informasjon om hvordan du legger utskriftsmedier i maskinen.

Dette kapitlet inneholder:

- Velge utskriftsmedier

- Endre skuffstørrelse

- Legge papir i papirskuffen

- Utskrift på spesialpapir

- Bruk av utgangsstøtten

## Velge utskriftsmedier

Du kan skrive ut på en rekke forskjellige utskriftsmedier, for eksempel vanlig papir, konvolutter, etiketter og transparenter. Bruk alltid utskriftsmedier som oppfyller spesifikasjonene for bruk med denne maskinen.

### Retningslinjer for valg av utskriftsmedier

Utskriftsmedier som ikke er i samsvar med retningslinjene i denne brukerhåndboken, kan forårsake følgende problemer:

- Dårlig utskriftskvalitet.

- Hyppige papirstopp.

- Tidlige tegn på slitasje.

Egenskaper som vekt, konsistens og fiber- og fuktighetsinnhold er viktige faktorer som påvirker ytelsen til maskinen og utskriftskvaliteten. Ta med dette i beregningen når du skal velge utskriftsmedier:

- Utskriftsmedienes type, størrelse og vekt beskrives under delen som omhandler spesifikasjoner for utskriftsmedier. (Se Spesifikasjoner for utskriftsmedier.)

- Type utskrift: Utskriftsmediet bør passe til det aktuelle prosjektet.

- Lyshet: Noen utskriftsmedier er hvitere enn andre og gir skarpere og klarere bilder.

- Glatthet: Utskriftsmediets glatthet påvirker hvor klar utskriften blir.

Noen typer utskriftsmedier kan oppfylle alle kravene i denne delen, men likevel ikke gi tilfredsstillende resultater. Dette kan skyldes feil håndtering, uakseptable temperatur- eller fuktighetsnivåer, eller andre faktorer som ikke kan kontrolleres. Før du kjøper inn store mengder utskriftsmedier, bør du kontrollere at de oppfyller kravene i denne brukerhåndboken.

Bruk av utskriftsmedier som ikke oppfyller disse spesifikasjonene, kan føre til problemer som krever reparasjon. Slike reparasjoner dekkes ikke av garanti eller serviceavtaler. Mengden papir som legges i skuffen kan variere avhengig av medietypen som brukes. (Se Spesifikasjoner for utskriftsmedier.)

### Mediestørrelser som støttes for hver modus

Modus | Størrelse | Type | Kilde
--- | --- | --- | ---
Enkeltsidig utskrift | Hvis du vil ha mer informasjon om papirstørrelse, kan du se Spesifikasjoner for utskriftsmedier. | Hvis du vil ha mer informasjon om papirtype, kan du se Spesifikasjoner for utskriftsmedier. | skuff 1 manuell skuff
Dobbeltsidig utskrift (manuell)[a] | Letter, A4, Legal, US Folio, Oficio. | Plain, Color, Preprinted, Recycled, Bond, Archive. | skuff 1
[a] Bare 75 til 90 g/m2 fint papir.

## Endre skuffstørrelse

Skuffen er forhåndsinnstilt for Letter- eller A4-størrelse, avhengig av land. Hvis du vil endre størrelsen, må du justere papirførerne.

| Papirfører Lengdefører Førerlås Breddefører

1. Trykk sammen førerlåsen med den ene hånden, og hold lengdeføreren og papirføreren sammen med den andre. Flytt lengdeføreren og papirføreren til riktig posisjon for papiret du skal bruke.

2. Bøy eller luft kanten av papirbunken for å skille arkene fra hverandre før du legger dem i skuffen. Legg papiret i skuffen.

3. Når du har lagt papir i skuffen, justerer du papirføreren innover til den så vidt berører enden av papirbunken.

4. Klem sammen breddeførerne, og skyv dem til ønsket papirstørrelse, som er merket på bunnen av skuffen.

   Ikke skyv breddeføreren så langt at utskriftsmediet bøyes. Hvis du ikke justerer breddeføreren, kan det oppstå papirstopp. Ikke bruk papir med mer enn 6 mm krølling.

## Legge papir i papirskuffen

### Skuff 1

1. Trekk ut papirskuffen. Juster skuffstørrelsen etter mediestørrelsen du legger i. (Se Endre skuffstørrelse.)

2. Bøy eller luft kanten av papirbunken for å skille arkene fra hverandre før du legger dem i skuffen.

3. Legg i papiret med utskriftssiden ned.

4. Angi papirtypen og -størrelsen for skuff 1. (Se Angi standardskuff og -papir.)

   Hvis det oppstår problemer med papirmatingen, kontrollerer du om papiret tilfredsstiller spesifikasjonene. (Se Spesifikasjoner for utskriftsmedier.)

### Manuell skuff

Den manuelle skuffen støtter utskriftsmateriale av spesielle størrelser og typer, som kort og konvolutter. Den er praktisk ved enkeltsidig utskrift på brevhodeark eller farget papir.

#### Tips for bruk av den manuelle skuffen

- Hvis du velger Manual Feeder som Source i programmet, må du trykke på (avbruddsknappen) hver gang du skriver ut en side, og bare legge i utskriftsmedier av én type, størrelse og vekt om gangen i den manuelle skuffen.

- For å unngå papirstopp må du ikke legge i papir under utskrift. Dette gjelder også andre typer utskriftsmedier.

- Utskriftsmedier skal legges midt i den manuelle skuffen med forsiden opp, og med den øvre kanten først.

- Legg bare i spesifiserte utskriftsmedier for å unngå papirstopp og problemer med utskriftskvaliteten. (Se Spesifikasjoner for utskriftsmedier.)

- Glatt ut krøllete postkort, konvolutter og etiketter før du legger dem i den manuelle skuffen.

1. Legg papiret i den manuelle skuffen.

   Ikke skyv papiret lenger inn enn merket når du legger i papir. Følg veiledningen for ilegging av papir ved utskrift på spesialpapir. (Se Utskrift på spesialpapir.) Hvis papirark overlapper hverandre når du skriver ut fra den manuelle skuffen, åpner du skuff 1, fjerner overlappende papir og prøver å skrive ut på nytt. Hvis papiret ikke mates riktig under utskrift, skyver du inn papiret manuelt til det mates automatisk.

2. Klem sammen papirførerne i den manuelle skuffen, og juster dem i forhold til bredden på papiret. Ikke skyv dem så langt at papiret bøyes. Det kan forårsake papirstopp eller at papiret mates inn skjevt.

3. Hvis du vil skrive ut fra et program, åpner du programmet og starter utskriften derfra.

4. Åpne Utskriftsinnstillinger. (Se Åpne utskriftsinnstillinger.)

5. Trykk på kategorien Paper i Utskriftsinnstillinger, og velg ønsket papirtype.

   Eksempel: Hvis du vil skrive ut på etiketter, velger du Labels.

6. Velg Manual Feeder som papirkilde, og trykk på OK.

7. Start utskrift fra programmet.

Hvis du skriver ut flere sider, legger du i neste ark etter at den første siden er skrevet ut, og trykker på (avbruddsknappen). Gjenta dette trinnet for hver side som skal skrives ut.

## Utskrift på spesialpapir

Tabellen nedenfor vises spesialpapir som er tilgjengelig for hver skuff.

Når du bruker spesialpapir, anbefaler vi at du mater inn papiret ett ark om gangen. Kontroller maksimalt antall ark for hver skuff. (Se Spesifikasjoner for utskriftsmedier.)

Typer | Skuff 1 | Manuell skuff
--- | --- | ---
Plain | ● | ●
Thick | ● | ●
Thin | ● | ●
Bond |  | ●
Color |  | ●
CardStock |  | ●
Labels |  | ●
Transparency |  | ●
Envelope |  | ●
Preprinted |  | ●
Cotton |  | ●
Recycled | ● | ●
Archive | ● | ●

(●: støttes, tom: støttes ikke)

Medietypene vises i Utskriftsinnstillinger. Bruk dette alternativet til å velge hvilken papirtype som skal legges i skuffen. Innstillingen vises i listen, slik at du kan velge den. På denne måten får du best mulig utskriftskvalitet. Ellers får du kanskje ikke den utskriftkvaliteten du ønsker.

- Plain: 60-120 g/m2 vanlig papir.

- Thick: 90 g/m2 tykt papir.

- Thin: 60-70 g/m2 tynt papir.

- Bond: 105-120 g/m2 fint papir.

- Color: 75-90 g/m2 papir med fargebakgrunn.

- CardStock: 105-163 g/m2 kartong.

- Labels: 120-150 g/m2 etiketter.

- Transparency: 138-146 g/m2 transparent.

- Envelope: 75-90 g/m2 konvolutt.

- Preprinted: 75-90 g/m2 forhåndstrykt papir/brevhodepapir.

- Cotton: 75-90 g/m2 bomullspapir.

- Recycled: 75-90 g/m2 resirkulert papir.

  Når du bruker resirkulert papir, kan utskriftene bli skrukkete.

- Archive: 70-90 g/m2. Velg dette alternativet hvis du trenger å ta vare på utskriften i lengre tid, for eksempel ved arkivering.

### Konvolutter

Kvaliteten på konvolutter må være god for at utskriften skal bli vellykket.

Hvis du vil skrive ut på en konvolutt, legger du konvolutten midt i den manuelle skuffen med frimerkeområdet på venstre side og slik at frimerkeenden mates inn først.

Hvis konvolutter blir skrevet ut med skrukker, bretter eller svarte tykke linjer, åpner du det bakre dekselet, trekker ned trykkspaken og prøver å skrive ut på nytt. La det bakre dekselet være åpent under utskrift.

| Trykkspak

- Ta hensyn til følgende når du velger konvolutter:

  - Vekt: Vekten på konvoluttpapiret må ikke overstige 90 g/m2, ellers kan det oppstå papirstopp.

  - Utførelse: Før utskrift skal konvoluttene være lufttomme, ligge flatt og ha under 6 mm krumming.

  - Tilstand: Pass på at konvoluttene ikke har skrukker, hakk eller andre skader.

  - Temperatur: Bruk konvolutter som tåler varmen og trykket i maskinen.

- Bruk bare riktig utformede konvolutter som har skarpe, godt falsede bretter.

- Ikke bruk pregede konvolutter.

- Ikke bruk konvolutter med klips- eller snapplukking, vindu, belagt fôr, selvklebende lukking eller andre syntetiske materialer.

- Ikke bruk skadede konvolutter eller konvolutter av dårlig kvalitet.

- Pass på at sømmen på begge sider av konvolutten går helt ut til hjørnet av konvolutten.

  1. Akseptabelt

  2. Uakseptabelt

- For konvolutter med limstriper eller flere klaffer som brettes over hverandre, må det brukes lim som tåler maskinens fikseringstemperatur (ca. 170 °C) i 0,1 sekunder. Ekstra klaffer og remser kan gi skrukker eller bretter eller forårsake papirstopp som kan skade fikseringsenheten.

- For at utskriftskvaliteten skal bli best mulig, bør avstanden mellom margene og konvoluttkantene ikke være under 15 mm.

- Unngå utskrift på området der konvoluttsømmene møtes.

### Transparenter

For å unngå skade på skriveren bør du bare bruke transparenter som er utviklet for laserskrivere.

- Transparenter som brukes i maskinen, må tåle maskinens fikseringstemperatur.

- Legg utskrevne transparenter på et flatt underlag.

- Ikke la ubrukte transparenter ligge for lenge i papirskuffen. Støv og smuss kan samle seg på dem og føre til flekker på utskriften.

- Håndter transparenter forsiktig for å unngå flekker forårsaket av fingeravtrykk.

- For å unngå falming må ikke transparenter utsettes for langvarig sollys.

- Pass på at transparentene ikke er skrukkete, krøllete eller har ødelagte kanter.

- Ikke bruk transparenter som har løsnet fra baksidearket.

- Unngå at utskrevne transparenter stables i utskuffen når de skrives ut, for å forhindre at de klistres sammen.

### Etiketter

For å unngå skade på skriveren bør du bare bruke etiketter som er utviklet for laserskrivere.

- Ta hensyn til følgende når du velger etiketter:

  - Lim: Det selvklebende materialet må være stabilt ved maskinens fikseringstemperatur (ca. 170 °C).

  - Oppsett: Bruk bare etiketter uten synlige områder med underlagspapir. Hvis det er mellomrom mellom etikettene, kan de løsne fra arket. Dette kan føre til alvorlig papirstopp.

  - Krølling: Før utskrift skal etikettene ligge flatt med mindre enn 13 mm krumming i hver retning.

  - Tilstand: Ikke bruk etiketter med skrukker, bobler eller andre tegn som tyder på at de er i ferd med å løsne.

- Kontroller at ikke limflatene mellom etikettene er synlige. Slike områder kan føre til at etiketter løsner under utskrift, noe som kan føre til papirstopp. Lim som er synlig, kan også føre til skader på maskinens komponenter.

- Ikke send et etikettark gjennom maskinen mer enn én gang. Limet på baksiden av etikettene er kun beregnet for én kjøring gjennom maskinen.

- Ikke bruk etiketter som er løsnet fra underlagsarket, eller som er skrukket, har bobler eller er skadet på annen måte.

### Kartong/papir med spesiell størrelse

Kort og andre materialer med spesiell størrelse kan skrives ut med denne maskinen.

- Ikke skriv ut på medier som er smalere enn 76 mm eller kortere enn 127 mm.

- Sett margen minst 6,4 mm fra kanten av utskriftsmediet i programmet du skriver ut fra.

- Hvis utskriftsmediet veier over 160 g/m2, kan du prøve å skrive ut i det bakre dekselet (forsiden opp).

### Papir med brevhode/forhåndstrykt papir

| Enkeltsidig | Dobbeltsidig
--- | --- | ---
Skuff 1 | Forsiden ned | Forsiden opp
Manuell skuff | Forsiden opp | Forsiden ned

- Brevhodeark/forhåndstrykt papir må være trykt med varmebestandig blekk som ikke smelter, fordamper eller avgir farlige stoffer når det utsettes for maskinens fikseringstemperatur (ca. 170 °C) i 0,1 sekunder.

- Blekket som brukes for brevhodeark/forhåndstrykt papir, må være flammesikkert og ikke skade skrivervalsene.

- Skjemaer og brevhodeark bør være innpakket i fukttett emballasje for å forhindre forandringer i papiret under oppbevaring.

- Før du legger i brevhodeark/forhåndstrykt papir, må du kontrollere at blekket på papiret er tørt. Under fikseringsprosessen kan vått blekk smitte fra det forhåndstrykte papiret og på den måten redusere utskriftskvaliteten.

### Foto

- Ikke bruk fotopapir for blekkskrivere i denne maskinen. Det kan skade maskinen.

### Glanset

Legg i ett ark om gangen med den glansede siden opp i den manuelle skuffen.

- Anbefalte medier: Kun glanset papir (Letter) for denne maskinen fra HP Brochure Paper (produkt: Q6611A).

- Anbefalte medier: Glanset papir (A4) for denne maskinen fra HP Superior Paper 160 glossy (produkt: Q6616A).

## Bruk av utgangsstøtten

Utskuffens overflate kan bli varm hvis du skriver ut mange sider fortløpende. Ikke berør overflaten, og pass på at barn ikke kommer i nærheten av den.

De utskrevne sidene stables i utgangsstøtten, som sørger for at de utskrevne arkene holdes samlet. Som standard sender skriveren utskrifter til utskuffen. Hvis du vil bruke utskuffen, må det bakre dekselet være lukket.

Hvis du bruker A5-papir, må du slå sammen utskufforlengelsen. Hvis du ikke gjør dette, kan utskriftene forskyves, eller det kan oppstå papirstopp.