## Vedlikehold

Dette kapitlet inneholder informasjon om hvordan du vedlikeholder maskinen og tonerkassetten.

Dette kapitlet inneholder:

- Skrive ut en maskinrapport

- Bruke varsel om lite toner (bare Dell 1130n)

- Rengjøre maskinen

- Oppbevaring av tonerkassetter

- Tips for flytting og oppbevaring av maskinen

## Skrive ut en maskinrapport

Du kan skrive ut en konfigurasjonsside for å se gjeldende skriverinnstillinger eller løse problemer.

Trykk på og hold inne (avbruddsknappen) i ca. 5 sekunder mens maskinen er i klarmodus.

En konfigurasjonsside skrives ut.

For Dell 1130 angis denne informasjonen på demosiden.

## Bruke varsel om lite toner (bare Dell 1130n)

Hvis det er lite toner igjen i kassetten, blinker LED-lampen rødt. Du kan angi om LED-lampen skal blinke eller ikke.

1. Installer driveren. (Se Installere driver for USB-tilkoblet maskin eller Installere driver for nettverkstilkoblet maskin.)

2. Du kan starte den fra Start-menyen ved å velge Programmer eller Alle programmer > Dell > Dell Printers > navnet på skriverdriveren > Printer Settings Utility.

3. Klikk på Toner Low Alert Velg riktig innstilling, og klikk deretter på Apply.

## Rengjøre maskinen

Hvis du har problemer med utskriftskvaliteten eller bruker maskinen i støvfylte omgivelser, må du rengjøre maskinen jevnlig for å få best mulig utskrifter og forlenge levetiden til maskinen.

Bruk av rengjøringsmidler som inneholder store mengder alkohol, løsemidler eller andre sterke stoffer, kan føre til at kabinettet blir misfarget eller sprekker. Hvis maskinen eller omgivelsene er tilsmusset med toner, anbefaler vi at du rengjør med en fuktig klut eller serviett. Hvis du bruker støvsuger, kan toner blåses ut i luften, noe som kan være skadelig.

### Utvendig rengjøring

Rengjør maskinkabinettet med en myk, lofri klut. Fukt kluten forsiktig med vann, men pass på at det ikke drypper vann på eller inn i maskinen.

### Skrive ut et renseark (bare Dell 1130n)

Hvis utskriften blir uskarp eller flekkete, kan du prøve å løse problemet ved å skrive ut et renseark. Dette følger med maskinen.

Slik skriver du ut et renseark:

Trykk på og hold inne (avbruddsknappen) i ca. 10 sekunder mens maskinen er i klarmodus.

- OPC-renseark: Rengjør OPC-trommelen i tonerkassetten.

Resultatet av denne prosessen er et ark med tonerpartikler. Kast arket.

Maskinen mater automatisk et papirark fra skuffen og skriver ut et renseark med støv- eller tonerpartikler.

### Innvendig rengjøring

Under utskrift kan det samles opp partikler av papir, toner og støv inne i maskinen. Dette kan føre til problemer med utskriftskvaliteten, for eksempel tonerflekker eller -søl. Innvending rengjøring av maskinen fjerner og reduserer disse problemene.

1. Slå av maskinen, og trekk ut strømledningen. Vent til maskinen er avkjølt.

2. Åpne frontdekselet, og trekk ut tonerkassetten. Legg den på et flatt underlag.

   Tonerkassetten må ikke utsettes for lys i mer enn noen få minutter. For mye lys kan skade kassetten. Tildekk den om nødvendig med et stykke papir. Ikke ta på den grønne flaten på undersiden av tonerkassetten. Bruk håndtaket på kassetten for å unngå å berøre dette området.

3. Bruk en tørr, lofri klut til å tørke av støv og tonersøl i området rundt tonerkassetten.

   Når du rengjør innsiden av maskinen, må du være forsiktig så du ikke skader overføringsvalsen eller andre deler. Ikke bruk løsemidler som benzen eller tynner til å gjøre rent. Dette kan føre til kvalitetsproblemer og skade på maskinen.

4. Finn den lange glasstripen (LSU) inne i maskinen, og tørk forsiktig av glasset for å fjerne smuss og støv.

5. Sett inn tonerkassetten igjen, og lukk frontdekselet.

6. Sett inn støpselet, og slå på maskinen.

## Oppbevaring av tonerkassetter

Tonerkassetter inneholder komponenter som er følsomme mot lys, temperatur og fuktighet. Følg anbefalingene fra Dell for å sikre optimal ytelse, høy utskriftskvalitet og lang levetid fra den nye Dell-tonerkassetten.

Oppbevar en kassett i samme miljø som skriveren den skal brukes i, fortrinnsvis ved normal kontortemperatur og -fuktighet. La tonerkassetten ligge i den uåpnede originalemballasjen til den skal installeres. Hvis du ikke lenger har originalemballasjen, dekker du åpningen øverst på kassetten med papir og oppbevarer den i et mørkt skap.

Kassettens levetid reduseres drastisk hvis du åpner emballasjen lang tid før bruk. Ikke oppbevar kassetten på gulvet. Hvis du tar ut tonerkassetten fra skriveren, må du oppbevare den på en forsvarlig måte:

- I beskyttelsesposen fra originalemballasjen.

- Flatt (ikke stående på høykant), med den samme siden opp som når den er installert i maskinen.

- Ikke oppbevar forbruksvarer i:

  - temperaturer over 40 °C;

  - omgivelser med fuktighet lavere enn 20 % eller høyere enn 80 %;

  - omgivelser med ekstreme svingninger i fuktighet eller temperatur;

  - direkte sollys eller rombelysning;

  - støvete omgivelser;

  - en bil over lengre tid;

  - omgivelser der det finnes etsende gasser;

  - omgivelser med salt luft.

### Håndteringsinstruksjoner

- Ikke berør overflaten på den lysfølsomme trommelen i kassetten.

- Ikke utsett kassetten for unødvendige vibrasjoner eller støt.

- Ikke roter trommelen manuelt, spesielt i motsatt retning, da dette kan føre til innvendige skader og tonerlekkasje.

### Bruk av uoriginale Dell-tonerkassetter og etterfylte kassetter

Dell Electronics anbefaler ikke og godkjenner ikke bruk av tonerkassetter fra andre produsenter enn Dell i skriveren, inkludert generiske, etterfylte eller reproduserte tonerkassetter og kassetter som selges under en forhandlers eget merke.

Dells skrivergaranti dekker ikke maskinskader som skyldes bruk av en etterfylt eller reprodusert tonerkassett eller en tonerkassett fra en annen produsent enn Dell.

### Forventet kassettlevetid

Den anslåtte levetiden til en tonerkassett (kassettkapasitet) avhenger av hvor mye toner de forskjellige utskriftsjobbene bruker. Det faktiske utskriftsantallet kan variere avhengig av utskriftstettheten på sidene du skriver ut, driftsmiljø, utskriftsintervall, medietype og/eller mediestørrelse. Hvis du for eksempel skriver ut mye grafikk, forbrukes det mye toner, og du må kanskje skifte kassett oftere.

## Tips for flytting og oppbevaring av maskinen

- Unngå å vippe maskinen eller holde den opp ned under flytting. Maskinen kan tilsmusses av toner på innsiden, noe som kan føre til skade på maskinen eller dårlig utskriftskvalitet.

- Sørg for at minst to personer har et fast grep om maskinen når den flyttes.