## Rekvisita

Dette kapitlet inneholder informasjon om innkjøp av rekvisita og utskiftbare deler til maskinen.

Dette kapitlet inneholder:

- Slik bestiller du

- Tilgjengelig rekvisita

- Skifte tonerkassett

Tilgjengelig tilbehør kan variere fra land til land. Kontakt en salgsrepresentant for å få en liste over tilgjengelige deler og tilleggsutstyr.

## Slik bestiller du

Du kan bestille Dell-godkjent rekvisita og tilbehør fra www.dell.com/supplies, din lokale Dell-forhandler eller butikken der du kjøpte maskinen. Du kan også gå til www.dell.com eller support.dell.com og velge land/region for å få informasjon om hvordan du ber om service.

## Tilgjengelig rekvisita

Når du går tom for rekvisita, kan du bestille følgende typer rekvisita til din maskin:

Type | Gjennomsnittlig kapasitet[a] | Delnavn
--- | --- | ---
Tonerkassett med standardkapasitet | Ca. 1 500 sider | 3J11D
Tonerkassett med høy kapasitet | Ca. 2 500 sider | 2MMJP
[a] Kapasitet i henhold til ISO/IEC 19752.

For skifte av tonerkassett, se Skifte tonerkassett.

Levetiden til tonerkassetten kan variere avhengig av hvilke alternativer og hvilken jobbmodus som er valgt.

Du må kjøpe tonerkassetter og øvrig rekvisita i samme land som du kjøpte maskinen. Ellers vil rekvisita ikke være kompatibel med maskinen ettersom systemkonfigurasjonen for rekvisita varierer fra land til land.

Dell anbefaler ikke bruk av uoriginale Dell-tonerkassetter, for eksempel etterfylte eller reproduserte kassetter. Dell kan ikke garantere for kvaliteten til uoriginale Dell-tonerkassetter. Service eller reparasjon som skyldes bruk av uoriginale Dell-tonerkassetter, dekkes ikke av maskingarantien.

## Skifte tonerkassett

Klikk på denne lenken for å vise en film om skifte av tonerkassetten.

Når tonerkassetten nærmer seg slutten på anslått levetid:

- Printer Status Monitor-programvinduet vises på datamaskinen, med beskjed om at tonerkassetten må skiftes ut.

- Maskinen slutter å skrive ut.

Tonerkassetten må da skiftes. Kontroller hvilken type tonerkassett din maskin bruker. (Se Tilgjengelig rekvisita.)

1. Åpne frontdekselet.

2. Trekk ut tonerkassetten.

3. Pakk ut en ny tonerkassett.

4. Fjern papiret som beskytter tonerkassetten, ved å trekke i tapen.

5. Finn forseglingstapen i enden av tonerkassetten. Trekk tapen forsiktig helt ut av kassetten, og kast den.

   Forseglingstapen skal ikke være lengre enn 60 cm når det er trukket ut på riktig måte. Hold tonerkassetten og dra forseglingstapen i en rett bane for å fjerne det fra kassetten. Pass på at tapen ikke ryker. Hvis den ryker, kan du ikke bruke tonerkassetten. Se også illustrasjonene på kassettemballasjen.

6. Rist kassetten sakte fra side til side fem-seks ganger for å fordele toneren jevnt i kassetten. Dette vil sikre maksimalt antall kopier per kassett.

   Hvis du får toner på tøyet, må du tørke den av med en tørr klut og vaske tøyet i kaldt vann. Varmt vann får toneren til å feste seg på stoffet.

   Ikke berør den grønne underdelen av tonerkassetten. Bruk håndtaket på kassetten for å unngå å berøre dette området.

7. Hold tonerkassetten i håndtaket og sett den langsomt inn i åpningen på maskinen.

   Tapper på hver side av kassetten og tilhørende spor i maskinen gjør at kassetten føres riktig inn og låses på plass.

8. Lukk frontdekselet. Kontroller at dekselet er helt lukket.