## Nettverksoppsett (bare Dell 1130n)

Dette kapitlet gir deg trinnvise instruksjoner for hvordan du konfigurerer den nettverkstilkoblede maskinen og programvaren.

Dette kapitlet inneholder:

- Nettverksmiljø

- Introduksjon av nyttige nettverksprogrammer

- Bruke et kablet nettverk

- Installere driver for nettverkstilkoblet maskin

- IPv6-konfigurasjon

## Nettverksmiljø

Du må konfigurere nettverksprotokollene på maskinen for å kunne bruke den som nettverksmaskin.

Tabellen nedenfor viser nettverksmiljøene som støttes av maskinen:

Element | Krav
--- | ---
Nettverksgrensesnitt | Ethernet 10/100 Base TX
Nettverksoperativsystem | Windows 2000/XP/Server 2003/Server 2008/Vista/7/Server 2008 R2 Ulike Linux-operativsystemer Mac OS X 10.3-10.6
Nettverksprotokoller | TCP/IPv4 DHCP, BOOTP DNS, WINS, Bonjour, SLP, UPnP Standard TCP/IP-utskrift (RAW), LPR, IPP SNMPv 1/2/3, HTTP, IPSec TCP/IPv6 (DHCP, DNS, RAW, LPR, SNMPv 1/2/3, HTTP, IPSec) (Se IPv6-konfigurasjon.)

## Introduksjon av nyttige nettverksprogrammer

Det finnes flere programmer som kan brukes til å konfigurere nettverksinnstillinger i et nettverksmiljø.

Angi IP-adressen før du bruker programmene nedenfor.

### Embedded Web Service

En webserver som er innebygd i nettverksmaskinen, og som gjør det mulig å:

- Konfigurere nettverksparameterne som er nødvendige for at maskinen skal kunne kobles til ulike nettverksmiljøer.

- Tilpasse maskininnstillingene.

  (Se Bruke Embedded Web Service (bare Dell 1130n).)

### SetIP

Med dette verktøyet kan du velge et nettverksgrensesnitt og manuelt konfigurere IP-adressene som skal brukes med TCP/IP-protokollen. (Se Angi IP ved hjelp av SetIP-programmet.)

TCP/IPv6 støttes ikke av dette programmet.

## Bruke et kablet nettverk

Du må konfigurere nettverksprotokollene på maskinen for å kunne bruke den på nettverket. Dette kapitlet viser hvordan du gjør dette.

Du kan bruke nettverket etter at du har koblet en nettverkskabel til nettverksporten på maskinen.

### Skrive ut en nettverkskonfigurasjonsrapport

Du kan skrive ut en nettverkskonfigurasjonsrapport fra maskinens kontrollpanel som vil vise gjeldende maskins nettverksinnstillinger. Dette er nyttig når du skal konfigurere et nettverk eller feilsøke problemer.

Slik skriver du ut rapporten:

Trykk på og hold inne (avbruddsknappen) i ca. 5 sekunder mens maskinen er i klarmodus. Du kan finne maskinens MAC-adresse og IP-adresse.

Eksempel:

- MAC-adresse: 00:15:99:41:A2:78

- IP-adresse: 192.0.0.192

### Angi IP-adresse

Først må du konfigurere en IP-adresse for nettverksutskrift og -administrasjon. I de fleste tilfeller tilordnes en ny IP-adresse automatisk av en DHCP-server (Dynamic Host Configuration Protocol Server) som finnes på nettverket.

I enkelte tilfeller må IP-adressen angis manuelt. Dette kalles en statisk IP og kreves ofte i bedriftsintranett av sikkerhetsårsaker.

- IP-tilordning fra DHCP: Koble maskinen til nettverket, og vent et par minutter til DHCP-serveren har tilordnet en IP-adresse til maskinen. Skriv deretter ut nettverkskonfigurasjonsrapporten som beskrevet over. Hvis rapporten viser at IP-adressen er endret, var tilordningen vellykket. Den nye IP-adressen vises i rapporten.

- Tilordning av statisk IP: Bruk SetIP-programmet til å endre IP-adressen fra datamaskinen.

I et kontormiljø anbefaler vi at du ber en nettverksadministrator angi denne adressen for deg.

#### Angi IP ved hjelp av SetIP-programmet

Dette programmet brukes til å angi nettverks-IP-adressen for maskinen manuelt, og det bruker MAC-adressen til å kommunisere med maskinen. MAC-adressen er serienummeret til maskinvaren i nettverksgrensesnittet. Du finner den i nettverkskonfigurasjonsrapporten.

Hvis du skal bruke SetIP-programmet, må du først deaktivere brannmuren på datamaskinen ved å gjøre følgende:

1. Åpne Start > Alle programmer > Kontrollpanel.

2. Dobbeltklikk på Sikkerhetssenter.

3. Klikk på Windows-brannmur.

4. Deaktiver brannmuren.

##### Installere programmet

1. Sett inn programvare-CD-en som fulgte med maskinen. Hvis driver-CD-en starter automatisk, lukker du vinduet.

2. Start Windows Explorer, og åpne X-stasjonen. (X står for bokstaven til CD-/DVD-stasjonen.)

3. Dobbeltklikk på Application > SetIP.

4. Dobbeltklikk på Setup.exe for å installere dette programmet.

5. Klikk på OK. Velg om nødvendig et språk fra rullegardinlisten.

6. Følg instruksjonene i vinduet for å fullføre installasjonen.

##### Starte programmet

1. Bruk en nettverkskabel til å koble maskinen til nettverket.

2. Slå på maskinen.

3. På Start-menyen i Windows velger du Alle programmer > Dell Printers > SetIP > SetIP.

4. Klikk på -ikonet (det tredje fra venstre) i SetIP-vinduet for å åpne TCP/IP-konfigurasjonsvinduet.

5. Angi den nye informasjonen for maskinen i konfigurasjonsvinduet som følger. På et bedriftsintranett må du kanskje få tildelt denne informasjonen av en nettverksadministrator før du går videre.

   - MAC Address: Finn maskinens MAC-adresse i nettverkskonfigurasjonsrapporten, og skriv den inn uten kolon. Adressen 00:15:99:29:51:A8 blir for eksempel 0015992951A8.

   - IP Address: Angi en ny IP-adresse for skriveren.

     Hvis for eksempel IP-adressen for datamaskinen er 192.168.1.150, angir du 192.168.1.X. (X er et tall mellom 1 og 254 som ikke er brukt av datamaskinens adresse.)

   - Subnet Mask: Skriv inn en delnettverksmaske.

   - Default Gateway: Skriv inn en standardgateway.

6. Klikk på Apply og deretter på OK. Maskinen skriver ut nettverkskonfigurasjonsrapporten automatisk. Kontroller at alle innstillingene er riktige.

7. Klikk på Exit for å lukke SetIP-programmet.

8. Start datamaskinens brannmur på nytt om nødvendig.

### Parameterinnstilling for nettverk

Du kan også konfigurere forskjellige nettverksinnstillinger via et nettverkadministrasjonsprogram som Embedded Web Service.

### Gjenopprette fabrikkinnstillinger

Du må kanskje gjenopprette maskinen til fabrikkinnstillinger når du kobler den til et nytt nettverksmiljø.

#### Gjenopprette standardinnstillingene ved hjelp av Embedded Web Service

1. Start en webleser, og skriv inn maskinens nye IP-adresse i webleservinduet.

   Eksempel:

2. Når Embedded Web Service-vinduet åpnes, klikker du på Network Settings.

3. Klikk på Reset. Klikk deretter på Clear for nettverk.

4. Slå maskinen av og på for å ta i bruk innstillingene.

## Installere driver for nettverkstilkoblet maskin

### Windows

Du kan konfigurere maskindriveren ved å følge fremgangsmåten nedenfor.

Dette anbefales for de fleste brukere. Alle komponenter du trenger for å bruke maskinen, blir installert.

1. Kontroller at maskinen er koblet til nettverket og slått på.

2. Sett inn den medfølgende programvare-CD-en i CD-/DVD-stasjonen.

   - CD-en skal starte automatisk, og et installasjonsvindu åpnes.

   - Hvis installasjonsvinduet ikke åpnes, klikker du på Start og deretter på Kjør. Skriv inn X:\Setup.exe, og bytt ut "X" med bokstaven som representerer din stasjon. Klikk på OK.

   - Hvis du bruker Windows Vista, Windows 7 eller Windows Server 2008 R2, klikker du på Start > Alle programmer > Tilbehør > Kjør.

     Skriv inn X:\Setup.exe, og bytt ut "X "med bokstaven som representerer din stasjon. Klikk deretter på OK.

   - Hvis Autokjør-vinduet vises i Windows Vista, Windows 7 eller Windows Server 2008 R2, klikker du på Kjør Setup.exe i feltet Installer eller kjør program og klikker deretter på Fortsett eller Ja i vinduet Brukerkontokontroll.

3. Klikk på Next.

   Velg om nødvendig et språk fra rullegardinlisten.

4. Velg Typical installation for a network printer. Klikk på Next.

   Med Custom Installation kan du velge maskinens tilkobling og hvilke komponenter du vil installere. Følg instruksjonene i vinduet.

5. Listen over tilgjengelige skrivere på nettverket vises. Velg skriveren du vil installere, og klikk deretter på Next.

   - Hvis du ikke finner skriveren i listen, klikker du på Update for å oppdatere listen, eller du velger Add TCP/IP Port for å legge til skriveren på nettverket. Hvis du vil legge til skriveren på nettverket, angir du portnavnet og skriverens IP-adresse.

   - Skriv ut en nettverkskonfigurasjonsside for å kontrollere skriverens IP-adresse. Det gjør du ved å trykke på (avbruddsknappen) i ca. 5 sekunder og deretter slippe den. (Eksempel på IP-adresse: 13.121.52.104.)

   - Hvis du vil finne en delt nettverksskriver (UNC-bane), velger du Shared Printer [UNC] og angir det delte navnet manuelt. Du kan også finne en delt skriver ved å klikke på Browse-knappen.

   Hvis du ikke finner maskinen på nettverket, må du slå av brannmuren og klikke på Update. I Windows klikker du på Start > Kontrollpanel, åpner Windows-brannmuren og deaktiverer dette alternativet. For andre operativsystemer må du se den elektroniske hjelpen.

6. Når installasjonen er fullført, åpnes et vindu der du blir spurt om du vil skrive ut en testside. Hvis du vil skrive ut en testside, merker du av i avmerkingsboksen og klikker på Next. Ellers klikker du bare på Next og går til trinn 8.

7. Hvis testsiden skrives ut riktig, klikker du på Yes.

   Hvis ikke, klikker du på No for å skrive den ut på nytt.

8. Klikk på Finish.

Når driveren er installert, kan du aktivere brannmuren. Hvis skriverdriveren ikke fungerer som den skal, følger du fremgangsmåten nedenfor for å reparere driveren eller installere den på nytt. Kontroller at maskinen er koblet til datamaskinen og slått på. Fra Start-menyen velger du Programmer eller Alle programmer > Dell > Dell Printers > navnet på skriverdriveren > Maintenance. Velg ønsket alternativ, og følg instruksjonene i vinduet.

### Macintosh

1. Kontroller at maskinen er koblet til nettverket og slått på. IP-adressen til maskinen må også være konfigurert.

2. Sett inn den medfølgende programvare-CD-en i CD-/DVD-stasjonen.

3. Dobbeltklikk på CD-ikonet på Macintosh-skrivebordet.

4. Dobbeltklikk på MAC_Installer-mappen.

5. Dobbeltklikk på Installer OS X-ikonet.

6. Angi passordet, og klikk på OK.

7. Dell Installer-vinduet åpnes. Klikk på Continue.

8. Velg Easy Install, og klikk på Install. Easy Install anbefales for de fleste brukere. Alle komponenter du trenger for å bruke maskinen, blir installert.

   - Hvis du velger Custom Install, kan du velge hvilke komponenter som skal installeres.

9. Det vises en melding om at alle åpne programmer på datamaskinen vil bli lukket. Klikk på Continue.

10. Når installasjonen er fullført, klikker du på Quit.

11. Åpne Applications-mappen > Utilities > Print Setup Utility.

    - For Mac OS X 10.5-10.6: Åpne Applications-mappen > System Preferences, og klikk på Print & Fax.

12. Klikk på Add i Printer List.

    - For Mac OS X 10.5-10.6: Klikk på "+"-ikonet. Et vindu åpnes.

13. For Mac OS X 10.3: Velg kategorien IP Printing.

    - For Mac OS X 10.4: Klikk på IP Printer.

    - For Mac OS X 10.5-10.6: Klikk på IP.

14. Velg Socket/HP Jet Direct i Printer Type.

    Utskrift av et dokument med mange sider kan gå raskere hvis du velger Socket under Printer Type.

15. Angi maskinens IP-adresse i Printer Address-feltet.

16. Angi kønavnet i Queue Name-feltet. Hvis du ikke kjenner kønavnet for maskinserveren, prøver du med standardkøen først.

17. Hvis automatisk valg ikke fungerer som det skal for Mac OS X 10.3, velger du Dell i Printer Model og maskinnavnet i Model Name.

    - Hvis automatisk valg ikke fungerer som det skal for Mac OS X 10.4, velger du Dell i Print Using og maskinnavnet i Model.

    - Hvis automatisk valg ikke fungerer som det skal for Mac OS X 10.5-10.6, velger du Select a driver to use... og maskinnavnet i Print Using.

    Maskinen vises i Printer List og angis som standardmaskin.

18. Klikk på Add.

    Hvis skriveren ikke fungerer som den skal, kan du avinstallere driveren og installere den på nytt. Følg trinnene nedenfor for å avinstallere driveren for Macintosh. Kontroller at maskinen er koblet til datamaskinen og slått på. Sett inn den medfølgende programvare-CD-en i CD-/DVD-stasjonen. Dobbeltklikk på CD-ikonet på Macintosh-skrivebordet. Dobbeltklikk på MAC_Installer-mappen. Dobbeltklikk på Installer OS X-ikonet. Angi passordet, og klikk på OK. Installasjonsvinduet for Dell åpnes. Klikk på Continue. Velg Uninstall, og klikk på Uninstall. Når det vises en melding om at alle åpne programmer på datamaskinen vil bli lukket, klikker du på Continue. Når avinstallasjonen er ferdig, klikker du på Quit.

### Linux

#### Installere Linux-driver

1. Kontroller at maskinen er koblet til nettverket og slått på. IP-adressen til maskinen må også være konfigurert.

2. Sett inn den medfølgende programvare-CD-en i CD-/DVD-stasjonen.

3. Dobbeltklikk på CD-ikonet på Linux-skrivebordet.

4. Dobbeltklikk på Linux-mappen.

5. Dobbeltklikk på install.sh-ikonet.

6. Dell Installer-vinduet åpnes. Klikk på Continue.

7. Legg til skriver-veiviseren åpnes. Klikk på Next.

8. Velg nettverksskriveren, og klikk på Search.

9. Skriverens IP-adresse og modellnavn vises i listefeltet.

10. Velg maskinen, og klikk på Next.

#### Legge til nettverksskriver

1. Dobbeltklikk på Unified Driver Configurator.

2. Klikk på Add Printer...

3. Add printer wizard-vinduet åpnes. Klikk på Next.

4. Velg Network printer, og klikk på Search-knappen.

5. Skriverens IP-adresse og modellnavn vises i listefeltet.

6. Velg maskinen, og klikk på Next.

7. Skriv inn skriverbeskrivelsen, og klikk på Next.

8. Klikk på Finish når skriveren er lagt til.

## IPv6-konfigurasjon

TCP/IPv6 støttes bare riktig i Windows Vista eller høyere. Hvis IPv6-nettverket ikke fungerer, tilbakestiller du alle nettverksinnstillingene til fabrikkinnstillinger og prøver på nytt. (Se Gjenopprette fabrikkinnstillinger.)

Hvis du vil bruke IPv6-nettverksmiljøet, følger du fremgangsmåten nedenfor for å bruke IPv6-adressen:

Maskinen leveres med IPv6-funksjonen aktivert.

1. Bruk en nettverkskabel til å koble maskinen til nettverket.

2. Slå på maskinen.

3. Skriv ut en nettverkskonfigurasjonsrapport fra kontrollpanelet på maskinen for å kontrollere IPv6-adressene.

4. Velg Start > Kontrollpanel > Maskinvare og lyd > Skrivere > Legg til skriver.

5. Klikk på Legg til en lokal skriver i Legg til skriver-vinduet.

6. Følg instruksjonene i vinduet.

Hvis maskinen ikke fungerer i nettverksmiljøet, aktiverer du IPv6. Se neste avsnitt.

### Skrive ut en nettverkskonfigurasjonsrapport

Du kan skrive ut en nettverkskonfigurasjonsrapport fra maskinens kontrollpanel som vil vise gjeldende maskins nettverksinnstillinger. Dette er nyttig når du skal konfigurere et nettverk eller feilsøke problemer.

Slik skriver du ut rapporten:

Trykk på og hold inne (avbruddsknappen) i ca. 5 sekunder mens maskinen er i klarmodus. Du kan finne maskinens MAC-adresse og IP-adresse.

Eksempel:

- MAC-adresse: 00:15:99:41:A2:78

- IP-adresse: 192.0.0.192

### Angi IPv6-adresser

Maskinen støtter følgende IPv6-adresser for nettverksutskrift og -administrasjon.

- Link-local Address: Selvkonfigurert lokal IPv6-adresse. (Adressen begynner med FE80.)

- Stateless Address: IPv6-adresse konfigurert automatisk av en nettverksruter.

- Stateful Address: IPv6-adresse konfigurert av en DHCPv6-server.

- Manual Address: IPv6-adresse konfigurert manuelt av en bruker.

### Manuell adressekonfigurasjon

1. Start en webleser som støtter IPv6-adressering som URL-adresse, for eksempel Internet Explorer. (Se Bruke Embedded Web Service (bare Dell 1130n).)

   For IPv4 skriver du inn IPv4-adressen (http://xxx.xxx.xxx.xxx) i adressefeltet og trykker på Enter eller klikker på Gå til.

2. Når Embedded Web Service-vinduet åpnes, klikker du på Network Settings.

3. Klikk på TCP/IP.

4. Aktiver Manual Address i TCP/IPv6-delen.

5. Velg Router Prefix, og klikk på Add-knappen. Ruterprefiksen settes automatisk inn i adressefeltet.

   Skriv inn resten av adressen. (Eksempel: 3FFE:10:88:194::AAAA. der "A" er heksadesimalen 0 til og med 9, A til og med F.)

6. Klikk på Apply-knappen.

### Installere skriverdriver

Driverinstallasjon for nettverksskriver i IPv6-nettverksmiljøet er det samme som TCP/IPv4. (Se Installere driver for nettverkstilkoblet maskin.)

Velg TCP/IP-port, og når listen over maskiner vises, velger du ganske enkelt maskinens IPv6-adresse.

### Bruke Embedded Web Service

1. Start en webleser, for eksempel Internet Explorer, som støtter IPv6-adressering som URL-adresse.

2. Velg én av IPv6-adressene (Link-local Address, Stateless Address, Stateful Address, Manual Address) fra nettverkskonfigurasjonsrapporten.

3. Skriv inn IPv6-adressene. (Eksempel: http://[FE80::215:99FF:FE66:7701].)

   Adressen må være omgitt av "[]"-klammer.