## Komme i gang

Dette kapitlet gir deg trinnvise instruksjoner for hvordan du konfigurerer den USB-tilkoblede maskinen og programvaren.

Dette kapitlet inneholder:

- Installere maskinvaren

- Skrive ut demoside

- Programvare som følger med

- Systemkrav

- Installere driver for USB-tilkoblet maskin

- Del maskinen lokalt

## Installere maskinvaren

I denne delen finner du trinnvise instruksjoner for hvordan du konfigurerer maskinvaren som er beskrevet i hurtiginstallasjonsguiden. Les hurtiginstallasjonsguiden før du utfører trinnene nedenfor:

### Sted

1. Velg et egnet sted for plassering av maskinen.

   Velg et plant, stabilt underlag med tilstrekkelig plass for luftsirkulasjon rundt maskinen. Pass på at det er litt ekstra plass rundt slik at du får åpnet deksler og skuffer.

   Området bør ha god ventilasjon og være beskyttet mot direkte sollys, varmekilder, kulde og fuktighet. Ikke plasser maskinen for nær kanten på pulten eller bordet.

   Utskriften fungerer best på steder som er under 1 000 m over havet. Se høydeinnstillingene for å optimalisere utskriften. (Se Høydejustering.)

   Plasser maskinen på et flatt, stabilt underlag slik at hellingen ikke overskrider 2 mm. Hvis hellingen er større, kan det påvirke utskriftskvaliteten.

2. Pakk ut maskinen, og kontroller alle delene som følger med.

3. Fjern tapen som holder delene til maskinen på plass.

4. Installer tonerkassetten.

5. Legg i papir. (Se Legge papir i papirskuffen.)

6. Kontroller at alle kablene er koblet til maskinen.

7. Slå på maskinen. (Se Slå på maskinen.)

Dette utstyret vil ikke fungere ved strømbrudd.

## Skrive ut demoside

Skriv ut en demoside for å kontrollere at maskinen fungerer som den skal.

Slik skriver du ut en demoside:

Trykk på og hold inne (avbruddsknappen) i ca. 2 sekunder mens maskinen er i klarmodus.

## Programvare som følger med

Når du har konfigurert maskinen og koblet den til datamaskinen, må du installere skriverprogramvaren fra den medfølgende CD-en. Programvare-CD-en inneholder følgende programvare:

OS | Innhold
--- | ---
Windows | Skriverdriver: Bruk denne driveren for å få tilgang til alle maskinfunksjonene. Printer Status Monitor: Med dette programmet kan du overvåke maskinens status, og du blir varslet hvis det oppstår en feil under utskrift. Printer Settings Utility(bareDell 1130n): Med dette programmet kan du angi andre alternativer for skriveren fra skrivebordet. Dell Toner Management System™: Viser status for skriveren og navnet på jobben når du sender en utskriftsjobb. Vinduet Dell Toner Management System viser også tonernivå, og du kan bestille nye tonerkassetter. Firmware Update Utility: Dette programmet hjelper deg med å oppdatere skriverens fastvare. SetIP (bare Dell 1130n): Bruk dette programmet til å angi maskinens TCP/IP-adresser.
Macintosh | Skriverdriver: Bruk denne driveren for å få tilgang til alle maskinfunksjonene.
Linux | Unified Linux Driver: Bruk denne driveren for å få tilgang til alle maskinfunksjonene.

## Systemkrav

Før du begynner, må du kontrollere at systemet oppfyller følgende krav:

### Microsoft® Windows®

Maskinen støtter følgende Windows-operativsystemer.

OPERATIVSYSTEM | Krav (anbefales)
--- | ---
Prosessor | RAM | Ledig harddiskplass
Windows 2000 | Intel® Pentium® II 400 MHz (Pentium III 933 MHz) | 64 MB (128 MB) | 600 MB
Windows XP | Intel® Pentium® III 933 MHz (Pentium IV 1 GHz) | 128 MB (256 MB) | 1,5 GB
Windows Server® 2003 | Intel® Pentium® III 933 MHz (Pentium IV 1 GHz) | 128 MB (512 MB) | 1,25-2 GB
Windows Server 2008 | Intel® Pentium® IV 1 GHz (Pentium IV 2 GHz) | 512 MB (2 048 MB) | 10 GB
Windows Vista® | Intel® Pentium® IV 3 GHz | 512 MB (1 024 MB) | 15 GB
Windows 7 | Intel® Pentium® IV 1 GHz 32-biters eller 64-biters eller kraftigere prosessor | 1 GB (2 GB) | 16 GB
Støtte for DirectX® 9-grafikk med 128 MB minne (for å aktivere Aero-temaet) DVD-R/W-stasjon
Windows Server 2008 R2 | Intel® Pentium® IV 1 GHz (x86) eller 1,4 GHz (x64) prosessorer (2 GHz eller raskere) | 512 MB (2 048 MB) | 10 GB

Internet Explorer® 5.0 eller høyere er minimumskravet for alle Windows-operativsystemer. Administratorrettigheter kreves for å installere programvaren. Windows Terminal Services er kompatibel med denne maskinen.

### Macintosh

OPERATIVSYSTEM | Krav (anbefales)
--- | ---
Prosessor | RAM | Ledig harddiskplass
Mac OS X 10.3-10.4 | Intel-prosessor PowerPC G4/G5 | 128 MB for en PowerPC-basert Mac-maskin (512 MB) 512 MB for en Intel-basert Mac-maskin (1 GB) | 1 GB
Mac OS X 10.5 | Intel-prosessor 867 MHz eller raskere Power PC G4/G5 | 512 MB (1 GB) | 1 GB
Mac OS X 10.6 | Intel-prosessor | 1 GB (2 GB) | 1 GB

### Linux

Element | Krav (anbefales)
--- | ---
Operativsystem | RedHat Enterprise Linux WS 4, 5 (32/64-biters) Fedora Core 2-10 (32/64-biters) SuSE Linux 9.1 (32-biters) OpenSuSE 9.2, 9.3, 10.0, 10.1, 10.2, 10.3, 11.0, 11.1 (32/64-biters) Mandrake 10.0, 10.1 (32/64-biters) Mandriva 2005, 2006, 2007, 2008, 2009 (32/64-biters) Ubuntu 6.06, 6.10, 7.04, 7.10, 8.04, 8.10 (32/64-biters) SuSE Linux Enterprise Desktop 9, 10 (32/64-biters) Debian 3.1, 4.0, 5.0 (32/64-biters)
Prosessor | Pentium IV 2,4 GHz (Intel Core™2)
RAM | 512 MB (1 024 MB)
Ledig harddiskplass | 1 GB (2 GB)

## Installere driver for USB-tilkoblet maskin

En lokaltilkoblet maskin er en maskin som er koblet direkte til datamaskinen med en USB-kabel. Hvis datamaskinen er tilkoblet et nettverk, kan du hoppe over trinnene nedenfor og gå direkte til installasjon av driveren for den nettverkstilkoblede maskinen. (Se Installere driver for nettverkstilkoblet maskin.)

Ikke bruk en USB-kabel som er lengre enn 3 m.

### Windows

Du kan installere maskinprogramvaren ved å velge vanlig eller tilpasset installasjon.

Trinnene nedenfor anbefales for de fleste brukere som bruker en maskin som er direkte tilkoblet datamaskinen. Alle komponenter du trenger for å bruke maskinen, blir installert.

1. Kontroller at maskinen er koblet til datamaskinen og slått på.

   Hvis vinduet Veiviser for funnet maskinvare vises under installasjonen, klikker du på Avbryt for å lukke vinduet.

2. Sett inn den medfølgende programvare-CD-en i CD-/DVD-stasjonen.

   - CD-en skal starte automatisk, og et installasjonsvindu skal åpnes.

   - Hvis installasjonsvinduet ikke åpnes, klikker du på Start og deretter på Kjør. Skriv inn X:\Setup.exe, og bytt ut "X" med bokstaven som representerer din CD-/DVD-stasjon. Klikk på OK.

   - Hvis du bruker Windows Vista, Windows 7 eller Windows Server 2008 R2, klikker du på Start > Alle programmer > Tilbehør > Kjør.

     Skriv inn X:\Setup.exe, og bytt ut "X" med bokstaven som representerer din CD-/DVD-stasjon. Klikk deretter på OK.

   - Hvis Autokjør-vinduet vises i Windows Vista, Windows 7 eller Windows Server 2008 R2, klikker du på Kjør Setup.exe i feltet Installer eller kjør program og klikker deretter på Fortsett eller Ja i vinduet Brukerkontokontroll.

3. Klikk på Next.

   Velg om nødvendig et språk fra rullegardinlisten.

4. Velg Typical installasjon for en lokal skriver. Klikk på Next.

   Med Custom kan du velge maskinens tilkobling og hvilke komponenter du vil installere. Følg instruksjonene på skjermen.

   Hvis skriveren ikke er koblet til datamaskinen, vil vinduet under vises. Når du har koblet til maskinen, klikker du på Next. Hvis du ikke vil koble til skriveren nå, klikker du på Neste og Nei på det neste skjermbildet. Installasjonen starter, og det skrives ikke ut noen testside på slutten av installasjonen. Installasjonsvinduet i Brukerhåndbok kan variere, avhengig av maskinen og grensesnittet som brukes.

5. Når installasjonen er fullført, åpnes et vindu der du blir spurt om du vil skrive ut en testside. Hvis du vil skrive ut en testside, merker du av i avmerkingsboksen og klikker på Next. Ellers klikker du bare på Next og går til trinn 7.

6. Hvis testsiden skrives ut riktig, klikker du på Yes.

   Hvis ikke, klikker du på No for å skrive den ut på nytt.

7. Klikk på Finish.

Hvis skriverdriveren ikke fungerer som den skal, følger du fremgangsmåten nedenfor for å reparere driveren eller installere den på nytt. Kontroller at maskinen er koblet til datamaskinen og slått på. Fra Start-menyen velger du Programmer eller Alle programmer > Dell > Dell Printers > navnet på skriverdriveren > Maintenance. Velg ønsket alternativ, og følg instruksjonene i vinduet.

### Macintosh

På programvare-CD-en som fulgte med maskinen, finner du PPD-filen som trengs for å bruke CUPS-driveren eller Apple LaserWriter-driveren (bare tilgjengelig når du bruker en maskin som støtter PostScript-driveren) for å skrive ut fra en Macintosh-maskin.

1. Kontroller at maskinen er koblet til datamaskinen og slått på.

2. Sett inn den medfølgende programvare-CD-en i CD-/DVD-stasjonen.

3. Dobbeltklikk på CD-ikonet på Macintosh-skrivebordet.

4. Dobbeltklikk på MAC_Installer-mappen.

5. Dobbeltklikk på Installer OS X-ikonet.

6. Angi passordet, og klikk på OK.

7. Installasjonsvinduet for Dell åpnes. Klikk på Continue.

8. Velg Easy Install, og klikk på Install. Easy Install anbefales for de fleste brukere. Alle komponenter du trenger for å bruke maskinen, blir installert.

   Hvis du velger Custom Install, kan du velge hvilke komponenter som skal installeres.

9. Når det vises en melding om at alle åpne programmer på datamaskinen vil bli lukket, klikker du på Continue.

10. Når installasjonen er fullført, klikker du på Quit.

11. Åpne Applications-mappen > Utilities > Print Setup Utility.

    - For Mac OS X 10.5-10.6: Åpne Applications-mappen > System Preferences, og klikk på Print & Fax.

12. Klikk på Add i Printer List.

    - For Mac OS X 10.5-10.6: Klikk på "+"-ikonet. Et vindu åpnes.

13. For Mac OS X 10.3: Velg kategorien USB.

    - For Mac OS X 10.4: Klikk på Default Browser og finn USB-tilkoblingen.

    - For Mac OS X 10.5-10.6: Klikk på Default, og finn USB-tilkoblingen.

14. Hvis automatisk valg ikke fungerer som det skal for Mac OS X 10.3, velger du Dell i Printer Model og maskinnavnet i Model Name.

    - Hvis automatisk valg ikke fungerer som det skal for Mac OS X 10.4, velger du Dell i Print Using og maskinnavnet i Model.

    - Hvis automatisk valg ikke fungerer som det skal for Mac OS X 10.5-10.6, velger du Select a driver to use... og maskinnavnet i Print Using.

    Maskinen vises i Printer List og angis som standardmaskin.

15. Klikk på Add.

Hvis skriveren ikke fungerer som den skal, kan du avinstallere driveren og installere den på nytt. Følg trinnene nedenfor for å avinstallere driveren for Macintosh. Kontroller at maskinen er koblet til datamaskinen og slått på. Sett inn den medfølgende programvare-CD-en i CD-/DVD-stasjonen. Dobbeltklikk på CD-ikonet på Macintosh-skrivebordet. Dobbeltklikk på MAC_Installer-mappen. Dobbeltklikk på Installer OS X-ikonet. Angi passordet, og klikk på OK. Installasjonsvinduet for Dell åpnes. Klikk på Continue. Velg Uninstall, og klikk på Uninstall. Når det vises en melding om at alle åpne programmer på datamaskinen vil bli lukket, klikker du på Continue. Når avinstallasjonen er ferdig, klikker du på Quit.

### Linux

Følg trinnene nedenfor for å installere driveren for Linux. Unified Linux Driver-pakken vil også installeres når du installerer driveren.

Den medfølgende programvare-CD-en inneholder Unified Linux Driver-pakken, som gjør at du lett kan administrere maskinen ved hjelp av et verktøy med grafisk grensesnitt. (Se Bruke Unified Linux Driver Configurator.)

1. Kontroller at maskinen er koblet til datamaskinen og slått på.

2. Når Administrator Login-vinduet vises, skriver du inn root i Login-feltet og angir systempassordet.

   Du må logge på som superbruker (root) for å installere maskinprogramvaren. Hvis du ikke er superbruker, kontakter du systemansvarlig.

3. Sett inn den medfølgende programvare-CD-en i CD-/DVD-stasjonen.

   Programvare-CD-en kjøres automatisk.

   Hvis programvare-CD-en ikke kjøres automatisk, klikker du på -ikonet nederst på skrivebordet. Når terminalskjermbildet vises, skriver du inn følgende:

   Hvis CD-en er sekundær master og plasseringen der den skal monteres, er /mnt/cdrom:

   [root@localhost root]#mount -t iso9660 /dev/hdc /mnt/cdrom

   [root@localhost root]#cd /mnt/cdrom/Linux

   [root@localhost Linux]#./install.sh

   Hvis du fortsatt ikke får kjørt programvare-CD-en, skriver du inn følgende:

   [root@localhost root]#umount /dev/hdc

   [root@localhost root]#mount -t iso9660 /dev/hdc /mnt/cdrom

   Installasjonsprogrammet starter automatisk hvis du har installert og konfigurert en automatisk startprogrampakke.

4. Når velkomstskjermbildet vises, klikker du på Next.

5. Når installasjonen er fullført, klikker du på Finish.

Installasjonsprogrammet legger til ikonet Unified Driver Configurator på skrivebordet og Unified Driver group på systemmenyen. Hvis det oppstår problemer, kan du konsultere den elektroniske hjelpen, som er tilgjengelig via systemmenyen eller fra programmene i driverpakken, for eksempel Unified Driver Configurator eller Image Manager.

Installasjon av driveren i tekstmodus: Hvis du ikke bruker det grafiske brukergrensesnittet, eller hvis driverinstallasjonen mislyktes, må du bruke driveren i tekstmodus. Følg trinn 1-3, og skriv deretter inn [root@localhost Linux]# ./install.sh. Følg instruksjonene på terminalskjermbildet. Installasjonen er fullført. Hvis du vil avinstallere driveren, følger du instruksjonene over, men skriver inn [root@localhost Linux]# ./uninstall.sh på terminalskjermbildet.

Hvis skriveren ikke fungerer som den skal, kan du avinstallere driveren og installere den på nytt. Følg trinnene nedenfor for å avinstallere driveren for Linux. Kontroller at maskinen er koblet til datamaskinen og slått på. Når Administrator Login-vinduet vises, skriver du inn "root" i Login-feltet og angir systempassordet. Du må logge på som superbruker (root) for å kunne avinstallere skriverdriveren. Hvis du ikke er superbruker, kontakter du systemansvarlig. Sett inn den medfølgende programvare-CD-en i CD-/DVD-stasjonen. Programvare-CD-en kjøres automatisk. Hvis programvare-CD-en ikke kjøres automatisk, klikker du på -ikonet nederst på skrivebordet. Når terminalskjermbildet vises, skriver du inn følgende: Hvis CD-en er sekundær master og plasseringen der den skal monteres, er /mnt/cdrom: [root@localhost root]#mount -t iso9660 /dev/hdc /mnt/cdrom [root@localhost root]#cd /mnt/cdrom/Linux [root@localhost Linux]#./uninstall.sh Installasjonsprogrammet starter automatisk hvis du har installert og konfigurert en automatisk startprogrampakke. Klikk på Uninstall. Klikk på Next. Klikk på Finish.

## Del maskinen lokalt

Følg trinnene nedenfor for å konfigurere datamaskinene slik at de deler maskinen lokalt.

Hvis vertsdatamaskinen er koblet direkte til maskinen med en USB-kabel og også er koblet til et lokalt nettverk, kan klientdatamaskinen, som er koblet til det samme nettverket, skrive ut til den delte maskinen via verten.

1 | Vertsdatamaskin | En datamaskin som er direkte koblet til maskinen med en USB-kabel.
2 | Klientdatamaskiner | Datamaskiner som bruker den delte maskinen via vertsdatamaskinen.

### Windows

#### Konfigurere en vertsmaskin

1. Installer skriverdriveren. (Se Installere driver for USB-tilkoblet maskin, Installere driver for nettverkstilkoblet maskin.)

2. Klikk på Start-menyen i Windows.

3. I Windows 2000 velger du Innstillinger > Skrivere.

   - I Windows XP/Server 2003 velger du Skrivere og telefakser.

   - I Windows Server 2008/Vista velger du Kontrollpanel > Maskinvare og lyd > Skrivere.

   - I Windows 7 velger du Kontrollpanel > Maskinvare og lyd > Enheter og skrivere.

   - I Windows Server 2008 R2 velger du Kontrollpanel > Maskinvare > Enheter og skrivere.

4. Høyreklikk skriverikonet.

5. I Windows XP/Server 2003/Server 2008/Vista velger du Egenskaper.

   I Windows 7 og Windows Server 2008 R2 velger du Skriveregenskaper på hurtigmenyer.

   Hvis Skriveregenskaper er merket med ►, kan du velge andre skriverdrivere for den valgte skriveren.

6. Velg kategorien Deling.

7. Merk av for Endre delingsalternativer.

8. Merk av for Del denne skriveren.

9. Fyll ut feltet Navn på delt ressurs. Klikk på OK.

#### Konfigurere en klientmaskin

1. Installer skriverdriveren. (Se Installere driver for USB-tilkoblet maskin, Installere driver for nettverkstilkoblet maskin.)

2. Klikk på Start-menyen i Windows.

3. Velg Alle programmer > Tilbehør > Windows Utforsker.

4. Angi IP-adressen til vertsdatamaskinen i adressefeltet, og trykk på Enter på tastaturet.

   Hvis vertsdatamaskinen krever Brukernavn og Passord, skriver du inn brukernavnet og passordet til kontoen på vertsdatamaskinen.

5. Høyreklikk på skriverikonet du vil dele, og velg Koble til...

6. Hvis en melding om at oppsett er fullført vises, klikker du på OK.

7. Åpne filen du vil skrive ut, og start utskriften.

### Macintosh

Følgende trinn gjelder for Mac OS X 10.5-10.6. Se i Mac-hjelpen for andre OS-versjoner.

#### Konfigurere en vertsmaskin

1. Installer skriverdriveren. (Se Macintosh.)

2. Åpne Applications-mappen > System Preferences, og klikk på Print & Fax.

3. Velg skriveren du vil dele, fra Printers list.

4. Velg Share this printer.

#### Konfigurere en klientmaskin

1. Installer skriverdriveren. (Se Macintosh.)

2. Åpne Applications-mappen > System Preferences, og klikk på Print & Fax.

3. Klikk på "+"-ikonet.

   Det åpnes et vindu som viser navnet til de delte skriverne.

4. Velg maskinen, og klikk på Add.