## Netværkskonfiguration (kun Dell 1130n)

Dette kapitel indeholder trinvise instruktioner til opsætning af den netværkstilsluttede maskine og softwaren.

Kapitlet omfatter:

- Netværksmiljø

- Præsentation af nyttige netværksprogrammer

- Brug af et kabelbaseret netværk

- Installation af driver på en maskine, der er tilsluttet netværket

- IPv6-konfiguration

## Netværksmiljø

Du skal konfigurere maskinens netværksprotokoller, før den kan bruges som netværksmaskine.

Følgende tabel viser de netværksmiljøer, som maskinen understøtter:

Emne | Krav
--- | ---
Netværksinterface | Ethernet 10/100 Base-TX
Netværksoperativsystem | Windows 2000/XP/Server 2003/Server 2008/Vista/7/Server 2008 R2 Forskellige Linux-operativsystemer Mac OS X 10.3-10.6
Netværksprotokoller | TCP/IPv4 DHCP, BOOTP DNS, WINS, Bonjour, SLP, UPnP Standard TCP/IP-udskrivning (RAW), LPR, IPP SNMPv 1/2/3, HTTP, IPSec TCP/IPv6 (DHCP, DNS, RAW, LPR, SNMPv 1/2/3, HTTP, IPSec) (Se IPv6-konfiguration.)

## Præsentation af nyttige netværksprogrammer

Der findes en række programmer, som gør det muligt at konfigurere netværksindstillinger i netværksmiljøet.

Indstil først IP-adressen, før du anvender programmerne nedenfor.

### Embedded Web Service

Webserver integreret i netværksmaskinen med følgende muligheder:

- Konfigurere de netværksparametre, som maskinen skal bruge til at oprette forbindelse til forskellige netværksmiljøer.

- Tilpasse maskinindstillinger.

  (Se Anvendelse af Embedded Web Service (kun Dell 1130n).)

### SetIP

Med dette hjælpeprogram kan du vælge en netværksgrænseflade og manuelt konfigurere IP-adresserne, der skal bruges sammen med TCP/IP-protokollen. (Se IP-opsætning vha. SetIP-programmet.‎)

TCP/IPv6 understøttes ikke af dette program.

## Brug af et kabelbaseret netværk

Du skal indstille netværksprotokollerne på printeren for at bruge den i dit netværk. Dette kapitel viser, hvordan dette gøres.

Du kan bruge netværk, når du har sat netværkskablet i den tilsvarende port på din maskine.

### Udskrivning af netværkskonfigurationsrapport

Du kan udskrive en netværkskonfigurationsrapport fra maskinens kontrolpanel, der vil vise dig den aktuelle maskines netværksindstillinger. Dette vil hjælpe dig med opsætningen af netværket og med at foretage fejlfinding.

Sådan udskriver du rapporten:

I klartilstand skal du trykke på (annulleringsknappen), og holde den nede i ca. 5 sekunder. Du kan finde din maskines MAC-adresse og IP-adresse.

F.eks.:

- MAC-adresse: 00:15:99:41:A2:78

- IP-adresse: 192.0.0.192

### Opsætning af IP-adresse

Først skal du sætte en IP-adresse op til netværksudskrivning og -administration. Som regel tildeles en ny IP-adresse automatisk af en DHCP-server (Dynamic Host Configuration Protocol) på netværket.

I nogle få tilfælde skal IP-adressen indstilles manuelt. Dette kaldes en statisk IP og kræves ofte på virksomheders intranet af sikkerhedsårsager.

- DHCP IP-tildeling: Forbind din maskine til netværket, og vent et par minutter på, at DHCP-serveren tildeler en IP-adresse til maskinen. Udskriv derefter netværkskonfigurationsrapporten, som forklaret ovenfor. Hvis rapporten viser, at IP-adressen er blevet ændret, er tildelingen udført korrekt. Den nye IP-adresse vil blive vist i rapporten.

- Statisk IP-tildeling: Brug programmet SetIP til at ændre IP-adressen på din computer.

Vi anbefaler, at du i et kontormiljø får en netværksadministrator til at indstille denne adresse for dig.

#### IP-opsætning vha. SetIP-programmet

Dette program er til manuel opsætning af din maskines netværks-IP-adresse vha. MAC-adressen til kommunikation med maskinen. En MAC-adresse er netværksgrænsefladens hardwareserienummer og findes i netværkskonfigurationsrapporten.

Deaktiver computerens firewall, hvis du skal anvende SetIP-programmet, før du fortsætter med at udføre følgende:

1. Åbn Start > Alle programmer > Kontrolpanel.

2. Dobbeltklik på Sikkerhedscenter.

3. Klik på Windows Firewall.

4. Slå firewall fra.

##### Installation af programmet

1. Indsæt den medfølgende software-cd, der fulgte med maskinen. Når driver-cd’en kører automatisk, skal du lukke vinduet.

2. Start Windows Explorer, og åbn X-drevet. (X repræsenterer cd-rom-drevet.)

3. Dobbeltklik på Application > SetIP.

4. Dobbeltklik på Setup.exe for at installere programmet.

5. Klik på OK. Vælg et sprog på rullelisten, hvis det er nødvendigt.

6. Fuldfør installationen ved at følge de anvisninger, der vises i vinduet.

##### Start af programmet

1. Tilslut maskinen til netværket med et netværkskabel.

2. Tænd maskinen.

3. I menuen Start i Windows skal du vælge Alle programmer > Dell Printers > SetIP > SetIP.

4. Klik på ikonet (tredje fra venstre) i SetIP-vinduet for at åbne TCP/IP-konfigurationsvinduet.

5. Indtast maskinens nye oplysninger i konfigurationsvinduet på følgende måde: I et firma-intranet, skal du muligvis have en netværksperson til at tildele dig disse oplysninger, før du fortsætter.

   - MAC Address: Find maskinens MAC-adresse i netværkskonfigurationsrapporten, og indtast den uden kolon. F.eks.: 00:15:99:29:51:A8 bliver til 0015992951A8.

   - IP Address: Indtast en ny IP-adresse til printeren.

     Hvis din computers IP-adresse for eksempel er 192.168.1.150, skal du indtaste 192.168.1.X. (X er et tal mellem 1 og 254 som er forskellig fra computerens adresse.)

   - Subnet Mask: Indtast en undernetmaske.

   - Default Gateway: Indtast en standardgateway.

6. Klik på Apply, og klik derefter på OK. Maskinen udskriver automatisk netværkskonfigurationsrapporten. Kontroller, at alle indstillingerne er korrekte.

7. Klik på Exit for at lukke SetIP-programmet.

8. Genstart om nødvendigt computerens firewall.

### Netværksparameterindstilling

Du kan også konfigurere de forskellige netværksindstillinger via netværksadministrationsprogrammerne som f.eks. Embedded Web Service.

### Gendannelse af standardindstillingerne fra fabrikken

Du kan få brug for at nulstille maskinen til standardindstillingerne fra fabrikken, når den maskine, som du anvender, sluttes til et nyt netværksmiljø.

#### Gendannelse af standardindstillingerne fra fabrikken vha. Embedded Web Service

1. Start en webbrowser, og indtast maskinens nye IP-adresse i browservinduet.

   For eksempel:

2. Når Embedded Web Service-vinduet åbnes, skal du klikke på Network Settings.

3. Klik på Reset. Klik derefter på Clear til netværket.

4. Sluk maskinen, og genstart den for at anvende indstillingerne.

## Installation af driver på en maskine, der er tilsluttet netværket

### Windows

Følg trinnene nedenfor for at installere maskinens driver.

Dette anbefales for de fleste brugere. Alle komponenter, der er nødvendige for, at maskinen kan fungere, installeres.

1. Sørg for, at maskinen er tilsluttet netværket, og at den er tændt.

2. Sæt den medfølgende cd i cd-/dvd-drevet.

   - Software-cd’en bør starte automatisk, og et installationsvindue åbnes.

   - Hvis installationsvinduet ikke åbnes, skal du klikke på Start og derefter på Kør. Skriv X:\Setup.exe, idet du erstatter ”X” med det bogstav, der repræsenterer dit drev. Klik på OK.

   - Hvis du bruger Windows Vista, Windows 7 eller Windows Server 2008 R2, skal du klikke på Start > Alle programmer > Tilbehør > Kør.

     Skriv X:\Setup.exe, idet du erstatter ”X” med det bogstav, der repræsenterer dit drev, og klik derefter på OK.

   - Hvis vinduet Automatisk afspilning vises i Windows Vista, Windows 7 og Windows Server 2008 R2, skal du klikke på Kør Setup.exe i feltet Installer eller kør program og klikke på Fortsæt eller Ja i vinduerne Brugerkontokontrol.

3. Klik på Next.

   Vælg et sprog på rullelisten, hvis det er nødvendigt.

4. Vælg Typical installation for a network printer. Klik derefter på Next.

   Hvis du vælger Custom Installation, kan du vælge maskinens forbindelse og de individuelle programmer, som du vil installere. Følg vejledningen på skærmen.

5. Listen med de printere, der er tilgængelige på netværket, vises. Marker den printer, du vil installere, på listen, og klik derefter på Next.

   - Hvis printeren ikke vises på listen, skal du klikke på Update for at opdatere listen eller vælge Add TCP/IP Port for at tilføje printeren til netværket. Hvis du vil tilføje printeren på netværket, skal du angive portens navn og printerens IP-adresse.

   - Du kan kontrollere printerens IP-adresse ved at udskrive en netværkskonfigurationsside. Tryk på (annulleringsknappen) i ca. 5 sekunder, og slip den derefter. (Eksempel på en IP-adresse: 13.121.52.104.)

   - Hvis du vil finde en delt netværksprinter (UNC-stien), skal du vælge Shared Printer [UNC] og angive navnet på den delte printer manuelt eller finde en delt printer ved at klikke på knappen Browse.

   Hvis du ikke kan finde din maskine på netværket, skal du deaktivere firewallen og klikke på Update. I Windows-operativsystemer skal du klikke på Start > Kontrolpanel, starte Windows Firewall og slå denne indstilling fra. Hvis du bruger et andet operativsystem, skal du se onlinevejledningen til systemet.

6. Når installationen er afsluttet, vises der et vindue, hvor du bliver bedt om at udskrive en testside. Hvis du vælger at udskrive en testside, skal du markere afkrydsningsfeltet og klikke på Next. Ellers skal du blot klikke pa knappen Next og gå til trin 8.

7. Klik på Yes, hvis testsiden udskrives korrekt.

   Ellers skal du klikke på No for at udskrive den igen.

8. Klik på Finish.

Når driveren er installeret, kan du aktivere firewallen. Hvis printerdriveren ikke fungerer korrekt, skal du bruge fremgangsmåden nedenfor til at reparere eller geninstallere driveren. Kontroller, at maskinen er sluttet til computeren, og at den er tændt. I menuen Start skal du vælge Programmer eller Alle programmer > Dell > Dell Printers > navnet på din printerdriver > Maintenance. Vælg den ønskede indstilling, og følg instruktionerne i vinduet.

### Macintosh

1. Kontroller, at maskinen er tilsluttet netværket, og at den er tændt. Desuden skal maskinens IP-adresse være angivet.

2. Sæt den medfølgende cd i cd-/dvd-drevet.

3. Dobbeltklik på cd-rom-ikonet, som vises på Macintosh-computerens skrivebord.

4. Dobbeltklik på mappen MAC_Installer.

5. Dobbeltklik på ikonet Installer OS X.

6. Angiv adgangskoden, og klik på OK.

7. Dell-installationsvinduet åbnes. Klik på Continue.

8. Vælg Easy Install, og klik på Install. Easy Install anbefales til de fleste brugere. Alle komponenter, der er nødvendige for, at maskinen kan fungere, installeres.

   - Hvis du vælger Custom Install, kan du vælge at installere individuelle komponenter.

9. Der vises en meddelelse på computeren med advarsel om, at alle programmer lukkes. Klik på Continue.

10. Klik på Quit, når installationen er fuldført.

11. Åbn mappen Applications > Utilities > Print Setup Utility.

    - I Mac OS X 10.5-10.6 skal du åbne mappen Applications > System Preferences og klikke på Print & Fax.

12. Klik på Add på Printer List.

    - I Mac OS X 10.5-10.6 skal du klikke på ikonet ”+” for at åbne et displayvindue.

13. I Mac OS X 10.3 skal du vælge fanen IP Printing.

    - I Mac OS X 10.4 skal du klikke på IP Printer.

    - I Mac OS X 10.5-10.6 skal du klikke på IP.

14. Vælg Socket/HP Jet Direct i Printer Type.

    Når du udskriver et dokument med mange sider, kan du forbedre ydeevnen i forbindelse med udskrivningen ved at vælge Socket under indstillingen Printer Type.

15. Indtast maskinens IP-adresse i feltet Printer Address.

16. Indtast kønavnet i feltet Queue Name. Hvis du ikke kan bestemme kønavnet for maskinens server, kan du først forsøge at bruge standardkøen.

17. I Mac OS X 10.3 skal du vælge Dell i Printer Model og maskinens navn i Model Name, hvis Auto Select ikke fungerer korrekt.

    - I Mac OS X 10.4 skal du vælge Dell i Print Using og maskinens navn i Model, hvis Auto Select ikke fungerer korrekt.

    - I Mac OS X 10.5-10.6 skal du vælge Select a driver to use... og maskinens navn i Print Using, hvis Auto Select ikke fungerer korrekt.

    Maskinen vises på Printer List og er angivet som standardmaskinen.

18. Klik på Add.

    Hvis printerdriveren ikke fungerer korrekt, skal du fjerne driveren og geninstallere den. Følg trinnene nedenfor for at fjerne driveren til Mac OS. Sørg for, at maskinen er tilsluttet computeren, og at den er tændt. Sæt den medfølgende cd i cd-/dvd-drevet. Dobbeltklik på cd-rom-ikonet, som vises på Macintosh-computerens skrivebord. Dobbeltklik på mappen MAC_Installer. Dobbeltklik på ikonet Installer OS X. Angiv adgangskoden, og klik på OK. Dell-installationsvinduet åbnes. Klik på Continue. Vælg Uninstall, og klik på Uninstall. Klik på Continue, når der vises en advarsel om, at alle programmer lukkes. Klik på Quit, når afinstallationen er gennemført.

### Linux

#### Installation af Linux-driveren

1. Kontroller, at maskinen er tilsluttet netværket, og at den er tændt. Desuden skal maskinens IP-adresse være angivet.

2. Sæt den medfølgende cd i cd-/dvd-drevet.

3. Dobbeltklik på cd-rom-ikonet, som vises på Linux-computerens skrivebord.

4. Dobbeltklik på mappen Linux.

5. Dobbeltklik på ikonet install.sh.

6. Dell-installationsvinduet åbnes. Klik på Continue.

7. Vinduet med guiden Add printer åbnes. Klik på Next.

8. Vælg netværksprinteren, og klik på knappen Search.

9. Printerens IP-adresse og modelnavn vises på listen.

10. Vælg maskinen, og klik på Next.

#### Tilføjelse af en netværksprinter

1. Dobbeltklik på Unified Driver Configurator.

2. Klik på Add Printer...

3. Vinduet Add printer wizard åbnes. Klik på Next.

4. Vælg Network printer, og klik på knappen Search.

5. Printerens IP-adresse og modelnavn vises på listen.

6. Vælg maskinen, og klik på Next.

7. Indtast beskrivelsen af printeren, og klik på Next.

8. Klik på Finish, når printeren er tilføjet.

## IPv6-konfiguration

TCP/IPv6 understøttes kun korrekt i Windows Vista eller nyere. Hvis det ser ud til, at IPv6-netværket ikke fungerer, skal du nulstille alle netværksindstillingerne til fabriksstandarderne og prøve igen. (Se Gendannelse af standardindstillingerne fra fabrikken.)

Hvis du vil bruge IPv6-netværksmiljøet, skal du bruge den følgende procedure for at bruge IPv6-adressen:

Maskinen leveres med IPv6-funktionen slået til.

1. Tilslut maskinen til netværket med et netværkskabel.

2. Tænd maskinen.

3. Udskriv en netværkskonfigurationsrapport fra maskinens kontrolpanel, hvor der foretages en kontrol af IPv6-adresserne.

4. Vælg Start > Kontrolpanel > Hardware og lyd > Printere > Tilføj printer.

5. Klik på Tilføj en lokal printer i vinduet Tilføj printer.

6. Følg anvisningerne i vinduet.

Hvis maskinen ikke fungerer i netværksmiljøet, skal du aktivere IPv6. Se det næste afsnit.

### Udskrivning af netværkskonfigurationsrapport

Du kan udskrive en netværkskonfigurationsrapport fra maskinens kontrolpanel, der vil vise dig den aktuelle maskines netværksindstillinger. Dette vil hjælpe dig med opsætningen af netværket og med at foretage fejlfinding.

Sådan udskriver du rapporten:

I klartilstand skal du trykke på (annulleringsknappen), og holde den nede i ca. 5 sekunder. Du kan finde din maskines MAC-adresse og IP-adresse.

F.eks.:

- MAC-adresse: 00:15:99:41:A2:78

- IP-adresse: 192.0.0.192

### Indstilling af IPv6-adresser

Maskinen understøtter de følgende IPv6-adresser til netværksudskrivning og -administration.

- Link-local Address: Selvkonfigureret lokal IPv6-adresse. (Adressen starter med FE80.)

- Stateless Address: IPv6-adresse, der er konfigureret automatisk af en netværksrouter.

- Stateful Address: IPv6-adresse, der er konfigureret af en DHCPv6-server.

- Manual Address: IPv6-adresse, der er konfigureret manuelt af en bruger.

### Manuel adressekonfiguration

1. Start en webbrowser, f.eks. Internet Explorer, der understøtter IPv6-adressering som en URL-adresse. (Se Anvendelse af Embedded Web Service (kun Dell 1130n).)

   Ved IPv4 skal du indtaste IPv4-adressen (http://xxx.xxx.xxx.xxx) i adressefeltet og trykke på Enter eller klikke på Gå.

2. Når Embedded Web Service-vinduet åbnes, skal du klikke på Network Settings.

3. Klik på TCP/IP.

4. Aktiver Manual Address i området TCP/IPv6.

5. Vælg Router Prefix, og klik på knappen Add. Derefter indtastes routerpræfikset automatisk i adressefeltet.

   Indtast resten af adressen (f.eks.: 3FFE:10:88:194::AAAA. ”A” er de hexadecimale værdier 0 til 9, A til F).

6. Klik på knappen Apply.

### Installation af printerdriver

Driverinstallationen for netværksprintere i IPv6-netværksmiljøer er den samme som for TCP/IPv4. (Se Installation af driver på en maskine, der er tilsluttet netværket.)

Vælg TCP/IP-port, og når listen over maskiner vises, skal du blot vælge IPv6-adressen for din maskine.

### Anvendelse af Embedded Web Service

1. Start en webbrowser, f.eks. Internet Explorer, der understøtter IPv6-adressering som en URL-adresse.

2. Vælg en af IPv6-adresserne (Link-local Address, Stateless Address, Stateful Address eller Manual Address) i netværkskonfigurationsrapport.

3. Indtast IPv6-adresserne (f.eks.: http://[FE80::215:99FF:FE66:7701]).

   Adressen skal være anbragt i ”[]”-parenteser.