## Feilsøking

Dette kapitlet inneholder nyttig informasjon om hva du skal gjøre hvis det oppstår en feil.

Dette kapitlet inneholder:

- Fordeling av toner

- Tips for å unngå papirkrøll

- Tips for å unngå papirstopp

- Fjerne papirstopp

- Løse andre problemer

## Fordeling av toner

Følgende kan være tegn på at tonerkassetten begynner å bli tom:

- Det oppstår hvite streker eller blasse utskrifter.

- -lampen blinker rødt.

I så fall kan du forbedre utskriftskvaliteten midlertidig ved å omfordele den gjenværende toneren i kassetten. I noen tilfeller vil hvite streker eller svak trykk fortsatt forekomme selv etter omfordeling av toner.

1. Åpne frontdekselet.

2. Trekk ut tonerkassetten.

3. Rist kassetten fra side til side fem-seks ganger for å fordele toneren jevnt inni kassetten.

   Hvis du får toner på tøyet, må du tørke den av med en tørr klut og vaske tøyet i kaldt vann. Varmt vann får toneren til å feste seg på stoffet.

   Ikke berør den grønne underdelen av tonerkassetten. Bruk håndtaket på kassetten for å unngå å berøre dette området.

4. Hold tonerkassetten i håndtaket og sett den langsomt inn i åpningen på maskinen.

   Tapper på hver side av kassetten og tilhørende spor i maskinen gjør at kassetten føres riktig inn og låses på plass.

5. Lukk frontdekselet. Kontroller at dekselet er helt lukket.

## Tips for å unngå papirkrøll

1. Åpne det bakre dekselet.

2. Trekk ned trykkspaken på hver side.

   | Trykkspak

   La det bakre dekselet være åpent under utskrift. Brukes bare når utskriften har en krumming på mer enn 20 mm.

## Tips for å unngå papirstopp

Du kan unngå de fleste papirstopp ved å velge riktig type utskriftsmedium. Følg retningslinjene nedenfor hvis det oppstår papirstopp.

- Kontroller at de justerbare papirførerne er riktig innstilt. (Se Legge papir i papirskuffen.)

- Ikke legg for mye papir i skuffen. Kontroller at papirnivået er under papirkapasitetsmerket på innsiden av skuffen.

- Ikke ta papir ut av skuffen mens maskinen skriver ut.

- Bøy, luft og rett ut papir før du legger det i skuffen.

- Ikke bruk brettet, fuktig eller svært krøllet papir.

- Ikke legg flere typer papir i en skuff samtidig.

- Bruk bare anbefalte utskriftsmedier.

- Kontroller at den anbefalte utskriftssiden på utskriftsmediet vender ned i papirskuffen eller opp i den manuelle skuffen.

## Fjerne papirstopp

Hvis det oppstår papirstopp, lyser -lampen på kontrollpanelet oransje. Finn og fjern papiret det fastkjørte papiret.

For å fortsette utskriften etter at du har fjernet et papirstopp, må du åpne og lukke frontdekselet.

Trekk det fastkjørte papiret sakte og forsiktig ut for å unngå at det rives i stykker. Følg instruksjonene nedenfor for å fjerne det fastkjørte papiret.

### I skuff

Klikk på denne lenken for å se en animasjon om fjerning av papirstopp.

1. Åpne og lukk frontdekselet. Det fastkjørte papiret mates automatisk ut fra maskinen.

   Hvis papiret ikke kommer ut, går du til neste trinn.

2. Trekk ut skuffen.

3. Fjern det fastkjørte papiret ved å trekke det forsiktig rett ut.

   Hvis papiret ikke beveger seg når du trekker i det, eller hvis du ikke kan se noe papir i dette området, må du undersøke området rundt fikseringsenheten og tonerkassetten. (Se Inni maskinen.)

4. Skyv skuffen tilbake i maskinen til den klikker på plass. Utskriften fortsetter automatisk.

### I den manuelle skuffen

Klikk på denne lenken for å se en animasjon om fjerning av papirstopp.

1. Hvis papiret mates feil, må du trekke det ut av maskinen.

2. Fortsett utskriften ved å åpne og lukke frontdekselet.

### Inni maskinen

Klikk på denne lenken for å se en animasjon om fjerning av papirstopp.

Fikseringsenheten er varm. Vær forsiktig når du tar ut papir fra maskinen.

1. Åpne frontdekselet, og trekk ut tonerkassetten mens du trykker den lett ned.

2. Fjern det fastkjørte papiret ved å trekke det forsiktig rett ut.

3. Sett inn tonerkassetten igjen, og lukk frontdekselet. Utskriften fortsetter automatisk.

### I utområdet

Klikk på denne lenken for å se en animasjon om fjerning av papirstopp.

1. Åpne og lukk frontdekselet. Det fastkjørte papiret mates automatisk ut fra maskinen.

   Hvis du ikke kan se det fastkjørte papiret, går du til neste trinn.

2. Trekk papiret forsiktig ut av utskuffen.

   Hvis du ikke kan se det fastkjørte papiret, eller hvis du merker motstand når du prøver å trekke det ut, må du slutte å trekke og gå til neste trinn.

3. Åpne det bakre dekselet.

4. Trekk ned trykkspakene, og fjern papiret.

   Sett trykkspakene tilbake på plass.

   | Trykkspak

   Hvis du ikke kan se det fastkjørte papiret, går du til neste trinn.

5. Trekk ned spakene på fikseringsdekselet, og fjern papiret.

   Sett spakene på fikseringsdekselet tilbake på plass.

   Fikseringsenheten er varm. Vær forsiktig når du tar ut papir fra maskinen.

6. Lukk det bakre dekselet.

7. Åpne og lukk frontdekselet. Utskriften fortsetter automatisk.

## Løse andre problemer

Tabellen nedenfor viser noen tilstander som kan forekomme, og anbefalte løsninger. Følg de foreslåtte løsningene til problemet er løst. Hvis problemet vedvarer, må du be om service.

### Strømproblemer

Klikk på denne lenken for å se en animasjon om strømproblemer.

Tilstand | Foreslåtte løsninger
--- | ---
Maskinen får ikke strøm, eller kabelen mellom datamaskinen og maskinen er ikke riktig tilkoblet. | Koble til strømledningen, og trykk på (strøm) på kontrollpanelet. Koble fra maskinkabelen, og koble den til igjen. Lokal utskrift Nettverksutskrift (bare Dell 1130n)

### Papirmatingsproblemer

Tilstand | Foreslåtte løsninger
--- | ---
Det oppstår papirstopp under utskrift. | Fjern det fastkjørte papiret. (Se Fjerne papirstopp.)
Arkene kleber seg sammen. | Kontroller skuffens maksimale papirkapasitet. (Se Spesifikasjoner for utskriftsmedier.) Kontroller at du bruker riktig type papir. (Se Spesifikasjoner for utskriftsmedier.) Ta papiret ut av papirskuffen, og bøy og luft papiret. Fuktige omgivelser kan føre til at enkelte typer papir kleber seg sammen.
Flere ark setter seg fast om gangen. | Det kan være lagt flere typer papir i papirskuffen. Legg bare i papir av samme type, størrelse og vekt.
Papiret mates ikke inn i maskinen. | Fjern eventuelle hindringer inne i maskinen. Papiret er ikke lagt i riktig. Fjern papiret fra skuffen, og legg det i riktig. Det er for mye papir i skuffen. Fjern noe av papiret fra skuffen. Papiret er for tykt. Bruk bare papir som er i henhold til spesifikasjonene for maskinen. (Se Spesifikasjoner for utskriftsmedier.)
Det oppstår stadig papirstopp. | Det er for mye papir i skuffen. Fjern noe av papiret fra skuffen. Hvis du skriver ut på spesialmateriale, må du bruke den manuelle skuffen. Du bruker feil type papir. Bruk bare papir som er i henhold til spesifikasjonene for maskinen. (Se Spesifikasjoner for utskriftsmedier.) Det kan være rusk inne i maskinen. Åpne frontdekselet, og fjern rusket.
Transparenter kleber seg sammen i utmatingsområdet. | Bruk bare transparenter som er spesielt beregnet for laserskrivere. Fjern transparentene etter hvert som de kommer ut av maskinen.
Konvolutter mates skjevt eller mates feil på annen måte. | Kontroller at papirførerne ligger inntil begge sider av konvoluttene.

### Utskriftsproblemer

Tilstand | Mulig årsak | Foreslåtte løsninger
--- | --- | ---
Maskinen skriver ikke ut. | Maskinen får ikke strøm. | Kontroller at strømledningen er tilkoblet.
Maskinen er ikke valgt som standardmaskin. | Velg maskinen som standardmaskin i Windows.
Kontroller følgende på maskinen: Frontdekselet er ikke lukket. Lukk frontdekselet. Det har oppstått papirstopp. Fjern det fastkjørte papiret. (Se Fjerne papirstopp.) Det er ikke papir i skuffen. Legg i papir. (Se Legge papir i papirskuffen.) Tonerkassetten er ikke satt inn. Installer tonerkassetten. Hvis det oppstår en feil i systemet, må du kontakte en servicerepresentant.
Kabelen mellom datamaskinen og maskinen er ikke riktig tilkoblet. | Koble fra maskinkabelen, og koble den til igjen.
Kabelen mellom datamaskinen og maskinen er defekt. | Hvis det er mulig, kan du koble kabelen til en annen datamaskin (som fungerer riktig) og skrive ut jobben. Du kan også prøve en annen maskinkabel.
Portinnstillingen er feil. | Åpne skriverinnstillingene i Windows, og kontroller at utskriftsjobben er sendt til riktig port. Hvis datamaskinen har flere porter, må du kontrollere at maskinen er koblet til riktig port.
Maskinen kan være feil konfigurert. | Kontroller at alle utskriftsinnstillingene i Utskriftsinnstillinger er riktige. (Se Åpne utskriftsinnstillinger.)
Skriverdriveren kan være feil installert. | Rett feilen i maskinprogramvaren. (Se Installere driver for USB-tilkoblet maskin, Installere driver for nettverkstilkoblet maskin.)
Maskinen fungerer ikke som den skal. | Kontroller lampene på kontrollpanelet for å se om maskinen rapporterer systemfeil. Kontakt en servicerepresentant. Du kan også kontrollere en feilmelding fra Printer Status Monitor på datamaskinen.
Maskinen skriver ikke ut. | Dokumentet er så stort at det ikke er plass til utskriftsjobben på datamaskinens harddisk. | Frigjør plass på harddisken, og skriv dokumentet ut på nytt.
Utskuffen er full. | Utskuffen har plass til opptil 80 ark vanlig papir. Når papiret er fjernet fra utskuffen, fortsetter utskriften.
Maskinen velger utskriftsmedier fra feil papirkilde. | Papiralternativet, som ble valgt i Utskriftsinnstillinger, kan være feil. | I mange programmer velger du papirkilde i kategorien Papir i Utskriftsinnstillinger. Velg riktig papirkilde. Se hjelpen for skriverdriveren. (Se Åpne utskriftsinnstillinger.)
Utskriftsjobben tar svært lang tid. | Jobben kan være svært kompleks. | Gjør siden mindre kompleks, eller prøv å justere innstillingene for utskriftskvaliteten.
Halvparten av siden er tom. | Innstillingen for papirretning kan være feil. | Endre papirretningen i programmet du bruker. Se hjelpen for skriverdriveren.
Papirstørrelsen og innstillingene for papirstørrelse stemmer ikke overens. | Kontroller at papirstørrelsen i skriverdriverinnstillingene samsvarer med papiret i skuffen, eventuelt at denne papirstørrelsen stemmer overens med papiret som er valgt i programvareinnstillingene.
Maskinen skriver ut, men teksten er feil, fordreid eller ufullstendig. | Maskinkabelen er løs eller defekt. | Koble fra maskinkabelen, og koble den til igjen. Prøv å skrive ut en utskriftsjobb du allerede har fått skrevet ut. Koble om mulig kabelen og maskinen til en annen datamaskin, og prøv å skrive ut en jobb som du vet fungerer. Hvis ikke det fungerer, kan du prøve en annen maskinkabel.
Feil skriverdriver er valgt. | Kontroller at maskinen er valgt på programmets skrivervalgmeny.
Programmet fungerer ikke. | Prøv å skrive ut en jobb fra et annet program.
Operativsystemet fungerer ikke. | Avslutt Windows, og start datamaskinen på nytt. Slå maskinen av og deretter på igjen.
Hvis du arbeider i et DOS-miljø, kan skriftinnstillingen for maskinen være feil. | Se Endre skriftinnstilling (bare Dell 1130n).
Sider skrives ut, men de er tomme. | Tonerkassetten er defekt eller tom for toner. | Omfordel toneren om nødvendig. Skift tonerkassetten om nødvendig.
Filen kan inneholde tomme sider. | Kontroller at filen ikke inneholder tomme sider.
Enkelte komponenter, for eksempel kontrolleren eller hovedkortet, kan være defekte. | Kontakt en servicerepresentant.
Skriveren skriver ikke ut PDF-filer riktig. Deler av grafikk, tekst eller illustrasjoner mangler. | PDF-filen og Acrobat-produktene er ikke kompatible. | Det kan være mulig å skrive ut PDF-filen som et bilde. Slå på Print As Image i utskriftsalternativene i Acrobat.
Utskriften tar lengre tid når du skriver ut en PDF-fil som et bilde.
Utskriftskvaliteten på fotografier er ikke god. Bildene er ikke skarpe. | Oppløsningen til fotografiet er svært lav. | Reduser størrelsen på fotografiet. Hvis du øker størrelsen på fotografiet i programmet, reduseres oppløsningen.
Maskinen sender ut damp like ved utskuffen før den skriver ut. | Hvis det brukes fuktig papir, kan det oppstå damp under utskrift. | Dette er ikke et problem. Bare fortsett å skrive ut.
Maskinen skriver ikke ut spesialpapir, for eksempel fakturapapir. | Papirstørrelse og innstilling for papirstørrelse samsvarer ikke. | Angi riktig papirstørrelse under Edit... i kategorien Paper i Utskriftsinnstillinger. (Se Åpne utskriftsinnstillinger.)

### Problemer med utskriftskvalitet

Hvis det er skittent inne i maskinen eller papir er lagt i på feil måte, kan det føre til dårligere utskriftskvalitet. Se oversikten nedenfor for å løse problemet.

Tilstand | Foreslåtte løsninger
--- | ---
Lys eller blass utskrift. | Hvis siden har blasse områder eller en loddrett, hvit strek, er tonertilførselen lav. Du kan kanskje bruke tonerkassetten litt til. (Se Fordeling av toner.) Hvis dette ikke forbedrer utskriftskvaliteten, setter du inn en ny tonerkassett. Papiret er kanskje ikke i henhold til spesifikasjonene som gjelder for maskinen. Det kan for eksempel være for fuktig eller for grovt. (Se Spesifikasjoner for utskriftsmedier.) Hvis hele siden er lys, er utskriftsoppløsningen for lav eller tonersparingsmodusen er aktivert. Juster utskriftsoppløsningen og slå av tonersparingsmodusen. Se hjelpen for skriverdriveren. En kombinasjon av blasse områder og tonersøl kan tyde på at tonerkassetten må rengjøres. (Se Innvendig rengjøring.) Overflaten på laserskannerenheten (LSU) inne i maskinen kan være tilsmusset. (Se Innvendig rengjøring.)
Tonerflekker. | Papiret er kanskje ikke i henhold til spesifikasjonene som gjelder for maskinen. Det kan for eksempel være for fuktig eller for grovt. (Se Spesifikasjoner for utskriftsmedier.) Overføringsvalsen kan være tilsmusset. Rengjør innsiden av maskinen. Kontakt en servicerepresentant. Papirbanen må kanskje rengjøres. Kontakt en servicerepresentant.
Bortfall. | Hvis de blasse områdene vanligvis er runde og opptrer tilfeldig på siden: Det kan være en feil ved ett enkelt ark. Prøv å skrive ut jobben på nytt. Fuktighetsinnholdet i papiret er ujevnt fordelt, eller papiret har fuktige flekker på overflaten. Prøv papir fra en annen produsent. (Se Spesifikasjoner for utskriftsmedier.) Papiret er feilvare. Ulike produksjonsprosesser kan gjøre at toner ikke vil feste seg på enkelte områder av papiret. Prøv en annen type papir eller et annet merke. Endre skriveralternativet, og prøv på nytt. Gå til Utskriftsinnstillinger, klikk på kategorien Paper, og sett typen til Thick. (Se Åpne utskriftsinnstillinger.) Hvis problemet vedvarer, tar du kontakt med en servicerepresentant.
Hvite prikker. | Hvis det vises hvite prikker på siden: Papiret er for grovt, og partikler fra papiret faller av inne i maskinen slik at overføringsvalsen blir skitten. Rengjør innsiden av maskinen. (Se Innvendig rengjøring.) Papirbanen må kanskje rengjøres. (Se Innvendig rengjøring.)
Loddrette streker. | Hvis det vises svarte, loddrette streker på siden: Overflaten (trommeldelen) på tonerkassetten inne i maskinen er sannsynligvis ripet. Ta ut tonerkassetten, og sett inn en ny. (Se Skifte tonerkassett.) Hvis det vises hvite, loddrette streker på siden: Overflaten på laserskannerenheten (LSU) inne i maskinen kan være tilsmusset. (Se Innvendig rengjøring.)
Svart bakgrunn. | Hvis det er for mye bakgrunnsskygge: Bytt til et papir som veier mindre. (Se Spesifikasjoner for utskriftsmedier.) Kontroller miljøforholdene: veldig tørre omgivelser eller høy fuktighet (mer enn 80 % relativ fuktighet) kan øke forekomsten av bakgrunnsskygger. Ta ut tonerkassetten, og sett inn en ny. (Se Skifte tonerkassett.)
Tonersøl. | Hvis toner blir sølt ut over siden: Rengjør maskinen innvendig. (Se Innvendig rengjøring.) Kontroller papirtypen og -kvaliteten. (Se Spesifikasjoner for utskriftsmedier.) Fjern den gamle tonerkassetten og sett inn en ny. (Se Skifte tonerkassett.)
Gjentatte loddrette merker. | Hvis det oppstår gjentatte merker jevnt plassert på utskriften: Tonerkassetten kan være skadet. Hvis problemet vedvarer, fjerner du tonerkassetten og setter inn en ny. (Se Skifte tonerkassett.) Det kan være toner på noen av komponentene i maskinen. Hvis feilene forekommer på baksiden, vil problemet sannsynligvis løses av seg selv etter noen flere sider. Fikseringsenheten kan være skadet. Kontakt en servicerepresentant.
Prikker på bakgrunnen. | Prikker på bakgrunnen skyldes tonerstøv som fordeler seg tilfeldig på arket. Papiret kan være for fuktig. Prøv å skrive ut på papir fra en annen pakke. Ikke åpne pakker med papir før papiret skal brukes. Da unngår du at det trekker til seg for mye fuktighet. Hvis det forekommer bakgrunnsprikker på en konvolutt, endrer du utskriftsoppsettet slik at du unngår å skrive ut på områder som har overlappende sømmer på motsatt side. Utskrift på sømmer kan føre til problemer. Hvis bakgrunnsprikkene dekker hele overflaten på en utskriftsside, justerer du utskriftsoppløsningen i programmet eller i Utskriftsinnstillinger. (Se Åpne utskriftsinnstillinger.)
Misdannede tegn. | Hvis tegn har feil form og ser hule ut, kan det hende at papiret er for glatt. Prøv en annen papirtype. (Se Spesifikasjoner for utskriftsmedier.)
Skjeve utskrifter. | Kontroller at papiret er lagt riktig i skuffen. Kontroller papirtypen og -kvaliteten. (Se Spesifikasjoner for utskriftsmedier.) Kontroller at papirførerne ikke ligger for stramt eller før løst inntil papirbunken.
Krølling eller bølger. | Kontroller at papiret er lagt riktig i skuffen. Kontroller papirtypen og -kvaliteten. Både høy temperatur og høy fuktighet kan føre til at papiret krøller seg. (Se Spesifikasjoner for utskriftsmedier.) Snu papirbunken opp ned i skuffen. Prøv også å snu papiret 180 grader i skuffen.
Skrukker eller bretter. | Kontroller at papiret er lagt riktig i skuffen. Kontroller papirtypen og -kvaliteten. (Se Spesifikasjoner for utskriftsmedier.) Snu papirbunken opp ned i skuffen. Prøv også å snu papiret 180 grader i skuffen.
Baksiden av utskriftene er tilsmusset. | Kontroller om det lekker ut toner. Rengjør maskinen innvendig. (Se Innvendig rengjøring.)
Ensfargede eller sorte sider. | Tonerkassetten kan være satt inn feil. Ta ut kassetten, og sett den inn igjen. Tonerkassetten kan være defekt. Ta ut tonerkassetten, og sett inn en ny. (Se Skifte tonerkassett.) Maskinen trenger kanskje service. Kontakt en servicerepresentant.
Løs toner. | Rengjør maskinen innvendig. (Se Innvendig rengjøring.) Kontroller papirtypen og -kvaliteten. (Se Spesifikasjoner for utskriftsmedier.) Fjern den gamle tonerkassetten og sett inn en ny. (Se Skifte tonerkassett.) Hvis problemet vedvarer, kan det hende at maskinen trenger service. Kontakt en servicerepresentant.
Manglende dekning i tegn. | Manglende dekning er hvite områder i deler av tegn som skulle vært helt svarte: Hvis du bruker transparenter, kan du prøve transparenter av en annen type. På grunn av transparentenes overflate vil en viss grad av manglende dekning være normalt. Det kan være at du skriver ut på feil side av papiret. Ta ut papiret, og snu det. Papiret er kanskje ikke i henhold til spesifikasjonene for maskinen. (Se Spesifikasjoner for utskriftsmedier.)
Vannrette streker. | Hvis det blir svarte, vannrette streker eller tonerflekker på siden: Tonerkassetten kan være satt inn feil. Ta ut kassetten, og sett den inn igjen. Tonerkassetten kan være defekt. Ta ut tonerkassetten, og sett inn en ny. (Se Skifte tonerkassett.) Hvis problemet vedvarer, kan det hende at maskinen trenger service. Kontakt en servicerepresentant.
Krølling. | Hvis utskriften krøller seg eller papiret ikke mates inn i maskinen: Snu papirbunken opp ned i skuffen. Prøv også å snu papiret 180 grader i skuffen. Endre skriveralternativet, og prøv på nytt. Gå til Utskriftsinnstillinger, klikk på kategorien Paper, og sett typen til Thin. (Se Åpne utskriftsinnstillinger.)
Et ukjent bilde vises gjentatte ganger på noen få ark, eller det forekommer løs toner, lys trykk eller smuss. | Maskinen brukes sannsynligvis i et område som ligger høyere enn 1 000 m over havet. Stor høyde kan påvirke utskriftskvaliteten og for eksempel gi løs toner eller lyst trykk. Endre innstillingen for riktig høyde på maskinen. (Se Høydejustering.)

### Vanlige Windows-problemer

Tilstand | Foreslåtte løsninger
--- | ---
Meldingen "Filen er i bruk" vises under installasjon. | Avslutt alle programmer. Fjern alle programmer fra oppstartsgruppen, og start deretter Windows på nytt. Installer skriverdriveren på nytt.
Meldingen "Generell beskyttelsesfeil", "OE-unntak", "Spool 32" eller "Ugyldig operasjon" vises. | Lukk alle andre programmer, start Windows på nytt, og prøv å skrive ut igjen.
Meldingene "Utskrift mislyktes", "Det oppstod et tidsavbrudd" vises. | Disse meldingene kan vises under utskrift. Vent til maskinen er ferdig med å skrive ut. Hvis meldingene vises i klarmodus eller etter at utskriften er ferdig, kontrollerer du tilkoblingen og/eller om det har oppstått en feil.

Se bruksanvisningen for Microsoft Windows som fulgte med datamaskinen, hvis du vil ha mer informasjon om feilmeldinger i Windows.

### Vanlige Linux-problemer

Tilstand | Foreslåtte løsninger
--- | ---
Maskinen skriver ikke ut. | Kontroller at skriverdriveren er installert på systemet. Åpne Unified Driver Configurator, og bytt til kategorien Printers i Printers configuration-vinduet for å se listen over tilgjengelige maskiner. Kontroller at skriveren vises på listen. Hvis den ikke vises, må du starte Add new printer wizard for å konfigurere enheten. Kontroller at maskinen er slått på. Åpne Printers configuration, og velg maskinen fra skriverlisten. Se beskrivelsen i Selected printer-ruten. Hvis statusen inneholder en Stopped-streng, må du trykke på Start-knappen. Dette bør gjenopprette normal drift av maskinen. Statusen "stopped" kan ha blitt aktivert da det oppstod problemer med utskriften. Kontroller om det finnes et alternativ for spesialutskrifter i programmet, for eksempel "-oraw". Hvis "-oraw" er angitt i parameteren på kommandolinjen, må du fjerne dette for å skrive ut på riktig måte. For Gimp front-end velger du "print" -> "Setup printer" og redigerer parameteren på kommandolinjen i kommandoelementet.
Maskinen skriver ikke ut hele sider, og bare halvparten av siden skrives ut. | Dette er et kjent problem som forekommer når en fargeskriver brukes på Ghostscript versjon 8.51 eller tidligere, 64-biters Linux-operativsystem, og har blitt rapportert til bugs.ghostscript.com som Ghostscript-programfeil 688252. Problemet er løst i AFPL Ghostscript versjon 8.52 og høyere. Last ned den nyeste versjonen av AFPL Ghostscript fra http://sourceforge.net/projects/ghostscript/, og installer den for å løse problemet.
Feilmeldingen "Cannot open port device file" vises under utskriften av et dokument. | Unngå å endre utskriftsjobbparametere (for eksempel via LPR GUI-verktøyet) mens en utskriftsjobb pågår. Kjente versjoner av CUPS-serveren avbryter utskriftsjobben når utskriftsalternativene endres, og prøver deretter å starte jobben på nytt fra begynnelsen. Ettersom Unified Linux Driver låser porten under utskrift, fører det plutselige avbruddet av driveren til at porten forblir låst og utilgjengelig for påfølgende utskriftsjobber. Hvis denne situasjonen oppstår, må du prøve å låse opp porten ved å velge Release port i Port configuration-vinduet.

Hvis du vil ha mer informasjon om feilmeldinger i Linux, kan du se i brukerhåndboken som fulgte med datamaskinen.

### Vanlige Macintosh-problemer

Tilstand | Foreslåtte løsninger
--- | ---
Skriveren skriver ikke ut PDF-filer riktig. Deler av grafikk, tekst eller illustrasjoner mangler. | Det kan være mulig å skrive ut PDF-filen som et bilde. Slå på Print As Image i utskriftsalternativene i Acrobat.
Utskriften tar lengre tid når du skriver ut en PDF-fil som et bilde.
Dokumentet er skrevet ut, men utskriftsjobben vises fremdeles i utskriftskøen i Mac OS X 10.3.2. | Oppdater Mac OS til Mac OS X 10.3.3 eller høyere.
Noen bokstaver vises ikke normalt under utskrift av forside. | Mac OS kan ikke opprette skriften ved forsideutskrift. Engelske bokstaver og tall vises normalt på forsiden.
Fargene skrives ut feil når du skriver ut et dokument fra Mac OS med Acrobat Reader 6.0 eller høyere. | Kontroller at innstillingen for oppløsning i maskindriveren stemmer med innstillingen i Acrobat® Reader®.

Hvis du vil ha mer informasjon om feilmeldinger i Mac OS, kan du se i brukerhåndboken som fulgte med datamaskinen.