## Forbrugsstoffer

Dette kapitel indeholder oplysninger om køb af forbrugsstoffer og vedligeholdelsesdele til maskinen.

Kapitlet omfatter:

- Sådan køber du

- Tilgængelige forbrugsstoffer

- Udskiftning af tonerpatronen

Det tilgængelige ekstraudstyr kan variere fra land til land. Kontakt salgsafdelingen for at få en liste over tilgængeligt ekstraudstyr.

## Sådan køber du

Hvis du vil bestille Dell-godkendte forbrugsstoffer, tilbehør og vedligeholdelsesdele, skal du gå til www.dell.com/supplies eller kontakte din lokale Dell-forhandler eller den forhandler, hvor du købte maskinen. Du kan også besøge www.dell.com eller support.dell.com, vælge dit land/område og få oplysninger om tilkald af service.

## Tilgængelige forbrugsstoffer

Når forbrugsstoffers levetid udløber, kan du bestille følgende typer forbrugsstoffer til maskinen:

Type | Gennemsnitsydelse[a] | Varens navn
--- | --- | ---
Tonerpatron med standardkapacitet | Ca. 1.500 sider | 3J11D
Tonerpatron med høj kapacitet | Ca. 2.500 sider | 2MMJP
[a] Erklæret ydelsesværdi i henhold til ISO/IEC 19752.

Oplysninger om udskiftning af en tonerpatron finder du under Udskiftning af tonerpatronen.

Afhængigt af indstillingerne og den benyttede jobtilstand kan der være forskel på tonerpatronens levetid.

Du skal købe forbrugsstoffer som f.eks. tonerpatroner i det land, hvor du købte maskinen. Ellers vil forbrugsstoffer være inkompatible med maskinen, eftersom systemkonfigurationen af disse varierer fra land til land.

Dell anbefaler ikke anvendelse af tonerpatroner, der ikke er originale Dell-tonerpatroner, f.eks. genpåfyldte eller genfremstillede tonerpatroner. Dell kan ikke garantere for kvaliteten af ikke-originale Dell-tonerpatroner. Service eller reparation som følge af brug af ikke-originale Dell-tonerpatroner dækkes ikke af maskinens garanti.

## Udskiftning af tonerpatronen

Klik på dette link for at få vist en animation om udskiftning af tonerpatronen.

Når tonerpatron når til slutningen af dens forventede levetid:

- Programvinduet Printer Status Monitor vises på computeren med en besked om, at tonerpatronen skal udskiftes.

- Maskinen stopper med at udskrive.

Så er det nødvendigt at udskifte tonerpatronen. Kontroller, hvilken type tonerpatron der bruges til maskinen. (Se Tilgængelige forbrugsstoffer.)

1. Åbn frontdækslet.

2. Træk tonerpatronen ud.

3. Tag en ny tonerpatron ud af emballagen.

4. Tag det papir, der beskytter tonerpatronen, af ved at trække i emballagetapen.

5. Find forseglingstapen for enden af tonerpatronen. Træk forsigtigt tapen helt ud af patronen, og smid den væk.

   Forseglingstapen er længere end 60 cm, når den er korrekt fjernet. Hold fast om tonerpatronen, og træk lige ud i forseglingstapen for at fjerne den fra patronen. Pas på ikke at rive tapen over. Hvis det sker, kan du ikke bruge tonerpatronen. Se illustrationerne på tonerpatronens emballage.

6. Ryst forsigtigt patronen 5 til 6 gange for at fordele toneren jævnt inde i patronen. Det sikrer det maksimale antal kopier pr. patron.

   Hvis du får toner på tøjet, kan du tørre den af med en tør klud og vaske tøjet i koldt vand. Varmt vand opløser toneren i tøjet.

   Rør ikke ved tonerpatronens grønne underside. Benyt patronens håndtag, så du undgår at berøre dette område.

7. Tag fat i håndtaget på tonerpatronen, og før forsigtigt patronen ind i åbningen på maskinen.

   Tappene på siden af patronen og de tilsvarende riller i maskinen fører patronen til den rette position, indtil den klikker fuldstændigt på plads.

8. Luk frontdækslet. Sørg for, at dækslet er helt lukket.